ޢަދާލަތުޕާޓީގެ ރިޔާސީ މެނިފެސްޓޯގެ ތީމުތައް ހާމަކޮށްފި - MV Times\nޢަދާލަތުޕާޓީގެ ރިޔާސީ މެނިފެސްޓޯގެ ތީމުތައް ހާމަކޮށްފި\n0 October 22nd, 2012 - 4:47 PM\nކުރިއަށްއޮތް ރިއާސީ އިންތިޚާބުގެ ކެމްޕެއިންގައި ޢަދާލަތުޕާޓީން ނެރޭ މެނިފެސްޓޯގެ ތީމުތައް މިއަދު އެޕާޓީން ހާމަކޮށްފިއެވެ.\nމިއަދު އެޕާޓީގެ އޮފީހުގައި ބޭއްވި ނޫސްވެރިންގެ ބައްދަލުވުމުގައި ޕާޓީގެ ރައީސް އައްޝައިޚް ޢިމްރާން ޢަބްދުﷲ ވިދާޅުވީ " އަޅުގަނޑުމެން މިއަދު މެނިފެސްޓޯގެ ތިމުތަކާއިގެން މިނުކުތީ ނޫސްވެރިންނާއެކު މަޖާކޮށްލާކަށެއްނޫން. މިއީ އިރާދަކުރެއްވިއްޔާ ތަންފީޒްކުރެވޭނެ ކަންތައްތަކެއް. މިތަންފީޒްކުރާނީ ކާކުތޯ އެސުވާލުގެ ޖަވާބު އަރުވަންޖެހޭވަގުތު އަޅުގަނޑުމެން އިރާދަކުރެއްވިއްޔާ އަރުވާނަން. މިކަން ތަންފީޒްކުރުމުގެ ޤާބިލްކަން ހުރި ވެރިޔަކަށް އެފަދަ ބަޔަކަށް މިކަންކުރެވޭނެ ކަމަގަކުން އަޅުގަނޑުމެން ކަންކަން ކުރަމުން ގެންދާނަން." ކަމުގައެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ކުރިއަށް އޮތް ރިއާސީ އިންތިޚާބުގައި ޢަދާލަތު ޕާޓީން ނެރޭ މެނިސްފެސްޓޯގެ ތީމު ތަކުގެ ގޮތުގައި ތިންކަމެއް ވަނީ ހާމަކޮށްފައެވެ. އެއީ ފާގަތިކަން، ހަމަހަމަކަން، އަދި ރައްކާތެރިކަމެވެ.\nފާގަތިކަމުގެ ތީމިގެ ދަށުން ފާގަތި ދިރިއުޅުމެއް ފޯރުކޮށްދޭނެކަމާއި، ޒުވާނުންނަށް ފުރުސަތުތައް ތަނަވަސްކުރުމާއި، އިޤްތިސާދީ ގޮތުން ޤައުމު ފުދުންތެރިކުރުމަށް މަސައްކަތް ކުރާނެކަމަށް އެޕާޓީން ބުނެއެވެ. އަދި ހަމަހަމަކަމުގެ ތީީމުގެދަށުން ހަމަހަމަ ގޮތެއްގައި އަސާސީ ޚިދުމަތް ފޯރުކޮށްދިނުމާއި، މުއްސަނދިންނާއި ފަޤީރުންގެ މެދުގައި އޮންނަ ފަރަޤު ކުޑަކުރުމަށް މަސައްކަތްކުރުން ހިމެނޭކަމަށްވެސް އެޕާޓީން ވަނީބުނެފައެވެ. ރައްކާތެރިކަމުގެ ތީމުގެދަށުން ރައްކާތެރި މުޖުތަމަޢެއް ބިނާކުރުމާއި މަސްތުވާތަކެތީގެ ވަބާއާއި އިޖުތިމާޢީ ބަލިތަކުން މުޖުތަމަޢު ސަލާމަތްކުރުން ހިމެނެއެވެ.\nމިތިން ތީމުގެވެސް އަސްލަކީ އިސްލާމްދީންކަމަށާއި، މިކަންކަން އެންމެފުރިހަމައަށް ލިއްބައިދެވޭނީ އިސްލާމީ އުސޫލްތަކުގެ ތެރެއިންކަމަށް އެބާޓީން ބުނެއެވެ.


ރާއްޖޭގައި އިސްލާމީ ތައުލީމު ފެތުރުމުގެ މޭސްތިރިއަކީ ރައީސް މައުމޫން: ޑރ. ޒަކަރިއްޔާ – Haftha\nSat,6June, 2020, 4:56 pm\nރާއްޖޭގައި އިސްލާމީ ތައުލީމު ފެތުރުމުގެ މޭސްތިރިއަކީ ރައީސް މައުމޫން: ޑރ. ޒަކަރިއްޔާ\nރާއްޖޭގައި އިސްލާމީ ތައުލީމު ފެތުރުމުގެ މޭސްތިރިއަކީ ކުރީގެ ރައީސް މައުމޫން އަބްދުލްގައްޔޫމް ކަމަށް އިސްލާމީ ޔުނިވާސިޓީގެ ޗައިސް ޗާންސެލަރު ޑރ. އިބްރާހިމް ޒަކަރިއްޔާ މޫސާ ވިދާޅުވެއްޖެއެވެ.\nޑރ. ޒަކަރިއްޔާ މިހެން ވިދާޅުވީ، އިސްލާމީ ޔުނިވާސިޓީން ރޭ ބޭއްވެވި ކީރިތި ޤުރުއާނާބެހޭ މަޙްފިލުގައި ވާހަކަ ދައްކަވަމުންނެވެ. އެ ރަސްމިއްޔާތުގެ ޝަރަފުވެރި މެހެމާނަކީ ރައީސް މައުމޫނެވެ.\nރަސްމިއްޔާތުގައި ވާހަކަފުޅު ދައްކަވަމުން ޑރ. ޒަކަރިއްޔާ ވިދާޅުވީ، ރާއްޖޭގައި އިސްލާމީ ތައުލީމު ފެތުރުމުގެ މޭސްތިރި އަކީ ރައީސް މައުމޫން ކަމަށާއި އިސްލާމީ ޔުނިވާސިޓީގެ ބާނީއަކީ ވެސް އެމަނިކުފާނު ކަމަށެވެ.\nއެހެން ވިދާޅުވީ، ޑރ. ޒަކަރިއްޔާ ވަނީ އެގޮތުން ރައީސް މައުމޫން ކުރައްވާފައިވާ އަގުހުރި ހިދުމަތްތަކުގެ މައްޗަށް ބައްލަވައި ލައްވައިފައެވެ.\nރޭގެ ރަސްމިއްޔާތުގައި ވާހަކަފުޅު ދައްކަވަމުން ރައީސް މައުމޫން ވަނީ، ރިތި ރަސޫލާގެ ބަސްފުޅުތަކުން ދަލީލު ދައްކަވަމުން ޤުރުއާން އަޑުހަރުކޮށް ކިޔަވާއިރު ރީތި ރާގަކަށް ކިޔެވޭތޯ ބެލުމަކީ ވަރަށް މުހިންމު ކަމެއް ކަމަށް ވިދާޅުވެފައެވެ.\nއެގޮތުން ކީރިތި ޤުރުއާން ކިޔެވުމުގައި އަޑު ގެންގުޅޭނެ ގޮތާއި ޤުރުއާން ކިޔެވުމުގައި ބޭނުން ކުރެވޭ އަޑުގެ މަގާމުތައް އިލްމުވެރިންނާއި ޤާރީން ފާހަގަކުރައްވާފައިވަނީ މިގޮތުގެ މަތިން ކަމަށް ވިދާޅުވިއެވެ.\nރޭގެ ރަސްމިއްޔާތުގައި އިސްލާމީ ޔުނިވާސިޓީެ ޗާންސެލަރު ޑރ. މުހައްމަދު ޒާހިރު ހުސައިނާއި މިސްރުގެ މަޝްހޫރު ގާރީ ޑރ. އަހުމަދު ނުއައިނައު ބައިވެރިވެ ވަޑައިގެންނެވިއެވެ. އަދި ރަސްމިއްޔާތުގައި ގާރީ ޑރ. ނުއައިނައު ވަނީ ކީރިތި ޤުރުއާން ކިޔަވާ ވިދާޅުވެފައެވެ.\n100 ޕަސެންޓް ތެދުވާހަކައެއް ޑޮކްޓަރ ޒަކަރިއްޔާ އެ ބުނުއްވީ .ރައީސް މައުމޫން އަކީ ރަސްމީގޮތެއްގައި އިސްލާމީ ތައުލީމު ބިންގާ އަޅުއްވާ އެ ތައުލީމް ޔުނިވަރސިޓީ ތައުލީމް އާއި ހަމއަށް ވަށިލް ކުރެއްވި ރާއްޖޭގެ އިސްލާމީ ތައުލީމް ގެ ބައްޕަ ނުވަތަ ބާނީ. މީގެ އިތުރުން އަތޮޅުތަކުގައި ސަރޫކާރު ސްކޯލްތައް ގާއިމުކޮއް އަތޮޅުތަކައް ރަސްމީ ތައުލީމް ފެތުރުމުގައި ރާއްޖޭގެ ކޮންމެ އަތޮޅެއްގައި ސަރުކާރު2އިސްކޯލް ގާއިމު ކޮއް މިއަދު ރާއްޖޭގައިމިވާ ތައުލީމުގެ ވެށި ފުރާފުރިހަމަ ކުރެއްވި ބަލަދުވެރިޔާ.. ދަންނަވަން އޮތީ ރައީސް މައުމޫން މަނިކުފާނައް ސުކުރިއްޔާ އޭ މި ޤައުމައް މަނިކުފާނު ކޮއްދެއްވި ޚިދުމަތައް.


Priyanka Choprage biography "Unfinished" liye nimmaalaifi | Mihaaru\nޕްރިޔަންކާގެ ބައޮގްރަފީ "އަންފިނިޝްޑް" ލިޔެ ނިންމާލައިފި\n14 އޯގަސްޓް 2020 - 08:57 1 comment\nބަތަލާ ޕްރިޔަންކާ ޗޯޕްޅާ މީގެ ދެ އަހަރު ކުރިން ލިޔަން ފެށި އޭނާގެ ބައޮގްރަފީ ލިޔެ ނިންމައިފި އެވެ.\n"އަންފިނިޝްޑް" ގެ ނަމުގައި ނެރެން ނިންމާފައިވާ ބައޮގްރަފީ ނިންމާފައިވާކަން ޕްރިޔަންކާ ވަނީ ކަށަވަރުކޮށް ދީފަ އެވެ. މިކަމާ ބެހޭ ގޮތުން އޭނާ ކުރި ޓްވީޓެއްގައި ބުނީ ބައޮގްރަފީ ވަރަށް އަވަހަށް ނެރޭނެ ކަމަށާއި އޭގައިވާ ކޮންމެ ލަފުޒަކީ، އިބާރާތަކީ އޭނާގެ ހަޔާތް ރަމްޒުކޮށްދޭނެ އެއްޗެއް ކަމަށެވެ.\nމިހާރު ހޮލީވުޑްގައި ވެސް މަސައްކަތްކުރާ ޕްރިޔަންކާ، 38، އަކީ އޭނާގެ އަމިއްލަ ބުރަ މަސައްކަތުން ވަރަށް ބޮޑެތި ކާމިޔާބީތަކެއް މިހާތަނަށް ހޯދާފައިވާ ގިނަ ބަޔަކު އިންސްޕިރޭޝަނެއްގެ ގޮތުގައި ދެކޭ އަންހެނެކެވެ. އެގޮތުން 17 އަހަރުގައި މިސް ވޯލްޑްގެ ތާޖު ހާސިލުކުރުމަށް ފަހު، ބޮލީވުޑަށް ނުކުމެ އޭނާ ވަނީ އެކްޓިން ހުނަރު ވެސް ކިތަންމެ ރަނގަޅަކަށް ދައްކާލައިފަ އެވެ. އޭގެ އެއް ހެއްކަކީ 2008 ގެ ފިލްމު "ފެޝަން" އިން އެންމެ މޮޅު ބަތަލާގެ ނެޝަނަލް އެވޯޑް ވެސް ހޯދުމެވެ.\nހޮލީވުޑަށް ނުކުތުމުގެ ކުރިން ޕްރިޔަންކާ ވަނީ ލަވަކިޔުމުގެ ހުނަރު ވެސް ދައްކާލައި، ޕިޓް ބުލް ފަދަ މަޝްހޫރު ފަންނާނުންނާ އެކު ލަވަތައް ވީޑިއޯތަކާ އެކު ވެސް ގެނެސްދީފަ އެވެ. ޕްރިޔަންކާ ހޮލީވުޑަށް ނުކުތީ އޭބީސީގެ ޓީވީ ސިލްސިލާ "ކްއަންޓިކޯ" އިން 2015 ގަ އެވެ. އޭގެ ފަހުން ހޮލީވުޑްގެ ފިލްމުތައް ވެސް އޭނާ އަންނަނީ ކުޅެމުންނެވެ.\nއެމެރިކާގެ ލަވަކިޔުންތެރިޔާ/އެކްޓަރު ނިކް ޖޯނަސްއާ 2018 ގައި ކައިވެނިކުރި ޕްރިޔަންކާ އަކީ ވަރަށް ޕޮޝް ލައިފްސްޓައިލެއް ގެންގުޅޭ ތަރިއެކެވެ. އޭނާ އަކީ ހަމައެކަނި ބަތަލާއް ނޫނެވެ. ޕްރިޔަންކާ އަކީ ޕްރޮޑިއުސަރެއް ވެސް މެ އެވެ. އޭނާގެ އަމިއްލަ ފިލްމު ކުންފުންޏަކީ ޕާޕަޕް ޕެބްލް ޕިކްޗާޒް (ޕީޕީޕީ) އެވެ. މީގެ އިތުރުން ޕްރިޔަންކާ އަކީ އިންސާނީ ހައްގުތަކަށް ވެސް މަސައްކަތްކުރާ ތަރިއެކެވެ. އޭނާ އަކީ ޔުނިސެފްގެ ގުޑްވިލް އެމްބެސެޑަރެކެވެ.\nPriyanka Chopra ge biography aky "Unfinished"\nއިތުރު ލިޔުންތައް ބޮލީވުޑް ހޮލީވުޑް ޕްރިޔަންކާ ޗޯޕްރާ އެކްޓްކުރުން ފިލްމު


Nazla Ge Irushaadhu Thakeh, Delivery Kura Thakethi Meyzeh Noonee Gondi Ehga Behehtidhaane - Vaguthu\nނަޒްލާގެ އިރުޝާދުތަކެއް، ޑެލިވަރީ ކުރާ ތަކެތި، މޭޒެއް ނޫނީ ގޮނޑިއެއްގައި ބެހެއްޓިދާނެ\nދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ނަޒްލާ ވާހަކަ ދައްކަވަނީ. --- ފޮޓޯ: ރައީސް އޮފީސް\nމާލެ ފުރަބަންދުކޮށްފައި އޮތް ހާލަތުގައި، ދިރިއުޅުމުގެ ޒަރޫރީ ބޭނުންތައް ފުރިހަމަ ކުރާ އިރު، އަމަލު ކުރަން ޖެހޭ ގޮތުގެ އާ އިރުޝާދުތަކެއް ޓެކްނިކަލް އެޑްވައިޒަރީ ގްރޫޕް (ޓެގް) ގައި ހިމެނިވަޑައިގަންނަވާ ޕީޑިއޮޓްރިކް އިންފެކްޝަސް އެކްސްޕާޓް، ޑރ. ނަޒްލާ މުސްތަފާ ރޭ ދެއްވައިފިއެވެ.\nދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ނަޒްލާ ވިދާޅުވީ ޑެލިވަރީ ކުރާ އިރު، އެކަކު އަނެކަކާ ސޯޝަލް ޑިސްޓެންސް ބެހެއްޓުމަކީ މުހިންމު ކަމެއް ކަމަށެވެ. އެގޮތުން އެކަކު އަނެކަކާ ދުރުގައި ދުރުމިން ބެހެއްޓުމަށް އަބަދުވެސް ވިސްނަން ޖެހޭނެ ކަމަށް ނަޒްލާ ވިދާޅުވިއެވެ.\n"މިސާލަކަށް ބޭރުން މީހެއް، ޑެލިވަރީ ކުރާ ނަމަ، އެއްގޮތަކީ ދޮރު ކައިރީގައި ހުޅުވާލާ އިރަށް މޭޒެއް ނޫނީ ގޮނޑިއެއް ބެހެއްޓިދާނެ، ގެންނަ އެއްޗެހި ކޮތަޅުގައި ބަހައްޓާލަން. ދެން ބޮޑަށް ރަނގަޅީ އޮންލައިން ޓްރާންސެކްޝަން ހެދިއްޔާ،" ނަޒްލާ ވިދާޅުވިއެވެ.\nއޮންލައިން ޓްރާންސެކްޝަން ހެދެން ނެތް ނަމަ، ޑެލިވަރީ ކުރާ މީހާގެ އަތަށް ފައިސާ ދިނުމުގެ ބަދަލުގައި ގޮނޑި ނޫނީ މޭޒު މަތީގައި އެ ފައިސާ ބެހެއްޓިދާނެ ކަމަށް ނަޒްލާ ވިދާޅުވިއެވެ. އޭރުން ޑެލިވަރީ ކުރާ މީހާ ވެސް ބާކީވާ ފައިސާ އެ ގޮނޑީގައި ނޫނީ މޭޒުގައި ބެހެއްޓޭނެ ކަމަށް އޭނާ ވިދާޅުވިއެވެ.\n"މިގޮތަށް ގެންނަ އިރު، މިސާލަކަށް ކޮތަޅުން ނަގާފައި ކޮތަޅު އެއްލާލުން، ތަރުކާރީ، މޭވާ ވެއްޖެ ނަމަ ރަނގަޅަށް ދޮވެލުން. އެހެން ބޭރު ދޮވެލެވޭ ނަމަ އަނެއް ކަހަލަ ޕެކެޓު ބޭރު ސައިބޯންޏާއި ފެނުން ދޮވެލެވިދާނެ. މި ވައިރަސްއަކީ ހޫނުން ދުއްވާލާ އެއްޗެއް. އެހެންވީމަ ރަނގަޅަށް ކައްކާފައި ހުންނަ އެއްޗެހިން ވައިރަސް އެއްކޮށް ފިލާނެ،" ނަޒްލާ ވިދާޅުވިއެވެ.\nނަޒްލާ ވިދާޅުވީ ކަޓިން ބޯޑު ފަދަ އެއްޗެހި ރަނގަޅަށް ސައިބޯންޏާއި ފެނުން ދޮވެލުން މުހިންމު ކަމަށެވެ.\nނަޒްލާ ވިދާޅުވި ގޮތުގައި، މިހާތަނަށް ފައްސިވި ގިނަ މީހުންނަކީ ގޭތެރޭގައި ބަންދު ކޮޓަރިއެއް ކަހަލަ ތަންތަނުގައި އުޅޭ މީހުންނެވެ. އެހެންވެ، އޭސީ ޖައްސައި އަބަދު ކޮޓަރީގެ ދޮރު ލައްޕާފައި ބެހެއްޓުމުގެ ބަދަލުގައި، ކިޔައިދެއްވީ ގޭގައި ކަރަންޓީންވެގެން ހުންނަ އިރު ވެސް އަމަލު ކުރާނެ ގޮތްތަކެކެވެ. ނަޒްލާ ވިދާޅުވީ ކޮޓަރީގެ ކުޑަ ދޮރު ހުޅުވައި ރަނގަޅަށް ވައިދައުރުވާ ގޮތަށް ބެހެއްޓުމަކީ ތަނުގެ ތެރޭގައި ވައިރަސް ހުންނަ މިންވަރު މަދުވެ ރައްކާތެރިކަން އިތުރުވާނެ ކަމެއް ކަމަށެވެ.\nމީގެއިތުރުން ކާރަކަށް އަރާ އިރު، ކާރުގެ ދޮރު ހުޅުވާލާފައި ހުރުމަކީ ވެސް މުހިންމު ކަމެއް ކަމަށް ނަޒްލާ ވިދާޅުވިއެވެ.\n"ކާރުގެ ދޮރު ރަނގަޅަށް ހުޅުވާލާފައި ރަނގަޅަށް ވެންޓިލޭޝަން ރަނގަޅިއްޔާ ވައިރަސްގެ އަދަދު މަދުކޮށްލެވޭނެ. އެހެންވީމަ އިންފެކްޓްވުމުގެ ފުރުސަތު ކުޑަކޮށްލާނެ. އެހެންވީމަ އެއީ ކުރެވޭނެ އެއް ކަމެއް. ރަނގަޅަށް ވެންޓިލޭޝަން ރަނގަޅު ކުރުން،" ނަޒްލާ ވިދާޅުވިއެވެ.\nނަޒްލާ ވަނީ ތަކުރާރުކޮށް ވިދާޅުވީ މި ބަލީގެ އެންމެ މުހިއްމު ފަރުވާއަކީ ގޭގައި މަޑުކޮށް، ސައިބޯނިލައިގެން ގިނަ އިން އަތްދޮވުން ކަމަށެވެ. އަދި އަތް ނުދޮވެ، މޫނުގައި އަތް ނުލުމަށް ނަޒްލާ ނަސޭހަތްތެރިވެވަޑައިގެންނެވިއެވެ.\n"އާންމުކޮށް ވައިރަސް އަރަނީ މިސާލަކަށް ނޭފަތުން، ނޫނީ އަނގައިން ނޫނީ ލޮލަށް އެ ދާ އެއްޗަކުން އަރާފާނެ. ނޫނީ އަނެއް މީހާ ދިމާލަށް ކެއްސާ އިރު، އަންނަ ކުޅުގެ ޒަރިއްޔާ އިން ވައިރަސް އަރާފާނެ. މި ދުވަސްކޮޅު ވަރަށް މުހިންމު ފިޒިކަލް ޑިސްޓެންސިންއާ އެކީގައި މޫނުމަތީގައި އަތް ނުލުން، އަތް ނުދޮވެ،" ނަޒްލާ ވިދާޅުވިއެވެ.\nރާއްޖެ އިން މިހާތަނަށް 69 މީހެއްގެ ގައިން ބަލި ފެނިފައިވާ އިރު، މި ބަލިން ޝިފާ ލިބިފައިވަނީ 16 މީހަކަށެވެ.\nއޭޕްރީލް 21, 2020 12:15\nނަޒްލާއެވެ. ތިޔަ އިރުޝާދު ގަބޫލުކުރަމެވެ. އެކަމު ތިޔަ ބަހައްޓާނެ ގޮނޑި މޭޒު ބަހައްޓާނީ ކޮންތާކުތޯ؟ ކައްކަނީވެސް ކަނީވެސް އެއްޗެހި ދޮންނަނީވެސް ނިދަނީވެސް ދަރިން ނިދަނީވެސް ހަމަ އެންމެ ކޮޓަރިއެއްގައި. އެތަނުގައި މޭޒެއްގެ މަތީގައި ބެހެއްޓުމެކޭ ނިދާ އެނދުމަތީގައި ބެހެއްޓުމެކޭ ހުރި ތަފާތެއް ނުވިސްނުނު.\nއޭޕްރީލް 21, 2020 12:47\nޜައްކާތެރިކަމުގެ ފިޔަވަޅު އަޅަން މާލަސްވެއްޖެ!އެންމެންމިތިބީ ބަލިހުރިކަމުގެ ބިރުގައި!ބަލިޖެހުމުގެ ކުރިން ރައްކާތެރި ވާން ޖެހޭނީ!ބަލީގެ ޖަރާސީމު ހަށިގަޑަށްވައްދާފައި ދެން ކިހިނެއްބާ ރައްކާތެރިވާނީ! މީގެ ތިން ހަފްތާ ކުރިން މިގައުމުދެކެ ލޯބިވާމީހުންގޮވި ފިޔަވަޅުތަކެއް އެޅުމަށް! ވީ ފަހަތު ފަޔަށްބަރު! ހަދަން ޖެހުނީ ވަކި މީހަކު ބުނާގޮތެއް!


Pedri ah Euro ge record eh - vNews.mv\nސްޕެއިން އާއި ކްރޮއޭޝިއާ ބައްދަލުކުރި މެޗުގެ ތެރެއިން- ފޮޓޯ:- ފީފާ\nޕެޑްރީ އަށް ޔޫރޯގެ ރެކޯޑެއް\nއައްފާން މުހައްމަދު 29 June 2021, 01:12\nސްޕެއިންގެ އުންމީދީ ޒުވާން މިޑްފީލްޑަރު ޕެޑްރީ ޔޫރޯގެ ރެކޯޑެއް ގާއިމުކޮށްފިއެވެ.\nޔޫރޯ 2020 ގައި ހޯމަ ދުވަހުގެރޭ ރައުންޑް އޮފް 16 ގައި ސްޕެއިން އިން ކްރޮއޭޝިއާ ބަލިކޮށް ކުއާޓަރ ފައިނަލުން ޖާގަހޯދިއިރު މި މެޗުގެ ފުރަތަމަ 11 ގައި ޕެޑްރީ ހިމެނުނެވެ. މިއާއެކު އޭނާ ވެގެންގޮސްފައިވަނީ ޔޫރޯގައި ޓީމެއްގެ ފުރަތަމަ 11 ގައި ހިމެނުނު އެންމެ ހަގު ކުޅުންތެރިޔާ އަށެވެ.\nއުމުރުން އެންމެ 18 އަހަރާއި 215 ދުވަހުގެ ޕެޑްރީ މި ރެކޯޑް ގާއިމްކުރިއިރު ކުރިން މި ރެކޯޑް އޮތީ އިނގިރޭސިވިލާތުގެ އަދި ފުޓުބޯޅައިގެވެސް ލެޖެންޑް ވޭން ރޫނީ އަތުގައެވެ. ރޫނީ މި ރެކޯޑް ހަދާފައިވަނީ ޔޫރޯގައި އުމުރުން 18 އަހަރާއި 244 ދުވަހުން އިނގިރޭސިވިލާތުން ޕޯޗުގަލް އާއި ދެކޮޅަށް ކުޅުނު މެޗެއްގައި ފުރަތަމަ 11 ގައި ހިމެނިގެންނެވެ.\nފޮޓޯ:- ގެޓީ / ގޯލް\nމި ދެ ކުޅުންތެރިންގެ ދެމެދުގައި މި ރެކޯޑް ހެދިއިރު ވަނީ އެންމެ 29 ދުވަހުގެ ފަރަގެކެވެ.\n2003 ވަނަ އަހަރުގެ ފެބްރުއަރީ މަހުގައި އިނގިރޭސި ޓީމަށް ކުޅެ ރޫނީ ވަނީ އިނގިރޭސިވިލާތުގެ ގައުމީ ޓީމަށް ކުޅުނު އެންމެ ހަގު ކުޅުންތެރިޔާގެ ރެކޯޑްވެސް ހަދާފައެވެ. އަދި ހަމަ އެއަހަރުގެ ފަހުކޮޅު އޭނާވަނީ އިނގިރޭސި ޓީމަށް ލަނޑުޖަހައިދިން އެންމެ ހަގު ކުޅުންތެރިޔާގެ ރެކޯޑްވެސް ހަދާފައެވެ. އަދި ޖެހިގެން އައި 2004 ވަނަ އަހަރުގެ ޔޫރޯގައި ރޫނީ ވަނީ މުބާރާތުގައި ލަނޑުޖެހި އެންމެ ހަގު ކުޅުންތެރިޔާގެ ރެކޯޑުވެސް ހަދާފައެވެ. އެހެންނަމަވެސް ފަހުން ސްވިޓްޒަލެންޑުގެ ޔޮހާން ވޮލަންތެން ވަނީ ރޫނީގެ ރެކޯޑް މުގުރާލާފައެވެ.\nއިނގިރޭސި ޓީމަށް ރޫނީ ކުޅުން ހުއްޓާލިއިރު އޭނާ އަކީ ތާރީހުގައިވެސް އިނގިރޭސި ޓީމަށް އެންމެ ގިނަ ލަނޑު ޖަހައިދިން ކުޅުންތެރިޔާގެ އިތުރުން ދެވަނައަށް އެޓީމަށް އެންމެ ގިނަ މެޗު ކުޅެދީފައިވާ ކުޅުންތެެރިޔާގެ ޝަރަފުވެސް ހޯދާފައިވާ ކުޅުންތެރިޔާ އެވެ.\nރޫނީގެ ތާރީހީ ރެކޯޑް ޕެޑްރީ މުގުރާލިއިރު އޭނާ ސްޕެއިންގެ ސްކޮޑަށް ނަގާފައިވަނީ މިއަހަރުގެ މާޗް މަހުގެ ތެރޭގައެވެ. އަދި އިންޓަނޭޝަނަލް ޑެބިއު މެޗުގައި ޕެޑްރީ ކުޅެފައިވަނީ ސްޕެއިން އިން ގްރީސް އާއި ދެކޮޅަށް ކުޅުނު މެޗެއްގައެވެ. ރޫނީގެ ރެކޯޑް ޕެޑްރީ މުގުރާލިއިރު މިފަހަރުގެ މުބާރާތުގައި ސްޕެއިން އިން ސްވިޑެން އާއި ދެކޮޅަށް ކުޅުނު މެޗުގައި ކުޅެ އޭނާ ވަނީ ޔޫރޯގައި ސްޕެއިން ޓީމަށް ކުޅުނު އެންމެ ހަގު ކުޅުންތެރިޔާގެ ޝަރަފުވެސް ހޯދާފައެވެ.


TV bathalu Aly Goni ah Boney Kapoorge web series eh | Mihaaru\nދާފި ފަހުން ކަލާޒް އިން ނިންމައިލި ރިއަލިޓީ ޝޯ "ހަތުރޯން ކޭ ކިލާޅީ: މޭޑް އިން އިންޑިއާ" ގައި ވެސް ވާދަކުރި 29 އަހަރުގެ އެކްޓަރު ސޮއިކުރި ވެބް ސީރީޒަކީ "ޒިދު" އެވެ. އެއާ ބެހޭ ގޮތުން އަލީ ބުނީ އަރުޖުން ކަޕޫރާއި ޖާންވީ ކަޕޫރްގެ ބައްޕަ ބޯނީ ޕްރޮޑިއުސްކުރާ އުފެއްދުމަކުން ފުރުސަތު ލިބުމަކީ ކެރިއަރަށް ލިބުނު ވަރަށް ބޮޑު ކާމިޔާބީއެއް ކަމަށެވެ.\n"މިއީ މިހާތަނަށް އެކްޓަރެއްގެ ގޮތުގައި އަހަންނަށް ލިބުނު އެންމެ ބޮޑު ފުރުސަތަށް ވާނެ. އެންމެ ބޮޑަށް އުފާވަނީ ޒިދު އަކީ ބޯނީގެ އުފެއްދުމަކަށްވާތީ،" "ނާގިން 3" އާއި "ޔޭ ހޭ މޮހައްބަތޭން" ފަދަ ސިލްސިލާތަކުގައި މަސައްކަތްކޮށްފައިވާ އެކްޓަރު ބުންޏެވެ.\nކަޝްމީރުގެ މުސްލިމު އާއިލާއަކަށް އުފަން އަލީ ބުނީ "ޒިދު" ގައި އޭނާ އަށް މަސައްކަތްކުރަން ލިބުނީ ބޮލީވުޑްގެ އެކްޓަރު އަމިތު ސާދާ އެކުގައި ކަމަށްވުމަކީ ވެސް ވަރަށް ބޮޑު އުފަލެއް ކަމަށެވެ.\n"އަމިތަކީ އަހަރެން ވަރަށް ގަޔާވާ އެކްޓަރެއް. އަދި ކުރިން އަމިތު ކުޅެފައިވާ ބައެއް ވެބް ސީރީޒްތަކެއް ފެނިފައި ހުރީމަ އޭނަގެ މަސައްކަތްތަކާ ދޭތެރޭ ވަރަށް ހިތްހަމަޖެހޭ،" އަލީ ބުންޏެވެ.\n"ޒިދު" އަކީ ވިޝާލް މަންގާލޯރްކަރް ޑައިރެކްޓްކުރާ އެއްޗެކެވެ. މިއާ ބެހޭ މާ ބޮޑު ތަފުސީލެއް އަދި ހާމަކޮށްފައި ނުވާ އިރު ވާހަކައިގެ މައިގަނޑު ޕްލޮޓް އެނބުރޭނީ އިންޑިއާގެ ވަތަނީ ރޫހު ދައްކުވައިދޭ އަސްކަރިއްޔާގެ ވާހަކައެއްގެ ވަށައިގެންނެވެ.\nއަލީ ބުނީ އޭނާ މިހާރު އަންނަނީ ކެރެކްޓާ އަށް ތައްޔާރުވުމުގެ ގޮތުން ބަރުދަން ލުއިކޮށް މާޝަލް އާޓްސް ޓްރޭނިންތަކެއް ވެސް ހަދަމުން ކަމަށެވެ. "ޒިދު" ގައި އަލީ ފެނިގެންދާނީ އަސްކަރީ އޮފިސަރެއްގެ ރޯލުންނެވެ.\n"އުންމީދުކުރަން ބެލުންތެރިންނަށް ވަރަށް ކަމުދާނެ އެއްޗަކަށް ޒިދު ވާނެ. އަހަރެންގެ އެންމެ ބޮޑު ފޯކަސް އަކީ ކެރެކްޓާ ބިލްޑްކޮށް، މޮޅު އެކްޓިންއެއް ދެއްކުން،" އަލީ ބުންޏެވެ. "ހަމަ ގައިމު ވެސް އަސްކަރީ އޮފިސަރެއްގެ ފާޑުވެރިކަން ގެންނާނަން ހަށިގަނޑަށް ގެންނަ ބަދަލުން. އަދި މިއީ ވަރަށް ޗެލެންޖިން ރޯލަކަށް ވާނެ."\n"ޒިދު" ގެނެސްދޭނެ ޕްލެޓްފޯމަކާއި ގެނެސްދޭނެ އިރެއް އަދި އިއުލާނެއް ނުކުރެ އެވެ. މި ވެބް ސީރީޒަށް އަލީ އެއްބަސްވީ އަންނަ މަހުގެ3ގައި ކަލާޒް އިން ދައްކަން ފަށާ "ބިގް ބޮސް" ސީޒަން 14 އިން ލިބުނު ފުރުސަތު ވެސް ދޫކޮށްލައިފަ އެވެ.


ﷲ އަށް ޙަމްދު ހުރި، އިތުރު9މީހަކު ކޮވިޑް19 އިން ޝިފާ ލިބިއްޖެ – Dhen.mv\nﷲ އަށް ޙަމްދު ހުރި، އިތުރު9މީހަކު ކޮވިޑް19 އިން ޝިފާ ލިބިއްޖެ\nއިތުރު9މީހަކު ކޮވިޑް19 އިން ޝިފާ ލިބިއްޖެއެވެ. މިއާއެކު ރާއްޖެއިން ކޮވިޑް 19 އިން ރަނގަޅުވި މީހުންގެ އަދަދު 29 އަށް ވަނީ އަރާފައެވެ.\nމިހާރު ކުރިޔަށްދާ ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން ރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒްވަނީ ކޮވިޑް19 ގެ ތަފާސް ހިސާބު ހިއްސާކޮށްފައެވެ. މިގޮތުން މިހާތަނަށް 29 ބަލިން ރަނގަޅުވެފައިވާ ކަމަށާއި 741 މީހަކު ބައްޔަށް ފައްސިވެފައިވާ ކަމަށް މަބްރޫކް ވިދާޅުވިއެވެ.\n" މިހާތަނަށް ޝިފާ ލިބިފައި ވަނީ 29 މީހުންނަށް. ބައްޔަށް 751 މީހުންނަށް ދަނީ ފަރުވާދެމުން. މިހާތަނަށް ރަނގަޅުވީ 16 ދިވެހިންނާއި 13 ބިދޭސީން." މަބްރޫކް ވިދާޅުވިއެވެ.\nމަބްރޫކް އިތުރަށް ވިދާޅުވީ، މިހާތަނަށް ކޮންޓެކްޓް ޓްރޭސިން މަސައްކަތުން5ހާހަށްވުރެ ގިނަ މީހުން ފާހަގަވެފައިވާ ކަމަށާއި މިހާރު 291 މޮނިޓަރިންގެ ހާލަތުގައި އޮތް ކަމަށެވެ. އަދި ކަރަންޓީން ފެސިލިޓީގައި 1،521 މީހުން ތިބި ކަމަށްވެސް މަބްރޫކް ވިދާޅުވިއެވެ.\n"ކޮންޓެކްޓް ޓްރޭސިން މަސައްކަތުން 5،000 އަށް ވުރެ ގިނަ މީހުން ވަނީ ފާހަގަ ކުރެވިފައި. 291 ތަނެއް އޮތީ މޮނިޓަރިންގެ ހާލަތުގައި. އައިސޮލޭޝަންގައި 719 މީހުން އެބަތިބި. ކަރަންޓީން ފެސިލިޓީގައި 1،521 މީހުން އެބަތިބި." މަބްރޫކް ވިދާޅުވިއެވެ.


Maziya ah Europe ge league thakugai kulhefaivaa thajuribaakaaru Goalkeeper eh - One Online\nމާޒިޔާއަށް ގެނައި ގޯލްކީޕަރު ނިކޮލާ ---\nމާޒިޔާއަށް ޔޫރަޕުގެ ލީގުތަކުގައި ކުޅެފައިވާ ތަޖުރިބާކާރު ގޯލްކީޕަރެއް\nޔޫރަޕް ގައުމުތަކުގެ ލީގުތަކުގައި ކުޅެފައިވާ އުމުރުން 29 އަހަރުގެ ގޯލްކީޕަރެއް މާޒިޔާ ސްޕޯޓްސް އެންޑް ރެކްރިއޭޝަނުން ސޮއިކޮށްފިއެވެ.\nއަންނަ ސީޒަނަށް އެންމެ ބޮޑަށް ތައްޔާރުވަމުން އަންނަ، މިވަގުތު ރާއްޖޭގައި އޮތް އެންމެ ވަރުގަދަ ކްލަބު މާޒިޔާއިން މިއަދު އިއުލާން ކޮށްފައިވަނީ ސާބިއާގެ ގޯލްކީޕަރު ނިކޮލާ ވުޖުނާކެވެ. ނިކޮލާއަކީ ޔޫރަޕް ފުޓުބޯޅައިގައި ފާހަގަކޮށްލެވޭ ބައެއް ގައުމުތައް ކަމަށްވާ ސާބިއާގެ އިތުރުން ބޮސްނިއާގެ ލީގުތަކުގައިވެސް ކުޅެފައިވާ ގޯލްކީޕަރެކެވެ. އޭގެ އިތުރުން އޭނާ ވަނީ މެސަޑޯނިއާގެ ފުރަތަމަ ޑިވިޝަންގައިވެސް ކުޅެފައެވެ.\nސާބިއާގެ އެކަޑެމީތަކުން ކެރިއަރު ފެށި ނިކޮލާ ވަނީ ސާބިއާގެ ދެވަނަ ޑިވިޝަންގެ ޓީމުތައް ކަމަށްވާ ސްލޯގާ ކްރަލިވޭއޯއާއި ރަޑްނީކީ ޕިރޮޓްގެ އިތުރުން ޑައިނަމޯ ރާންޖޭއަށްވެސް ކުޅެފައެވެ. 2017 ވަނަ އަހަރުން ފެށިގެން ނިކޮލާ މެސަޑޯނިއާގެ ފުރަތަމަ ޑިވިޝަންގައި ކުޅެފައިވާ އިރު، އޭނާ ވަނީ ސިލެކްސް ކްރަޓޯވާއާއި އަކެޑޭމިއާ ޕަންޑޭވްގެ އިތުރުން ބެލަސީމާ ސްޓްރޫމިކާއަށްވެސް ކުޅެފައެވެ.\nއޭގެ ފަހުން ސާބިއާގެ ފުރަތަމަ ޑިވިޝަންގެ ކްލަބެއް ކަމަށްވާ އެފްކޭ ރަޑްނިކް ސުލްޑުލީކާގެ އިތުރުން ބޮސްނިއާ ދެވަނަ ޑިވިޝަންގެ ވިޖެޑާގައިވެސް ނިކޮލާ ވަނީ ދުވަސްތަކެއް ހޭދަކޮށްފައެވެ.\nމާޒިޔާއަކީ މިވަގުތު ދެކުނު އޭޝިއާ ސަރަހައްދުގައިވެސް ފާހަގަކޮށްލެވޭ ޓީމެކެވެ. މިދިޔަ ސީޒަންގެ ދިވެހި ޕްރިމިއާ ލީގުވެސް އެ ކްލަބުން ކާމިޔާބު ކޮށްފައިވާ އިރު، މާޒިޔާއިން ވަނީ އޭއެފްސީ ކަޕްގައިވެސް މޮޅު ކުޅުމެއް ދައްކައިފައެވެ. މާޒިޔާ އިން އޭއެފްސީ ކަޕުގެ ގްރޫޕު ސްޓޭޖުގެ ޖާގައެއް ހޯދީ ޕްލޭ އޮފްގައި ބެންގަލޫރު އެފްސީ ކަޓުވާލުމަށްފަހުއެވެ. ގްރޫޕު ސްޓޭޖުގެ ބައެއް މެޗުތައް ކުޅުމަށްފަހު އޭއެފްސީން އޭއެފްސީ ކަޕް ކެންސަލް ކުރީ ކޮވިޑް 19އާ ގުޅިގެންނެވެ.\nއޭއެފްސީ ކަޕް ކެންސަލް ކުރުމުން މާޒިޔާއަށް ބޮޑެތި މާލީ ގެއްލުންތަކެއް ކުރިމަތިވެފައިވާ އިރު، އެ ގެއްލުމުގެ ބަދަލު ނުދެވޭނެ ކަމަށް ދާދިފަހުން އޭއެފްސީން ވަނީ އަންގައިފައެވެ. މިދިޔަ ސީޒަންގެ ގިނަ މެޗުތަކެއްގައި މާޒިޔާގެ ގޯލް ބެލެހެއްޓީ އަފްގާނިސްތާން ގައުމީ ޓީމުގެ ގޯލްކީޕަރު އޮވޭސް އަޒީޒީއެވެ. އޭނާގެ އިތުރުން މާޒިޔާގެ ގޯލުން ދެން ފެނިފައިވަނީ ގައުމީ ޓީމުގެ ޒުވާން ގޯލްކީޕަރު ހުސައިން ޝަރީފެވެ.\nމާޒިޔާއިން މިއަދު ވަނީ ކްލަބަށް ކުޅެމުންދިޔަ ސާބިއާގެ ޑިފެންޑަރު ޕީޓާ ޕްލަނިޗް ކޮންޓްރެކްޓް އާކުރިކަންވެސް ހާމަކޮށްފައެވެ. އޭއެފްސީ ކަޕްގެ އިތުރުން ލީގުގެ ފަހު މެޗުތަކުގައިވެސް ޕްލާނިޗް ފެނިފައިވާ އިރު، ލުބުނާނާއި އިންޑޮނޭޝިއާގެ ޓޮޕް ލީގްގައި ކުޅެފައިވާ ޕްލަނިޗް މާޒިޔާއިން ގެނައީ އޭއެފްސީ ކަޕަށް އެ ޓީމު ވަރުގަދަ ކުރުމުގެ ގޮތުންނެވެ.\nމާޒިޔާއަކީ މި ސީޒަނަށްވެސް އެންމެ އަވަހަށް ފަރިތަކުރުންތައް ފެށި ޓީމެވެ. އެ ކްލަބުން އޭއެފްސީ ކަޕަށްވެސް ތައްޔާރުވަމުން އަންނަ އިރު، މިދިޔަ ސީޒަނަށްވެސް ނުކުތީ ހުރިހާ ތައްޓެއް ނެގުމަށެވެ. ކަންދިމާކުރި ގޮތުން ލީގަށްފަހު އެފްއޭ ކަޕްގެ މެދުތެރެއިން، ކޮވިޑް 19އާ ގުޅިގެން ސީޒަން ކެންސަލްކޮށްލީއެވެ.\nގުޅޭ ޓެގު ދިވެހި ޕްރިމިއާ ލީގު މާޒިޔާ ސްޕޯޓްސް އެންޑް ރެކްރިއޭޝަން ކްލަބު ޓްރާންސްފާ މާކެޓް\nރިސްޓޯ: ލަލީގާގެ ތަޖުރިބާއާއެކު މާޒިޔާއަށް ޔޫރަޕްގެ ފިލޯސަފީ ގެންނަން ތައްޔާރު!\nފަހުވަގުތު ދަ ގްރާންޑޭއިން ޗެމްޕިއަން މާޒިޔާ މާޔޫސްކޮށްލައިފި


Konme meehakaaves adhulu insaaf araa hama kuraane: MP Ali Hussain\nރައްޔިތުންގެ މަޖިލީހުގެ ކެންދޫ ދާއިރާގެ މެމްބަރު އަލީ ހުސައިން-- ފޮޓޯ: މަޖިލިސް\n28 އޯގަސްޓު 20192ކޮމެންޓް\nކޮންމެ މީހަކާވެސް އަދުލު އިންސާފު އަރާ ހަމަކުރާނެ ކަމަށް މެމްބަރު އަލީ ހުސައިން ވިދާޅުވެއްޖެ\nކޮންމެ މީހަކާވެސް އަދުލު އިންސާފު އަރާ ހަމަކުރާނެ ކަމަށް ރައްޔިތުންގެ މަޖިލީހުގެ ކެންދޫ ދާއިރާގެ މެމްބަރު އަލީ ހުސައިން ވިދާޅުވެއްޖެ އެވެ.\nއަލީ ހުސައިން އެހެން ވިދާޅުވީ ސުޕްރީމް ކޯޓުގެ ފަނޑިޔާރު އަބްދުﷲ ދީދީ ވަކިކުރުމާއި ބެހޭ ގޮތުން މަޖިލީހުގައި ބަހުސް ކުރައްވަމުންނެވެ.\nކޮންމެ މީހަކާވެސް އަދުލު އިންސާފު އަރާ ހަމަކުރާނެ ކަމަށާއި ފަނޑިޔާރި ދީދީ މަގާމުން ވަކިކުރުމަކީ އަދުލު އިންސާފު ގާއިމުކުރުމަށް ކުރާ މަސައްކަތުގެ ފެށުމުގެ ގޮތުގައި އަލީ ހުސައިން ސިފަ ކުރެއްވި އެވެ.\nއޭނާ ވިދާޅުވީ ފަނޑިޔާރުންނަކީ ދައުލަތެއްގައި މަސައްކަތް ކުރާ ފަރާތްތަކުގެ ތެރެއިން ނަޒާހަތްތެރިކަމުގެ މިންވަރު އެންމެ މަތީ ދަރަޖާގައި ހުންނަން ޖެހޭ ފަރާތްތައް ކަމަށެވެ. އެ މިންވަރަށް ފަނޑިޔާރުންގެ ސުލޫކީ މިންވަރު ބަހައްޓަން ޖެހޭނެ ކަމަށް އޭނާ ވިދާޅުވި އެވެ.\nފަނޑިޔާރު ދީދީއާ ބެހޭ ގޮތުން ޖޭއެސްސީން އެކުލަވާލި ރިޕޯޓްގައި ހުރި ބައެއް ކަންކަން ފާހަގަކުރައްވަމުން އަލީ ހުސައިން ވިދާޅުވީ، ރިޕޯޓްގައި އާންމުކޮށްފައިވާ ދީދީގެ މެސެޖްތަކަކީ ލަދު ގަންނަ ކަމެއް ކަމަށެވެ. އޭރުގެ ސަރުކާރުގެ އިސް މަގާމެއްގައި ހުރި ބޭފުޅަކަށް ދީދީ ފޮނުވާފައި ހުރި މެސެޖްތަކުން، ފަނޑިޔާރެއްގެ ފެންވަރު ވަރަށް ދަށު ދަރަޖައަކަށް ގޮސްފައިވާ ކަމަށް އަލީ ވިދާޅުވި އެވެ.\nފަނޑިޔާރުންނަކީ އަދުލްއިންސާފު ގާއިމުކޮށްދިނުމަށް ހުވާކޮށްގެން ތިބި ބައެއްކަން އަލީ ފާހަގަކުރެއްވި އެވެ. އަދި އެފަދަ ބަޔަކު އެމީހުންގެ އަމިއްލަ އެދުމުގެ ކުރިމަތީގައި ކުޑަކަކޫ ޖަހައިގެން އޮތުމަކީ ލަދުވެތި ކަމެއް ކަމަށް އޭނާ ވިދާޅުވި އެވެ.\nއަލީ ހުސައިން ވިދާޅުވީ މިއަދު މި ނިމެނީ ދިވެހި އެތައް ރައްޔިތުންތަކެއް ކުރަމުން އާ ދިގު އިންތިޒާރެއް ކަމަށެވެ. އަދި މިއަދު މި ނިންމޭ ނިންމުމަކީ ވަރަށް ރަނގަޅު ނިންމުމެއް ކަމަށް އޭނާ ވިދާޅުވި އެވެ.\nނިމިދިޔަ 18 ވަނަ ރައްޔިތުންގެ މަޖިލީހަށް ރިއާޔަތް ކޮށް އަލީ ހުސައިން ވިދާޅުވީ، އެދައުރުގައި ގޮނޑީގައި އިންނެވި ދުވަހަށް ވުރެ ރިޔާސީ މޭޒު ކުރިމަތީ ގައި އުޅުއްވި ދުވަސްތައް ގިނަވާނެ ކަމަށެވެ. އަދި އެދުވަހު އެކަން ކުރެއްވީ މިއަދު މިފެނިގެންދާ އިންސާފު ހޯދުމަށް ކަމަށް ވެސް އޭނާ ފާހަގަކުރެއްވި އެވެ.\nފަނޑިޔާރު ދީދީ ވަކި ކުރުމަށް ޖޭއެސްސީން މަޖިލީހަށް ހުށަހެޅީ އިއްޔެ އެވެ. މަޖިލީހުގެ ޖުޑިޝަރީ ކޮމިޓީން އެ މައްސަލަ ތަހުގީގު ކުރުމަށް ފަހު މިއަދުގެ ޖަލްސާގައި ވަނީ މައްސަލައަށް ބަހުސްކޮށްފަ އެވެ. އަދި އެކަމަށް ނެގުނު ވޯޓުގައި ދީދީ ވަކިކުރުމަށް މަޖިލީހުން ވަނީ ފާސްކޮށްފަ އެވެ.\nކްރިމިނަލް ކޯޓާއި ހައި ކޯޓުގައި ކުރިން މަސައްކަތް ކުރެއްވި ޑީޑީ ވަކިކުރަން ނެގި ވޯޓުގައި ބައިވެރިވެވަޑައިގެންނެވި 73 މެމްބަރުންގެ ތެރެއިން 72 މެމްބަރުން ވޯޓު ދެއްވީ ދީދީ މަގާމުން ވަކިކުރަން ފެންނަ ކަމަށެވެ. ވަކި ގޮތަކަށް ވޯޓުލާން ބޭނުން ނުވި އެއް މެމްބަރަކު އިންނެވި އެވެ.\nމަޖިލިސް ފަނޑިޔާރު އަބްދުﷲ ދީދީ މައްސަލަ ސްޕްރީމް ކޯޓް\nކަލެއާ އަރާހަމަވާދުވަހު ބުނާނީ ނާއިންސާފުނޭ ކަލޭމެންނަކަށް އެއްކަމެއްވެސް ނުފެންނާނެ.\nސާބަހޭ އައްޔާ، ތީ އަބަދުވެސް ހައްޤްބަސްބުނާ މެމްބަރެއްކަން ހާމަވެއްޖެ، ސޭޓްދެކެ ބިރުން ހައްޤްބަސް ބުނަންނުކެރޭ ބައެއްމެމްބަރުން ޖޭޕީގައި އެބައުޅޭ، މިހާރު ފެނިގެންއެބަދޭ ނިމިދިޔަ ފަސްއަހަރު ތިމަޖިލިސްގައި ރައްޔިތުންގެ އަނގައިގަ ޓޭޕްއަޅުވައިގެން ރައްޔިތުން ބިރުވެރިކަމެއްގައި ބައިތިއްބައިގެން ދައުލަތުގެ ޙަޒާނާ ކައިހުސްކުރި ބައިގަނޑު މަޑުމަޑުން ޖޭޕީއަށްވަންނަމުން ސޭޓްގެ ބޮލައް ޗިޕްޖަހާ މަންޒަރު، މިކަމުގައިވެސް އައްޔަގެ އިޙްލާސްތެރިކަމާ، ހައްޤްބަސް ބުނުމުގައި ހުންނާނެކަމަށް ސައްކެއްނުކުރަން\nޖަޔަރަތްނަ ވަނީ އަގުނުކުރެވޭ ފަދަ ޚިދުމަތްތަކެއް ކުރައްވާފައި: ރައީސް\nފަނޑިޔާރުކަމުގެ މަގާމުން ޣަނީ ވަކިކުރަން ޖޭއެސްސީން ނިންމައިފި\nއަރީފް ރިޓަޔާ ކުރެއްވުމުން ސުޕްރީމް ކޯޓުގެ ހިންގުން އަޒްމިރާލްދާއަށް


Dheewaanaa2(16 vana bai) – adduLIVE\nދީވާނާ2( ސޯޅަވަނަބައި)\nJan 09, 2019, 09:20 ޝައިން\nކާރުގައި އިންއިރުވެސް ޝައުންއިނީ ވަރަށް މަޑުންނެވެ. އޭނާއަށް ވިސްނެމުން ދިޔައީ އާއިންއާ ފަރަހަނާޒްއާމެދުގައެވެ. އޭނާގެ ލޯމައްޗަށް އެދެމީހުންގެ އުފާވެރި މޫނު ސިފަވުމުން، ހިތަށް ތަދުވެ ލޮލުން ކަރުނަ ހިލުނެވެ.\n" ދޮންބެއަށް ހީވަނީ ޑޮކްއަށް ދާންވީހެން….މުޅިމީހާ އެއްކޮށް މިލާފައެއްނު ތިއިނީ…" ޝައުންގެ މޫނަށް ބަލާލަމުން އިޒްޔަން ބުނެލިއެވެ.\n" ނޫން ދޮންބޭ…ގެޔަށްދާން ބޭނުމީ…." ޝައުން ކުޑަކުއްޖަކު ފަދައިން ބޮޑާ ހާކާލިއެވެ.\n" އެކަމު ކޮކީ…ހާދަ ދެރަގޮތެކޭ ތިވީ….މިއީ ކޮކީގެ ބެސްޓްބަޑީގެ ވެޑިންނައިޓެއްނު….އާން ވަރަށް ދެރަވާނެ ކޮކީ ގެޔަށް އައިކަން އެނގުނީމަ.." އިޒްޔަން ދެރަވެލާފައި ބުންޏެވެ.\n" ނޫން….އާންއަށް އަހަރެންގެ މަތިން ހަނދާންވެސް ނުހުންނާނެ…" ޝައުންއަށް ބޭއިޚްތިޔާރުގައި ބުނެވުނެވެ. އޭނާގެ އަޑުގައިވީ ރިހުން އެވަގުތު އިޒްޔަންއަށްވެސް ފާހަގަ ކުރެވުނެވެ.\n" ކީއްވެ ތިހެން ތިބުނީ؟..އާން އެއްޗެކޭ ބުނީތަ؟.." އިޒްޔަން ސީރިއަސް ވެލާފައި ސުވާލުކޮށްލުމުން ޝައުންއަށް ބުނެވުނު އެއްޗަކާމެދު ވިސްނާލެވުނެވެ.\n" ނޫން…މިބުނީ މިރޭ…އާންއަށް އެހެންމީހެއްމަތިން ހަނދާން ނުވާނެނޫންހޭ….އާން އެހާ އުފާވެފަ ހުއްޓާ އަހަރެން އައިކަން އަންގާނެކަމެއްނެތް….ފަހުން އެނގުނަސް މައްސަލައެއްނެތް…" ޝައުން އަވަސް އަވަހަށް ވާހަކަ އޮޅުވާލިއެވެ. ނަމަވެސް ޝައުންގެ މޫނަށް ވެރިވެފައިވާ ހިތާމަވެރިކަން އިޒްޔަންއަށް ސިއްރުވާގޮތެއް ނުވިއެވެ. ޝައުން ކޮންމެވެސް ކަމަކާ ދެރަވެފައި ހުރިހެން އޭނާއަށް ވަރަށް ހީވެއެވެ. ނަމަވެސް މިވަގުތު ޝައުންގެ ފަރާތުން އެދެވޭ ޖަވާބެއް ނުލިބޭނެކަން އެނގޭތީ އިތުރަށް ސުވާލުކުރާކަށް އޭނާ ބޭނުމެއް ނުވިއެވެ.\nދިގު ދަތުރަކަށްފަހު ކާރުއައިސް ގެޔާއި މާދުރުނޫން ހިސާބެއްގައި ޕާރކްކޮށްލުމަށްފަހު އިޒްޔަންއާއި ޝައުން ކާރުން ފޭބިއެވެ.\n" ދޮންބެ ދިޔަޔަސް އޯކޭއޭ….އަހަރެން ނިދާލާނީ…" އިޒްޔަން ކާރުން ފޭބުމުން ޝައުން ބުނެލިއެވެ.\n" ހިނގާބަލަ….ކޮކީ އޮށޯތީމަ ދޮންބެ ދާނަމޭ…" އިޒްޔަން ބުނެލިއެވެ.\nދެކުދިން ހިނގާފައި ގޮސް ގެޔަށް ވަދެވުމާއެކީ މަޑުކޮށްލުމެއްވެސް ނެތި ޝައުން ދިޔައީ އޭނާގެ ކޮޓަރިއަށެވެ. ދޮރު ތަޅުލުމަށްފަހު އިޒްޔަން އައިސް ސޯފާގައި އިށީނެވެ. ޝައުން އެކަނި ބާއްވާފައި ދާކަށް އިޒްޔަން ބޭނުމެއްނުވިއެވެ. ކޮޓަރިއަށް ވަތްގޮތަށް ޝައުން އޭނާގެ އެނދުމައްޗަށް ވެއްޓިގަތެވެ. ބާލީހުގައި މޫނުފޮރުވައިގެން އޮތްއިރު، ލޮލުން ހޯސްލާފައި ކަރުނަތައް ފައިބަމުން ބާލީސް ތެއްމަމުން ދިޔައެވެ. އަޑުވީއްލާ ރޯންބޭނުން ނުވާތީ އޭނާ ސިއްރު ސިއްރުން ބާލީހުގެ ތެރެއަށް ކަރުނަތައް ހިންދަމުން ދިޔައެވެ. އެހެން އިރުކޮޅަކު އޮތުމަށްފަހު ކުއްލިއަކަށް އޭނާ ތެދުވިއެވެ. އަދި ކޮޓަރީގެ އެއްބިތުގައިވާ އިސްކޮޅުހައި ބޮޑު ލޯގަނޑުގެ ކުރިމައްޗަށް ހުއްޓި އޭނާގެ އަމިއްލަ ސޫރައަށް ނަޒަރު ހިންގާލިއެވެ. ފުރިހަމަ މޭކަޕާއެކު ކްރީމްކުލައިގެ މެކްސީގައި އޭނާ ފެންނަލެއް ވަރަށް ރީއްޗެވެ. އޭނާގެ ދިހުން އަރާ ކަޅު އިސްތަށީގަނޑު ވާންކޮށް އައްސައި ބޮލުމެދަށް ހުޅިއެއްޖަހައިފައި ކަނާތްފަރާތުގެ ކަންހުޅި ކައިރިން އިސްތަށިކޮޅެއް ވައްޓާލާފައިވާގޮތުން އެދޮންމޫނަށް އިތުރު ފުރިހަމަކަމެއް ގެނެސްދީފައި ވެއެވެ.\n" ކީއްވެ އާން އަހަރެންދެކެ ލޯބި ނުވީ؟…ކީއްވެ؟…އަހަރެން އެނާޒަށް ހުތުރީތަ؟…އަހަރެން ކޮންގޮތަކުން އޭނާއަށްވުރެ ހުތުރީ؟…ކޮންތަނެއް ހުތުރީ؟…އަހަރެން ނެތް ކޮން ރީތިކަމެއް އޭނާގެ ހުރީ؟…" އަމިއްލަ ސޫރައަށް ބަލަންހުރެ ހިތާހިތާ ޝައުން ޝަކުވާކުރަމުން ދިޔައެވެ.\n" އެ ސުންޕާ އަންހެނާ އާންގެ ހަޔާތަށް ނައިނަމަ ކިހާ ރަނގަޅު….އޭނާގެ ސަބަބުން އާން އަހަރެންނާ ދުރުވީ….އެއީ ކޮންތާކުން ފާވި ވިޗެއްތަ؟….ހަމަ ކުއްލިއަކަށް އައިސް އަހަރެންގެ އާން އަތުލީ….އެއީ އަހަރެން މިލްކެކޭ….މުޅި އުމުރު އާން ލޯބިވީ އަހަރެންދެކެ….އާން ދުވަހަކުވެސް އަހަރެން ދެރައެއްނުކުރޭ….އަހަރެން ރޯމަންޒަރު ބަލަން އޭނާއަކަށް ކެތެއްނުވޭ….އެކަމު މިއަދު ބަލާބަލަ! އަހަރެން ކޮބާތޯވެސް އޭނާ ނުބަލާ….އެއީ ހަމަ އެނުލަފާ އަންހެނާގެ ސަބަބުން….އޭނާގެ ސިހުރުޖެހިފަ އާން އެހުރީ…..ކީއްވެތަ އާން އަހަރެން ހަނދާން ނައްތާލީ؟…ކީއްވެތަ؟…." ޝައުން ރުޅިގަދަވެގެން ޑްރެސިންޓޭބަލް މަތީގައިވާ ހުރިހާ ތަކެއްޗެއް އަތުންޖަހާ ބުރުވާލިއެވެ. އެވަގުތު ބިއްލޫރި ފުޅިތައް ކުދި ކުދިވީ އަޑު މުޅިކޮޓަރިތެރެއަށް ފެތުރިގެން ދިޔައެވެ. ސޯފާގައި ފޯނުން އުޝާއާ ވާހަކަދައްކަން އޮތް އިޒްޔަންވެސް އެއަޑަށް ސިހިފައި ތެދުވިއެވެ.\n" ޝައުން….ކިހިނެއްވީ؟.ދޮރުހުޅުވަބަލަ!" އިޒްޔަން ކަންބޮޑުވެފައި ގޮވާލިއެވެ.\nނަމަވެސް ޝައުންއަކަށް އެއަޑެއް ނީވެއެވެ. ރޮމުން ރޮމުން ބިއްމައްޗަށް ތިރިވިއިރު އޭނާ ހީވަނީ ބުއްދިފިލާފައިވާ މީހެއްހެންނެވެ.\n"ކީއްވެތަ އެނުލަފާ އަންހެނާ މަރުނުވީ؟….ކޮންމެވެސް ގޮތަކުން އޭނާ މަރުވިނަމަ މިހެން ނުވީހެއްނު….އޭނާ މަރުވާނެނަމަ ކޮންފަދަ….ޔާ ﷲ….އޭނާ މަރުވާނެ ގޮތެއް މެދުވެރި ކުރައްވާންދޭ!…އަހަރެންގެ އާން އަހަރެންނަށް ލިބޭނޭގޮތެއް މެދުވެރިކުރައްވާންދޭ!..ޕްލީޒް…ޕްލީޒް" ރޮއި ރޮއިފައި ޝައުންއަށް ބަދުދުޢާ ކުރެވުނެވެ.\n" ޝައުން…ކޮކީ…ދޮރުހުޅުވަބަލަ!…ޕްލީޒް…" ދެރަވެފައި އިޒްޔަން އާދޭސްކުރިއެވެ. ނަމަވެސް ޝައުން ދޮރެއް ނުހުޅުވިއެވެ.\nއެންމެފަހުން ކަންބޮޑުވެގެން އިޒްޔަން އޭނާގެ ކޮޓަރިއަށްވަދެ އަލަމާރިން ބޮޑު ތަޅުދަނޑި ފައްޗެއް ހިފައިގެން ނުކުތެވެ. އެއީ ގޭގެ ދޮރުތަކުގެ ޑުޕްލިކޭޓް ތަޅުދަނޑިފައްޗެވެ. އިޒްޔަން ފަހަރަކު ތަޅުތަނޑިއަކުން ދޮރުހުޅުވަން މަސައްކަތް ކުރަމުން ދަނިކޮށް އެންމެފަހުން ދޮރުހުޅުވިއްޖެއެވެ. އޭނާ ކޮޓަރިތެރެއަށް ނަޒަރުހިންގާލިއިރު، މުޅިތަނަށް ހީވަނީ ތޫފާނެއް އައިސްފައިވާހެންނެވެ. ޑްރެސިންޓޭބަލް މަތީގައިހުރި ހުރިހާ ތަކެއްޗެއްވަނީ ބިންމައްޗަށް އުކާލާފައެވެ. އެނދުގައިވާ ބާލީހާއި ބެޑްޝީޓްވެސް އޮތީ ބިންމަތީގައެވެ. އެނދުގައި ކައިރީގައި ބިންމަތީއިން ޝައުންގެ ބޮލުގެ އިސްތަށިގަނޑުވެސް ވަނީ ހޭވިފައެވެ. މޭގައި ދެކަކޫ ޖައްސައި ކަކުލުގައި ބޯއަޅައިގެން ރޯންއިން ޝައުން ފެނިފައި އިޒްޔަންގެ ހިތްވިރިގެން ދިޔައެވެ.\n" ޝައުން…ބޭބީ…ކިހިނެއްތަވީ؟…" ދުވެފައި އައިސް ޝައުންގެ ގާތުގައި އިށީއްނަމުން ކަންބޮޑުވެފައި އިޒްޔަން އަހާލިއެވެ.\nކޮންމެވެސް ގޯހެއް އުޅޭހެން އިޒްޔަންއަށް ކުރިން ހީވިނަމަވެސް، މިހާވަރަށް ޝައުން ހިތުގައިޖެހުނީ ކީއްވެގެން ކަމެއް ވިސްނާލާކަށްވެސް ނޭނގުނެވެ. ގިސްލަ ގިސްލާފައި ރޮމުން ދިޔަގޮތުން ޝައުން އެވަނީ ވަރަށްބޮޑަށް ހިތުގައި ޖެހިފައިކަން އޭނާއަށް ޔަޤީންވިއެވެ.\n" ދޮންބެގާތު ބުނެބަލަ ވީގޮތެއް….ޕްލީޒް…." ޝައުންގެ ގާތުގައި އިށީނދެ ބުރަކަށީގައި ފިރުމާލަމުން ލޯތްބާއެކު އިޒްޔަން ބުނެލިއެވެ. އެވަގުތު އިޒްޔަގެ ގައިގާ އޮޅުލައިގަންނަމުން ކުރިއަށްވުރެވެސް ބާރަށް ޝައުން ރޯންފެށިއެވެ.\n" އާން ދިޔައީ….އެނާޒްގެ ސަބަބުން އާން އަހަރެންނާ ދުރަށްދިޔައީ…އުމުރަށް ދިޔައީ….ދޮންބޭ އާންއާ ނުލާ އަހަރެންނަށް ނޫޅެވޭނެ….އާންއާ ނުލާ ނޫޅެވޭނެ…" ޝައުން ރޮއެ ރޮއެފައި ކުރަމުން ދިޔައ ޝައުވާއިން ވިސްނަންވީ އެއްޗެއް ނޭނގިފައި އިޒްޔަންއަށް އިރުކޮޅަކު އިނދެވުނެވެ.\n" ބޭބީ…ހަމަޖެހިބަލަ!….ނުރޮއެ ބުނެބަލަ ތިކިޔާ އެއްޗެއް…." ޝައުންގެ އިސްތަށިގަނޑުގައި ފިރުމާލަމުން އިޒްޔަން އެހިއެވެ.\n" އޭނާ ދުރުކުރޭ އާންއާ….އޭނަ މަރާލާ…ނޫނީ އަހަރެން މަރުވާނަން….އަހަރެންނަށް ނޫޅެވޭނެ އާންއާ ނުލާ….އަހަރެން މަރުވެދާނެ….ދޮންބޭ އާން ގެނެސްދީ…." ޝައުން ރޮއެ ރޮއެފައި ތަކުރާރުކޮށް އެކައްޗެއް ކިޔަމުން ދިޔައެވެ.\nއިރުކޮޅެއްފަހުން ޝައުންގެ އަޑުމަޑުވެ، ހަރަކާތް ހުއްޓުމުން އިޒްޔަން ބަލާލިއިރު، ޝައުންވަނީ ޚަބަރު ހުސްވެފައެވެ. އިޒްޔަން ޝައުން ނަގައި އެނދުގައި ބޭއްވުމަށްފަހު، ސައިޑް ކަބަޑްމަތީގައި ހުރި ފެންޖަގުން އަތްގޮއްޓަށް ފެންފޮތެއް އަޅައި ޝައުންގެ މޫނުގައި ހާކާލިއެވެ. ދެތިން ފަހަރު އޭނާ ފެންހޭކުމުންވެސް ޝައުން ހެޔެއްނޭރިއެވެ. އެންމެފަހުން އިޒްޔަން އެމްބިއުލޭންސްއަށް ގުޅަން ނިންމިއެވެ. އިޒްޔަން ނަމްބަރަކަށް ޑައަލްކޮށްލުމަށްފަހު ކަންފަތުގައި ފޯނުޖައްސާލި ވަގުތު ޝައުން ތެޅިލިއެވެ.\n" ފެންފޮދެއް….ދޮންބޭ…ފެންފޮދެއް…" އެސްފިޔަތައް ތަޅުވާލަމުން ޝައުން ބުނެލިއެވެ.\nއިޒްޔަން އަވަހަށް ތައްޓަކަށް ފެންފޮދެއް އެޅިއެވެ. އަދި ޝައުންގެ ބޯދަށަށް އަތްލައްވައި ނެގުމަށްފަހު ތަށި ޝައުންގެ ތުނބުގައި ޖެއްސިއެވެ. ޝައުން ވަރުދެރަގޮތަކަށް ލޯހުޅުވާލަމުން ފެންފޮދެއް ބޯލިއެވެ.\n" ބޮލުގަ ރިއްސާތަ؟…ނޫނީ ބޯއަނބުރަނީތަ؟" ޝައުންގެ ބޮލުގައި ފިރުމާލަމުން އިޒްޔަން ބުނެލިއެވެ.\nނަމަވެސް ޝައުން ޖަވާބެއްނުދީ އޮށޯވެ ދެލޯމަރާލިއެވެ. އޭނާ މިވަގުތު ވާހަކަ ދައްކަން ބޭނުން ނުވަނީ ކަމުގައި އިޒްޔަންއަށް ވިސްނުނެވެ. ޝައުންއަށް ނިދޭންދެން އޭނާ ޝައުންގެ އިސްތަށިގަނޑުގައި ފިރުމާލަ ފިރުމާލާއިނެވެ. އޭނާ ވިސްނަމުން ދިޔައީ ޝައުން ދެއްކި ވާހަކަތަކާއި މެދުގައެވެ. ޝައުން އެހާބޮޑަށް ދެރަވާން ޖެހުނީ އާއިން ކައިވެނިކުރީމަ ބާއޭ އޭނާގެ ހިތަށްއެރިއެވެ. އެކަމަކު އާއިން ކައިވެނި ކުރުމުން ޝައުން ދެރަވާންވީ ކީއްވެގެން ހެއްޔެވެ؟ ޝައުންއާއި އާއިން ދުރުވެދާނެތީ ބިރުގަތީ ހެއްޔެވެ؟ ނޫނީ ޝައުންގެ ހިތުގައި އާއިންއަށް އެހެން މަޤާމެއް ދެވިފައިވަނީ ހެއްޔެވެ؟\n" ނޫން ނޫން…އެހެނެއްނުވާނެ….ޝައުން އެގޮތަކަށް ނުވިސްނާނެ…އާންވެސް އެފަދަގޮތަކަށް ނުދެކޭނެ…" ހިތާހިތާ އިޒްޔަންއަށް ކިޔާލެވުނެވެ.\nޝައުން މާލެއައި ހިސާބުން ފެށިގެން އާއިންއާއި ޝައުންގެ މެދުގައި ދުރުކަމެއް އުފެދުނުހެން އޭނާއަށް ހީވިއެވެ. ޝައުންގެ މިޒާޖަށް ބޮޑުބަދަލެއް އައިއިރު، އާއިންވެސް ޝައުންއާ ދުރުދުރުން އުޅުނުކަންވެސް އިޒްޔަންއަށް ފާހަގަވިއެވެ. އޭނާ ހީކުރީ އާއިން ކައިވެނިކުރަން އުޅޭތީ އައި ބަދަލެއް ކަމުގައެވެ. ނަމަވެސް އެދެމެދުގައި ކޮންމެވެސް ނުތަނަވަސްކަމެއް ވާހެން މިހާރު އޭނާއަށް އެބަހީވެއެވެ. މުޅި ދުވަހު ޝައުންގެ ހަރަކާތް ހުރިގޮތުންނާއި މިރޭ ޝައުންއަށް ވީގޮތުންވެސް އޭނާއަށް ވިސްނަން މަޖުބޫރު ވެއްޖެއެވެ. ނަމަވެސް ޝައުން އާއިންދެކެ ލޯބިވެދާނެކަމަށް ގަބޫލުކުރާކަށް އޭނާގެ ހިތެއް ނުރުހެޔެވެ. އެފަދަ ގޮތަކަށް ޝައުން ދެކެން ޖެހޭނެ ސަބަބެއް އޮތްކަމަކަށްވެސް އޭނާ ނުދެކެއެވެ.\n" ސުބުޙާނަﷲ….މަށަށް ނުބައި ވިސްނުމެއް ވިސްނެނީ ކަންނޭނގެ…އެކަމު މިރޭ ޝައުންއަށް މިވީ ކީއްތަ؟…އޭނާ ކީއްވެތަ އާންއާ ނުލާ ނޫޅެވޭނޭބުނީ…..މާބޮޑަށް އާންއާ އެޓޭޗްވެފަ ހުރީމަ ވީގޮތެއް ކަންނޭނގެ….ޅަކަމުން އަދިވެސް ޝައުންއަށް ނުވިސްނެނީ….އެއީ އަހަރެން މިހީކުރާ ކަހަލަ ކަމަކަށް ނުވާނެ….މާބޮޑަށް އާންއާ ދޯޅުވެފަހުރީމަ އާން ގެއްލިދާނެތީ ޝައުން ބިރުގަންނަނީ…." އިޒްޔަން އޭނާގެ ހިތަށް ވިސްނައިދޭން މަސައްކަތްކުރިއެވެ. ޝައުންއާމެދު ގޯސްގޮތަކަށް ވިސްނާކަށް އޭނާ ބޭނުމެއްނުވެއެވެ.\nޝައުންއަށް ރަނގަޅަށް ނިދުމުން، އިޒްޔަން ތެދުވެ ކޮޓަރިތެރެ ސާފުކުރިއެވެ. އެހެންމީހަކަށް އެއިންކަމެއް އެނގުމުގެކުރިން ވީކަންތަކުގެ އަސަރުވެސް އޭނާ ފުހެލިއެވެ. ކޮޓަރީގެ ނިދާ ބޮކި ދިއްލުމަށްފަހު އިޒްޔަން ބޭރަށް ނުކުތެވެ. އެވަގުތު ފޯނުމަތިން ހަނދާންވެގެން އޭނާ ގޮސް ސޯފާގައި އޮތް ފޯނުނެގިއިރު، އުޝާގެ އެތައް މިސްޑްކޯލެއް އޮތެވެ. އެހެންކަމުން އުޝާއަށް ގުޅުމަށް އޭނާ އަވަސްވެގަތެވެ.\n" ކިހިނެއްތަވީ؟….ކީއްވެތަ ފޯނު ނުނަގަނީ؟…މިކިހާއިރެއްތަ މިހާރު ގުޅާތާ؟…" ފޯނުނެގުމާއެކު ޝަކުވާގެ ފަތިވަރެއް އުޝާ އަމުނާލިއެވެ.\n" އެއީ ޝައުންއަތުން ސެންޓްފުޅި ތަޅައިގެން ދިޔައީމަ އެއަޑު އިވިގެން އަހަރެންނަށް ދެވުނީ….މިހާރު ނިދައިފި…." އުޝާއަށް ހަޤީޤަތް ކިޔައިދޭން ބޭނުންނުވާތީ އިޒްޔަން ބުނެލިއެވެ.\n" އެހެންތަ؟…އަހަރެން ހީކުރީ މާބޮޑުކަމެއް ވީކަމަށް…އެހެންވެ މަންމައަށްވެސް ގޮވަން އުޅެފިން….އިޒީ ނާންނަންޏާ އަހަރެންވެސް ދެން ތިކޮޅަށްދާނީ….އޯކޭ…" އުޝާ އަހާލިއެވެ.\n" ނޫނޭ…އުޝް އާދޭ ޕާޓީ ނިމުނީމަ މަންމެންނާއެކު…މަންމަމެން އަހަފިއްޔާ ބުނޭ އަހަރެންނާއެކު ޝައުން އައި ވާހަކަ…" އިޒްޔަން ބުނެލިއެވެ.\nހަފްލާ ނިމިގެން އާއިލާގެ އެންމެން ފޮޓޯނަގަން ފެށި ވަގުތު ޝައުން ނެތްކަން އެނގުމުން އަޒީފާ ސުވާލުކުރިއެވެ.\n" ޝައުން ބޮލުގަ ރިއްސާތީ އިޒީއާއެކީ ގޮސް ބޭސްކައިގެން ނިދައިފި…" އުޝާ އޮޅުން ފިލުވައިދިނެވެ.\n" އަޅެ ކިހާދެރަ….ޝައުންއަށް ފޮޓޯވެސް ނަގަން މަޑުނުކުރެވުނެއްނު…އާންވާނެ ޝައުންއާއެކު މާދަމާ ފޮޓޯނަގަން…އެހެންނޫނީ އޭނަ ވަރަށްދެރަވާނެ…" އަޒީފާ ދެރަވެލާފައި ބުނުމުން އާއިން އާނއެކޭ ބުނެލިއެވެ.\nޝައުން ނެތްކަން އޭނާއަށްވެސް އެނގުނީ އަދި ކިރިޔާއެވެ. މިހުރިހާއިރު، އޭނާއަށް ޝައުން ނެތްކަން ނޭނގުނީތީ އޭނާ ހައިރާންވެސް ވިއެވެ. ޝައުން އެހާ އަވަހަށް ދިޔައީ ބޮލުގައި ރިއްސާތީ ނޫންހެން އޭނާއަށް ހީވަނީއެވެ. ޕާޓީއަށް އައިއިރު ޝައުން ހެވިފައިހުރި ނަމަވެސް، އެމޫނުގައި އުފާވެރިކަމެއް ނެތްކަން އޭނާއަށް އެނގުނެވެ. އޭނާ ޝައުންއަށް ސަމާލުކަން ނުދިން ނަމަވެސް މިހާރު އޭނާއަށް ޝައުންއާމެދު ވިސްނެނީއެވެ. އޭނާއާއެކު ޝައުން ފޮޓޯއެއްވެސް ނަގަން ނެތުމުން ހަޤީޤަތުގައި އޭނާ ދެރަވިއެވެ. އޭނާއަށް ލިބޭ ކޮންމެ އުފަލެއްގައި ޝައުން ބައިވެރިވާން އޭނާ އެދެއެވެ. ހިތުގެ ކޮންމެވެސް ކަނެއްގައި ޝައުންއަށް ދެވިފައިވާ ޚާއްސަ މަޤާމުގެ ސަބަބުން ޝައުންއާމެދު އޭނާއަށް ވިސްނެނީއެވެ.\nއުފާވެރިކަމާއެކު ހަފްލާ ނިމިގެން ވަދާއީ ސަލާމްކޮށްފައި އާއިލާމީހުންވެސް ގެޔަށް ހިނގައްޖެއެވެ. ފަރަހަނާޒްއާއި އާއިންވެސް އެމީހުނަށްޓަކައި ޚާއްސަކުރެވިފައިވާ މަންޒިލަށް ދިއުމަށްޓަކައި މިސްރާބުޖެހިއެވެ. އެދެމަފިރިންނަށް މިރޭ ޚާއްސަކުރެވިފައިވަނީ އެހޮޓެލްގެ ފަސްވަނަ ފަންގިފިލާފައިވާ ވަރަށް ހިތްގައިމު ޕްރެޒިޑެންޝަލް ސުއިޓެކެވެ. އާއިން ފަރަހަނާޒްގެ އަތުގައި ހިފާލައިގެން ލިފްޓަށް އެރިއެވެ.\n" ވަރުބަލިވެފަތަ ތިހުރީ؟…" ފަރަހަނާޒަށް ބަލާލަމުން އާއިން އަހާލިއެވެ.\n" ހޫމް…ކުޑަކޮށް…" ފަރަހަނާޒް ޖަވާބުދިނެވެ.\n" މިރޭ ވަރަށް ލޯބި….ވަރަށް ތަފާތު…" ލިފްޓަށް އެރުމަށްފަހު ފަރަހަނާޒްގެ އަތުގަގައި ހިފާލަމުން ތައުރީފުކޮށްލިއެވެ. އޭރު ފަރަހަނާޒްހުރީ ހިތްއަވަސްވެފައެވެ.\n" އާއިންވެސް ވަރަށް ރީތި" ނާޒް އެހެންބުނަން ބޭނުންވި ނަމަވެސް އެބަސްވީ އޭނާގެ ހިތުގައެވެ.\n" ނިދިއައިސްފަތަ؟…" ފަރަހަނާޒް ޖަވާބެއްނުދީ ހުރުމުން އާއިން އަހާލިއެވެ. ފަރަހަނާޒް ނޫނެކޭ ބުނެ ދެފަރަރާތަށް ބޫހޫރާލިއެވެ. ހަމަހިމޭންކަމުގެ ހިނދުކޮޅަކަށްފަހު އެމީހުންގެ މަންޒިލާ ހަމައަށް ދެވިއްޖެއެވެ.\n" ކޮބާ މިއޮއް އާދެވުނީ؟…" ލިފްޓްގެ ދޮރުހުޅުވުމާއެކު އާއިން ފަރަހަނާޒްގެ އަތުގައި ހިފައިގެން ލިފްޓުން ފޭބިއެވެ.\nއާއިން ކީކާޑުން ދޮރުހުޅުވާލުމުން އާއިންގެ ފަހަތުން އެތެރެއަށް ވަތް ފަރަހަނާޒް ހައިރާންވެފައި ވަށައިގެން ނަޒަރު ހިންގާލިއެވެ.\n" ވަރަށް ހިތްގައިމުދޯ؟…ކަމުދޭތަ؟.." ދިމަދިމާއަށް ނަޒަރު ހިންގަމުން ދިޔަ ފަރަހަނާޒަށް ބަލާލަމުން އާއިން އަހާލިއެވެ.\n" ހޫމް…ވަރަށްރީތި…." އުފާވެފައި ފަރަހަނާޒް ބުނެލިގޮތުން އާއިން ހީލިއެވެ.\nފަރަހަނާޒް ކޮތަރިތެރޭގެ ތަންތަން ބަލަން ހުއްޓައި އާއިން ފަރަހަނާޒް އޭނާގެ އަތްދަނޑިމައްޗަށް އުފުލާލިއެވެ. އެވަގުތު ފަރަހަނާޒް ސިހިފައި ދެލޯބޮޑުކޮށްލަމުން އާއިންއަށް ބަލާލިއެވެ.\n" ހާދަ ލުއި ކުއްޖެކޭ….ހެދުން ދޯ ބޮޑީ…މީހާ ވަރަށް ކުޑަ ކުޑަ…" އާއިން ހީލަމުން ބުނެލިގޮތުން ފަރަހަނާޒް ލަދުގަތެވެ.\nއާއިންގެ އަތުތެރޭގައި އޮތްއިރު އޭނާގެ ހިތް ނުހަނު ބާރަށް ތެޅެމުން ދިޔައެވެ. އާއިންއަށްވެސް އެކަން އިހުސާސް ނުވާނެ ކަމެއް ނޭނގެއެވެ. އާއިން މަޑު މަޑުން ފަރަހަނާޒް ގޮވައިގެން ގޮސް އެނދުގައި ބޭންދިއެވެ. އަދި ފަރަހަނާޒްގެ ގާތުގައި އިށީނދެ އޭނާގެ އަތުގައި ހިފާލިއެވެ. ފަރަހަނާޒްއިނީ އާއިން ދެންކުރާނެ ކަމެއްނޭނގި ކަންބޮޑުވެގެން ހަދާނެ ގޮތް ހުސްވެފައެވެ. މިއީ އޭނާގެ ކައިވެނީގެ ފުރަތަމަ ރެއޭ ހިތަށްއެރުމުން ގައިގަވާ ހުރިހާ ލޯލިތައް ކޮޅަށް ޖެހިގެން ދިޔައެވެ. އާއިން އޭނާގެ ގާތަށް ޖެހިލުމުން މެޔަށް ފިނިވެގެން ގޮސް މުޅިކުއްޖާވެސް ތުރުތުރު އަޅައިގެން ދިޔައެވެ.\n" ނާޒް…އަހަރެންނަށް އެނގޭ ނާޒް ތިވިސްނަނީ ކޮންކަމަކާމެދުގާކަން…މިއީ އަހަރެމެންގެ ކައިވެނީގެ ފުރަތަމަރޭވީމަ އެކަމާއެއްނު ތިވިސްނަނީ….ވަރަށް ބިރުންދޯ ތިއީ އަހަރެން ކަމެއްކޮށްފާނެތީ؟…" ފަރަހަނާޒް ބިރުން އިންހެން ހީވާތީ އާއިން ގޯނާކޮށްލިއެވެ.\nފަރަހަނާޒް ޖަވާބެއްވެސް ނުދީ އިނީ އާއިންއަށް އެހާފަސޭހައިން އޭނާގެ ހިތްއެނގުނީތީ ލަދުގަތްވަރުންނެވެ. މިރޭ އާއިން އެދޭ ކޮންމެކަމެއްވެސް އޭނާ ކޮށްދެންޖެހެނޭއެވެ. އޭނާއަކީ އާއިންގެ ހަލާލު އަނބިމީހާއެވެ. ވީއިރު އޭނާގެމައްޗަށް އާއިންގެ ފުރިހަމަ ހައްޤުލިބިގެން ވެއެވެ.\n" އެކަމު އަހަރެންނަށް އަދި އެންމެ އަށާރަ އަހަރޭ….ކީއްވެތަ މިހާއަވަހަށް މެރީކުރަން އެއްބަސްވެވުނީ؟….ދެން ކިހިނެއްހަދާނީ؟..ކީކޭ ބުނާނީ؟…މިރޭ ދެން ކިހިނެއްވާނީ؟…ސުބުޙާނަﷲ….ލަދުން މިރޭ އަހަރެން މޮޔަވާނެ…." ހިތަށްވެރިވަމުން ދިޔަ ޚިޔާލުތަކުން ފަރަހަނާޒްގެ ބޯހާސްވާގޮތްވިއެވެ.\n" ދެން ތިހާ ކަންބޮޑުނުވެބަލަ!….އަހަރެންވެސް ދެން ނާޒް ބޭނުންނުވާގޮތަކަށް ކަމެއް ނުކުރާނެއްނު….މިރެއަކީ އަހަރެމެންގެ ކައިވެނީގެ ފުރަތަމަރޭ ނަމަވެސް….ނާޒްއަށް އަހަރެން ވަގުތުދޭނަން…ނާޒް ބޭނުންނުވާނަމަ އަހަރެމެން މިރޭ އެއްވެސްކަމެއް ނުކޮށް ނިދާނީ….އަހަރެންނަށް އެނގޭ ނާޒްއަށް ވަގުތު ބޭނުންވާނެކަން….މިހާރު ތިއީ މުޅި އުމުރަށް އަހަރެންގެ މީހެއް…އިންޝާﷲ…އެހެންވީމަ އަވަސް އަރުވައިގެން އުޅުމުގެ މާނައެއް ނެތެއްނު….އަހަރެންނަކީ އެހާ ކެތްތެރިކަން ކުޑަމީހެއްނޫނޭ…" އާއިން ހިނިތުންވެލަމުން ބުނެލިގޮތުން ފަރަހަނާޒްގެ ގާތަށްވެސް ހިނިއައެވެ. އާއިންގެ ވާހަކަތަކުން އޭނާގެ ހިތަށް ހަމަޖެހުމެއް ލިބުނެވެ.\n" އަލަމާރީގަ ހުންނާނެ ނިދާހެދުން….ފާޚާނާގަ ހުންނާނެ ތުވާއްޔާ ބޭނުންވާ އެހެނިހެން ސާމާނުވެސް….ނާޒް މިވަގުތު ބޭނުންވާ ހުރިހާ އެއްޗެއް މިތާއެތެރެއިން ލިބޭނެ…ނާޒް ފެންވަރާލަން ބޭނުންނަމަ ފެންވަރާލައިގެން ނިދާލާ…ނާޒް ނުކުތީމަ އަހަރެންވެސް ފެންވަރާލާނަން…" އާއިން އަލަމާރި ކައިރިއަށް ޖެހިލާފައި ދޮރުހުޅުވާލަމުން ބުނެލިއެވެ.\n" އާއިން ކުރިން ފެންވެރިޔަސް އޯކޭ…" ފަރަހަނާޒް މަޑުމަޑުން ބުނެލިއެވެ.\nއާއިން އޭނާލައިގެން ހުރި ޓަކްސިޑޯއާއި ބާލައި ގަމީސް ބާލަން ފެށުމުން ފަރަހަނާޒް އަވަސް އަވަހަށް ދުރުބަލާލިއެވެ. އެމަންޒަރު ފެނިފައި އާއިންއަށް ހިނިތުންވެވުނެވެ. އޭނާއަށް އިނދެވުނީ ހާދަހާވާ ލަދުރަކި ކުއްޖަކާއޭ އޭނާގެ ހިތަށްއެރިއެވެ. މިރޭ ކަމެއްކުރަން ނޫޅެވުނުކަން ނަސީބޭވެސް ހިތަށްއެރިއެވެ. ނޫންނަމަ ފަރަހަނާޒްގެ ހާލަކީ ކޮބައިބާއެވެ؟ އާއިންގެ ހިތަށްއެރި އެއްޗަކުން އޭނާގެ ތުންފަތްމައްޗަށް ލާނެއް ހިނިތުންވުމެއް ވެރިވިއެވެ. އާއިން ބަލާހެން ހީވުމުން ފަރަހަނާޒްއިނީ އިސްއުފުލާލަންވެސް ނުކެރިފައެވެ. އެހެންހުރެފައިވެސް އާއިން ލާނެއްކަމެއް ކޮށްފާނެއޭ ހިތަށްއަރަނީއެވެ. ފަޓުލޫނު ބާލާފައި ތުވާލި އަނދެގެން ފާޚާނާއާ ދިމާއަށް ހިނގައިގެންފައިވެސް އާއިން ހުއްޓިލީ އޭނާގެ ހިތަށްވެރިވި ލާނެއް ޚިޔާލެއްގެ ސަބަބުންނެވެ.


މައިންބަފައިން ދަރީންނަށް ބަދު ދުޢާކުރުން – shafiu.mv\nމައިންބަފައިން ދަރީންނަށް ބަދު ދުޢާކުރުން\nJune 6, 2021 މުޙައްމަދު ޝާފިޢު\nދަރީންނަކީ ދުނިޔޭގެ ޙަޔާތުގެ ޒީނަތުގެ ތެރެއިން ހިމެނޭ ބައެކެވެ. ﷲ ތައާލާ ވަޙީކުރައްވާފައިވާ ފަދައިންނެވެ. ( الْمَالُ وَالْبَنُونَ زِينَةُ الْحَيَاةِ الدُّنْيَا ) الكهف/46 . “މުދަލާއި ދަރިންނަކީ ދުނިޔޭގެ ދިރިއުޅުމުގެ ޒީނަތްތެރިކަމެވެ.”\nދަރީންނަކީ މައިންބަފައިންގެ ލޮލުގެ ފިނިކަމެވެ. އެބައިމީހުން އެ ދަރީންނަށް ބަދު ދުޢާކުރާނީ ކޮންފަދައަކުން ހެއްޔެވެ؟\nދަރީންނާއި މުދަލާއި ނަފްސުތަކުގެ މައްޗަށް ބަދު ދުޢާކުރުން ނަބިއްޔާ ޞައްލަﷲ ޢަލައިހި ވަސައްލަމަ ނަހީކުރައްވާފައިވެއެވެ. އެއީ ދުޢާ އިޖާބަކުރައްވާ ވަޤުތަކާ ދިމާވެދާނެ ކަމަށް ބިރުންނެވެ.\nރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. ( لَا تَدْعُوا عَلَى أَنْفُسِكُمْ ، وَلَا تَدْعُوا عَلَى أَوْلادِكُمْ ، وَلَا تَدْعُوا عَلَى أَمْوَالِكُمْ ، لَا تُوَافِقُوا مِنْ اللَّهِ سَاعَةً يُسْأَلُ فِيهَا عَطَاءٌ فَيَسْتَجِيبُ لَكُمْ ) رواه مسلم (3014) .މާނައީ: “ތިޔަބައިމީހުންގެ ނަފްސުތަކުގެ މައްޗަށް ބަދުދުޢާ ނުކުރާށެވެ. އަދި ތިޔަބައިމީހުންގެ ދަރީންގެ މައްޗަށް ބަދުދުޢާ ނުކުރާށެވެ. އަދި ތިޔަބައިމީހުންގެ މުދަލުގެ މައްޗަށް ބަދުދުޢާ ނުކުރާށެވެ. ﷲ ގެ ޙަޟްރަތުގައި ކަމަކަށް އެދި އެވަޤުތުގައި ދެންނެވުމުން އިޖާބަކޮށްދެއްވާ ވަޤުތަކާ ދިމާ ނުވުމަށްޓަކައެވެ. ފަހެ، އެފަދަ ވަޤުތަކާ ދިމާވެއްޖެނަމަ އެދުޢާ ތިޔަބައިމީހުންނަށް އިޖާބަކުރައްވާނެއެވެ.”\nމައިންބަފައިން ދަރީންނަށް ޓަކައި ކުރާ ހެޔޮ ދުޢާ އަދި ދަރީންގެ މައްޗަށް ކުރާ ބަދު ދުޢާއަކީވެސް އިޖާބަވެގެންވާ ދުޢާއެކެވެ. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. ( ثَلاثُ دَعَوَاتٍ يُسْتَجَابُ لَهُنَّ لا شَكَّ فِيهِنَّ : دَعْوَةُ الْمَظْلُومِ ، وَدَعْوَةُ الْمُسَافِرِ ، وَدَعْوَةُ الْوَالِدِ لِوَلَدِهِ ) رواه ابن ماجه (3862) وحسنه الألباني في “سلسلة الأحاديث الصحيحة” (596) . ولفظ الإمام أحمد (7197) : ( وَدَعْوَةُ الْوَالِدِ عَلَى وَلَدِهِ ) . “ތިން މީހެއްގެ ދުޢާ އިޖާބަވުމާމެދު ޝައްކެއްނެތެވެ. އަނިޔާ ލިބެމުންދާ މީހާގެ ދުޢާއާއި، ދަތުރުވެރިޔާގެ ދުޢާ އާއި ބައްޕަ ދަރިފުޅަށް ކުރާ ދުޢާއެވެ.” އިމާމު އަޙްމަދުގެ ރިވާޔަތުގެ ލަފުޒުގައިވެއެވެ. “އަދި ބައްޕަ ދަރިފުޅުގެ މައްޗަށް ކުރާ ބަދު ދުޢާއެވެ.”\nމައިންބަފައިން ރުޅިއަންނަ ކަމެއް ދަރީންގެ ފަރާތުން ދިމާވާ ހިނދު، ދަރީންނަށް ބަދު ދުޢާކުރުމަކީ ގިނަ މައިންބަފައިންނަށް ކުރެވޭ ކުށެކެވެ. ކުރަންވީ ކަމަކީ ދަރީންނަށް ހިދާޔަތު ދެއްކެވުމަށާއި ދަރީން އިޞްލާޙްކޮށްދެއްވުމަށާއި ދަރީންނަށް ހެޔޮ ވިސްނުން ދެއްވުން އެދި ދުޢާކުރުމެވެ.\nރުޅީގެ ސަބަބުން މައިންބަފައިން ކުރާ އެފަދަ ދުޢާތައް އިޖާބަނުކުރައްވާ ކަމީ ﷲ ތަޢާލާ ގެ ރަޙްމަތުގެ ތެރެއިންވާކަމެކެވެ. ﷲ ތަޢާލާ ވަޙީކުރައްވާފައިވެއެވެ.\n( وَلَوْ يُعَجِّلُ اللّهُ لِلنَّاسِ الشَّرَّ اسْتِعْجَالَهُم بِالْخَيْرِ لَقُضِيَ إِلَيْهِمْ أَجَلُهُمْ فَنَذَرُ الَّذِينَ لاَ يَرْجُونَ لِقَاءنَا فِي طُغْيَانِهِمْ يَعْمَهُونَ ) يونس/11 .\n“ހެޔޮކަމާއި، ޘަވާބު އަވަސްކޮށްދެއްވުމަށް މީސްތަކުން އެދޭހިނދު، އެކަން އަވަސްކޮށްދެއްވާ ފަދައިން، ﷲ އެއުރެންނަށް ނުބަޔާއި، ޢިޤާބު އަވަސްކޮށްދެއްވާނަމަ، އެއުރެންގެ އަޖަލުޖެހި، އެހިނދު އެހިނދަށް ނިމިއްޖައީހެވެ. ފަހެ، (ޤިޔާމަތް ދުވަހުން) ތިމަންއިލާހާ ބައްދަލުވާން ނޭދޭމީހުން އެއުރެންގެ ފުރެދުމުގައި، ދެފުށު އެޅިއެޅިތިބޭ ޙާލު، އެއުރެން ދޫކޮށްލައްވައި، ބައިތިއްބަވާހުށީމެވެ.”\nއިބްނު ކަޘީރު ރަޙިމަހުﷲ މި އާޔަތުގެ ތަފްސީރުގައި ވިދާޅުވެފައިވެއެވެ.\n“ﷲ ތަޢާލާ މި އާޔަތުގައި އެއިލާހުގެ އަޅުތަކުންނަށް ޚަބަރު ދެއްވާފައިއެވަނީ އެއިލާހުގެ ކޯފާ މަޑުކަމާއި، އެއިލާހުގެ އަޅުތަކުންނަށްޓަކައި އެއިލާހުގެ އޯގާވަންތަކަމުގެ ވާހަކައެވެ. އެހެނީ ރުޅީގެ ޙާލަތުގައި އެބައިމީހުންގެ ނަފްސުތަކަށާއި މުދަލަށާއި ދަރީންނަށް އެބައިމީހުން ކުރާ ބަދު ދުޢާ އެއިލާހު އިޖާބަނުކުރައްވަނީއެވެ. އެބައިމީހުން ޤަޞްދުގައި ނުބައިކަމެއް ވުމަށް ނޭދޭކަން އެއިލާހު ދެނެވޮޑިގެންވެއެވެ. އެހެންވެ، އެބައިމީހުންނަށް އެ ބަދު ދުޢާ އިޖާބަ ނުކުރައްވަނީއެވެ. އެއީ އޯގާތެރިވެވޮޑިގެންނެވެ. ހަމަ އެފަދައިން، އެބައިމީހުންގެ ނަފްސުތަކަށާއި މުދަލަށް އަދި ދަރީންނަށް ހެވާއި ބަރަކާތް ލެއްވުމަށާއި އިތުރުވުމަށް އެދި ކުރާ ދުޢާ އިޖާބަކުރައްވައެވެ. تفسير ابن كثير (2/554 ):\nބަދު ދުޢާބަދު ދުޢާކުރުންބަދުދުޢާބަދުދުޢާ ކުރުންދުޢާކުރުން


Emme 10 Minute Ge Dhathuru,2Maeh Ge Emme Fahu Vaguthu Kolhah - Vaguthu\nއެންމެ ދިހަ މިނެޓުގެ ދަތުރު، ދެމައެއްގެ އެންމެ ފަހު ވަގުތުކޮޅަށް\nދުނިޔޭގެ މި ވަގުތީ އާލަމަކީ އަބަދަށް އުޅެވެން އޮތް ތަނެއް ނޫނެނެވެ. ދުނިޔޭގެ މި ބަދަލެއްނުވާ އިންސާފާއި ކޮންމެ މީހަކުމެ ބައްދަލު ކުރަން ޖެހޭ ކަމީ މިތަނުގައި ކުރިމަތިލާން ޖެހޭ ހަޤީޤަތެވެ. ބައެއް ފަހަރަށް އެ ދުވަސް ޖެހެނީ ނޭނގި ތިއްބައި ކުއްލިއަކަށެވެ. އެފަދަ ގޮތަކަށް ވަކިވާން ޖެހިއްޖެ ނަމަ، އެ ވަކިވެދިއުން ވެގެންދަނީ އާއިލާތަކަށް ބަރުދާސްތުކުރަން އުނދަގޫ ހިތްދަތި އިހުސާސަކަށެވެ. ހދ. ހަނިމާދޫ ކަންމަތިން ކަނޑުމަތީގައި މިއަދު ހިނގާފައި ވަނީ އެފަދަ ހާދިސާއެކެވެ. އެ ވަގުތުކޮޅު ވެގެން ދިޔައީ އާއިލާތަކެއް ކަރުނައިން ތެންމާލި ވަގުތުކޮޅަކަށެވެ.\nއުމުރުން 30 އަހަރުގެ ގުރައިޝާ އަބްދުﷲ އާއި ފަސް އަހަރުގެ އިޔާ ޝިފާޒް މިއަދު ފެށީ އުފާވެރި ދަތުރެކެވެ. ދުވަސްތަކަކަށްފަހު ފިރިމީހާ އާއި ބައްދަލުވާތީ ގުރައިޝާ އުފަލުން ހުރިއިރު، ތުއްތު ދަރިފުޅު ހުރީ ބައްޕަ އާއި ދިމާވާނެ ވަގުތެއްގެ އިންތިޒާރުގައި ކެތްމަދު ވެފައެވެ. އެކަމަކު ދަތުރުގެ ވަކި ހިސާބަކުން އެ ހުރިހާ ކަމެއް ބަދަލުވެ ނުރައްކާތެރި ހާދިސާއެއްގެ ތެރެއިން ދެމައިން ދުނިޔެ ދޫކޮށްދާންވީ ވަގުތު އައިސް ޖެހުނީއެވެ.\nގުރައިޝާ އާއި ދަރިފުޅު އިޔާ މިއަދު ހަނިމާދޫއަސް ޑިންގީއެއްގައި ދަތުރުކުރީ، ލިބުނު ޗުއްޓީއެއްގައި ބޭސްފަރުވާއަށް ކުޑަކުޑަ އާއިލާ އެކުގައި ބެންކޮކަށް ދިއުމަށް ފެށި ދަތުރެކެވެ. ފުރުވަން އެކުގައި ގުރައިޝާގެ މަންމަ އާއި ބައްޕަވެސް މި ދަތުރުގައި ބައިވެރިވިއިރު، ކަނޑުވެ ދުނިޔެ ދޫކޮށްދިޔަ މީހުންގެ ތެރޭގައި އެ ދެމީހުންވެސް ހިމެނެއެވެ. އެއް އާއިލާއެއްގެ ހަތަރު މީހަކު ނިޔާވެ، އާއިލާގެ އުފާވެރިކަން އަބަދަށްޓަކައި ހިތާމައަށް ބަދަލުވެގެންދާން ނެގީ ހިނދުކޮޅެކެވެ.\nއާއިލާއާއެކު އެކުގައި ވަގުތުކޮޅެއް ހޭދަކޮށްލުމުގެ ފޮނި ހުވަފެން ދެކެ، އެތައް ދުވަހެއް ކުރިން ތައްޔާރުވަމުން ދިޔަ ދަތުރު އަދި ނުވެސް ފެށެނީސް ލޯބިވާ އަނބިމީހާ އާއި ތުއްތު ދަރިފުޅު ނިޔާވެއްޖެކަން މާލޭގައި ހުރި ޝިފާޒަށް އެނގުނު ވަގުތަކީ އޭނާގެ ހަޔާތްވެސް ބަދަލުވެގެން ދިޔަ ވަގުތުކޮޅެވެ. އުންމީދާއެކު އުފަލުން ބިނާކުރަމުން އައި ކުޑަކުޑަ އާއިލާ، މިއަދު ދުނިޔޭގައި ނެތަސް، ހިއްވަރުކޮށްފައި އެމީހުންނަށް އެންމެ ފަހުގެ ވަދާޢުން ވަދާޢު ބުނެލުމަށް އޭނާ މިހާރު ދަނީ ނޮޅިވަރަންފަރަށް ދަތުރުކުރަމުންނެވެ.\nގުރައިޝާ އާއި ދަރިފުޅުގެ އިތުރުން އިތުރު އަށް މީހަކު އެމީހުން ދަތުރުކުރި ލޯންޗް، ދަތުރަށް ފެށިއިރުވެސް މޫސުން ގޯހެވެ. ނަމަވެސް ނޮޅިވަރަންފަރުން ހަނިމާދޫއަށް އެންމެ ދިހަ މިނެޓުން ދަތުރުކޮށްލެވޭއިރު، މޫސުން އެކަމަށް ހުރަހަކަށް ވެދާނެ ކަމަކަށް އޭރު އެއްވެސް މީހެއްގެ ހިތަށް ނުގެނެވުނީއެވެ. އެންމެ ދިހަ މިނެޓުގެ ދަތުރެއްގެ ތެރެއިން ދުނިޔޭގެ ދަތުރު ނިންމާލަން އެއިން ފަސް މީހަކަށް ޖެހުނީ ހަނިމާދޫ ކަންމަތިން އެރަށަށް ވަންނަން ގާތްވެފައި ވަނިކޮށް ކުއްލިއަކަށެވެ.\nމި ހާދިސާގައި ލޯންޗުން ދަތުރުކުރި އެންމެންވެސް ކަނޑުވއިރު އޭގެތެރެއިން އެކަކު ސަލާމަތްވީ ފަތާގައި ގޮސް ހަނިމާދޫއަށް އަރައިގެންނެވެ. ވެގެން އުޅޭ ގޮތް ކިޔައިދީ، ކަމާއި ބެހޭ ފަރާތްތަކުގެ ސަމާލުކަމަށް ހާދިސާ ގެނައުމުގެ މެދުވެރިޔަކަށްވީ އޭނާއެވެ. އެއާއެކު ސިފައިން ކުރަން ފެށި މަސައްކަތުން ބާކީ ތިބި އެންމެން ހޯދީ ކަނޑުވެފައި ވަނިކޮށް ކަނޑުމަތިންނެވެ. އޭގެތެރެއިން ސަލާމަތްވި މީހުންނަށް މިހާރު ހަނިމާދޫ ހޮސްޕިޓަލުގައި ފަރުވާދެމުންދާއިރު، އެމީހުންގެ ހާލާ މެދު އަދި ރަސްމީ ބަހެއް ލިބިފައެއް ނުވެއެވެ.\nހދ. އަތޮޅުގައި ދިހަ މީހުންނާއެކު ދަތުރުކުރަމުންދިޔަ އެ ލޯންޗް ބަންޑުން ޖަހާލާފައި ވަނީ އެ ސަރަޙައްދަށް މޫސުން ގޯސްވެ، ރީނދޫ ސަމާލު (ޔެލޯ އެލާޓް) ވެސް ނެރެފައި ވަނިކޮށެވެ. ލޯންޗް ބަންޑުން ޖަހާލި ވަގުތު އެއިން ދަތުރުކުރި އެއްވެސް މީހަކު ލައިފްޖެކެޓް ނާޅައި ތިބިކަން އެމްއެންޑީއެފް އިން ފާހަގަކޮށްފައި ވެއެވެ.\nއޮގަސްޓް 29, 2019 21:56\nއޮގަސްޓް 30, 2019 04:33\nއޮގަސްޓް 31, 2019 07:35\nވިސްނާލާ ފިކުރު ކުރުން ރަނގަޅު ހިނގާދިޔަ ހިތާމަވެރި ހާދިސާ އައި މެދު ގައި ހުރިހާ ކަމެއްމެ މިލްކު ވެވޮޑިން ވަނީ ގަދަ ކީރިތިވަންތަﷲ ﷲއަކުބަރު ﷲއަކުބަރު ﷲއަކުބަރު\nމިހިނގާދިޔަ ހާދިސާގައި ވަކިވެދިޔަ ފުރާނަ އަށް ސުވަރުގޭގަ މަތިވެރި ނިއުމައް މިންވަރު ކުރައްވާށި އާމީން


Jabiru Dharinkolhu Nulaa Hukurah Dhiumun Dhiyana Rulhigadhavehjje - Vaguthu\nރައްޔިތުންގެ މަޖިލީހުގެ ކާށިދޫ ދާއިރާގެ މެންބަރު އަބްދުﷲ ޖާބިރު ދަރިންކޮޅު ނުލައި ހުކުރަށް ވަޑައިގަތުމުން ޖާބިރުގެ އަނބިކަނބަލުން އަދި ކުރީގެ ބަންޑާރަ ނައިބް ދިޔާނާ ސައީދު ރުޅިގަދަ ވެއްޖެއެވެ.\nޖާބިރު ހުކުރު ނަމާދަށް ވަޑައިގެން އެންމެ ކުރީ ސަފުގައި ނަމާދު ކުރައްވަން ހުންނަވަނިކޮށް ނަގައިފައިވާ ފޮޓޯއެއް ޓްވީޓާގައި ހިއްސާކުރުމުން، އެޓްވީޓު ރިޓްވީޓު ކުރައްވަމުން ދިޔާނާ ވިދާޅުވެފައި ވަނީ "ދަރިންކޮޅު ނުލައި؟" މިހެންނެވެ. އަދި އެޓްވީޓު ހިއްސާކޮށްފައި ވަނީ "އެންގްރީ ފޭސް" އެމޯޖީ އަކާއި އެކުއެވެ.\nKudhinkolhu nulaa? ? https://t.co/55qAdgAQYg\n— Dhiyana ??? (@dhiyanasaid) November 15, 2019\nދިޔާނާ ކުރެއްވި ޓްވީޓުގެ ރިޕްލައިސް ބައިގައި ދިޔާނާ ވިދާޅުވެފައި ވަނީ އޭނާ މިވަގުތު ހުންނެވީ ރާއްޖޭގައި ނޫން ކަމަށެވެ. އަދި ދިޔާނާ އާއި ޖާބިރުގެ ދަރިން މިއަދުހުކުރަށް ދިޔައީ އެހެން މީހަކާއި އެކު ކަމަށް ވެދާނެ ކަމަށް އޭނާ ވިދާޅުވެފައި ވެއެވެ.\nޖާބިރު ހުކުރު ނަމާދު ނިންމަވާލެއްވުމަށްފަހު އެނބުރި ގެއަށް ވަޑައިގަތް މަންޒަރު ފެންނަ ވީޑިއޯއެއްވެސް ޓްވީޓާގައި ދަނީ ދައުރުވަމުންނެވެ. ބެލެވޭ ގޮތުގައި ހުކުރު ނިމުނު ގަޑީގައި ވެހުނު ބޯ ވާރޭ ގަނޑުގެ ތެރޭގައި އޭނާ މަޑުނުކޮށް ވަޑައިގެންފައި ވަނީ ދިޔާނާ ނެތުމުން ދަރިންކޮޅު އެކަނިވެދާނެތީއެވެ.\nޖާބިރު އަދި ދިޔާނާ އަކީ ސިޔާސީ މަޝްރަހުގައި ހަރަކާތްތެރިވާ ފާހަގަ ކޮށްލެވޭ ޖޯޑެކެވެ. މީގެ ކުރިން ނޫސްވެރިންނަށް ދެއްވި އިންޓަވިއުގައި އެދެމަފިރިން ހާމަކޮށްފައިވާ ގޮތުގައި އެކުގައި އުޅުމަށް މާގިނަ ވަގުތުތަކެއް ނުލިބުނު ނަމަވެސް އެދެކަނބަލުން އެކަކު އަނެކަކަށް އިހްތިރާމް ކުރެއެވެ.\nއިންޝުއަރެންސް ކުންފުނިތަކުން މަކަރުހަދާ ކަމަށް ބުނެ މަޖިލީހަށް ގަރާރެއް ހުށަހަޅައިފި\nމެމްބަރުންގެ އަދަދު 48 އަށް ތިރިކޮށް، މުސާރަ 150،000ރ. އަށް ބޮޑު ކުރަން ފެނޭ: ޖާބިރު\nޖާބިރު ހުކުރަށް ވެސް ކޯޓް ލައިގެންތަ؟ ކަންދައްކަން\nނޮވެމްބަރު 15, 2019 17:00\n“A man who performs Wudu on Friday, perfumes himself (if he has perfume), wears the best of his clothes, goes to the mosque and offers Jummah prayer while not harming anybody, and listens quietly while the Imam speaks, suchaperson will have all his sins between that Friday and the next forgiven.” (Al-Bukhari)\nނޮވެމްބަރު 15, 2019 16:33\nވެދާނެދޯ މަގުއޮޅިގެން މިސްކިތައް ވަދެވުނީ ކަމައްވެސް\nނޮވެމްބަރު 15, 2019 16:36\nޖާބިރަކީ އެއްނަމްބަރު ޖޯކަރު އަބަދހު ކޯޓު ފަޓުލޫނުގަ ހުކުރަށްދިޔަސް ނަމާދަށް ދިޔަސް މޫދަށް ދިޔަސް މަހަށްދިޔަސް ކޯޓު ފަޓުލޫނުގަ މީދެން ފުކެއް ބޮޑުވަރެއް މީނާގެނަމް ކޯޓު ޖާބިރު މިނަމަށް ބަދަލްކުރަންފެނޭ\nނޮވެމްބަރު 15, 2019 17:09\nއޭނަހީކުރީ ޖަލްސާޔަކައް ދެވެނީކަމައް އެހެންވެޔޯ ކޯޓްލީ\nނޮވެމްބަރު 15, 2019 17:11\nހުކުރު ވީމަ ނުދެވޭތަ ކޯޓު ލައިގެން @ ހުދު ހުދު\nނޮވެމްބަރު 15, 2019 17:31\nބޯހަމަނުޖެހޭ ކުއްޖެކޭ ޖާބިރު މަންމަ ވެސްބުނި ހެހެހެ\nނޮވެމްބަރު 15, 2019 17:41\nމުނާފިޤުންނަށް އެންމެ ބުރަ ދެނަމާދަކީ ފަތިސް ނަމާދާއި ޢިޝާ ނަމާދު ޖަމާޢަތުގައި ކުރުން. މިއީ ލައްކަ ވާހަކަ.\nނޮވެމްބަރު 15, 2019 18:45\nޖާބިރު ވިޔަސް ރަގަޅު ކަމެއް ކޮށްފިޔާ ހަމަ ކިތަންމެހާވެސް ރަގަޅު ! ކިތައް ޒުވާނުންތޯ ގޭގަ ނިދަން އޮންނަނީ ހުކުރަށް ނުގޮސް !\nޢުމަރުގެ ފާނަކީ ވެސް ޖާހިލިއްޔަ ޒަމާނުގަ ރައި ބޮއި އަދި އަންހެން ދަރިން ދިރިތިއްބާ ވަޅުލި ބޭފުޅެއް. ނަމަވެސް އިސްލާމް ވުމަށް ފަހު އެއީ ތަޤްވާވެރި ސޯލިހް ކަމަށް އަރާ ހުރި ބޭފުޅެއް. ދުޢާ އަކީ ﷲ އަޅުގަޑުމެންނަށާއި ޖާބިރަށް ހެޔޮ މަގިު ދެއްކެވުން.\nނޮވެމްބަރު 15, 2019 19:00\nވަގްތުން ވަގްތަށް ނަ މާދުކުރާ ޖާބިރެކޭދޯ މީ.\nނޮވެމްބަރު 15, 2019 19:08\n2 ގަޑިއިރު ކުރިން ( ނޮވެމްބަރު 15, 2019 )\nމަރުހަދާންވީކަންނޭގެ. މީކިތައްއަހަރު ހަހުން މީނާކުރި ހުކުރެއްބާ؟\nނަސީބެއްނު އެންމެންގޮވައިގެން ކާށިދޫއަށް ދާން ނޫޅުނުކަން.\nމަމީ ޖާބިރުނަމަ ދެން އެންމެނަމާދެއް އަދި ހުކުރު ނަމާދެއްވެސް ދޫނުކޮށް ދަރިންނާއެކު\nނޮވެމްބަރު 15, 2019 19:26\nދާގޮތައް ވައިންސެލާ އަށް....ދާގޮތައް ވައިންސެލާ އަށް....ދާގޮތައް ވައިންސެލާ އަށް..\nނޮވެމްބަރު 15, 2019 19:51\nހުކުރަށް ދަމުން ދަރިންކޮޅު ވެސް ގެންދާތި ދެންފަހަރަކުން އެބޭބެ ނޫނަސް ހުކުރު އެކަނި ކުރާ މީހުން ރާއްޖޭ ގައި ބައިވަރު އެބެއާ ނުބެހިބަލަ\nނޮވެމްބަރު 15, 2019 23:18\nހީވަނީީ މަރުކަޒަށް ސުނޯފައިބަނީހެން ކޯޓު ކޮޅުގަ\nނޮވެމްބަރު 15, 2019 23:24\nޖާބިރުދިއައީ ހުކުރުނމާދު ނިއްމާފަ ހުވަދުއަތޮޅައް ފުރަން މަތިންދާބޯޓުން .\nނޮވެމްބަރު 16, 2019 01:33\nޙިސާން ގެންދިޔަ ދެކުދިން ތެރެއިން އެކަކު ޖާބިރަކީ. ނުކުޅެދުންތެރިކަން ހުންނަ ކޮންމެސް އެއްކުއްޖަކު ހިސާން ހުކުރަށް ދާއިރު ގެންދާނެ. މިފަަހަރު އެދިޔައީ ދެކުދިން ގޮވައިގެން. ޢެކަކު ޖާބިރަކީ\nނޮވެމްބަރު 16, 2019 02:27\nޖާބި ރު ހުކު ރަށް ދިޔަ ކަން އެންމެން ނަށް އަންގާލަން .\nކު ރި ޓުވީޓެއް މީ....\nނޮވެމްބަރު 17, 2019 07:50\nދިޔާނާ ޖާބިރު ސަޅިއޭ\nނޮވެމްބަރު 17, 2019 19:33\nނުބެހޭ ކަމެއް ނޯވޭ މި ވަގުތުގަ އުޅޭ މީހުން


Isolation gai hureves Xavi team ah eheevaane | Mihaaru\n2016 ވަނަ އަހަރު ޒަވީ ރާއްޖެ އައި ދަތުރުގެ ތެރެއިން މީޑިއާއާ ވާހަކަ ދައްކަނީ.-- ފޮޓޯ: މިހާރު ފައިލް ފޮޓޯ\nއައިސޮލޭޝަނުގައި ހުރެވެސް ޒަވީ ޓީމަށް އެހީވާނެ\n26 ޖުލައި 2020 - 10:36\nދޯހާ (ޖުލައި 26) - ކޮވިޑް-19 އަށް ޕޮޒިޓިވްވެ އައިސޮލޭޝަނުގައި ހުންނަން ޖެހިފައިވާ މުއްދަތުގައި ވެސް ޒަވީ ހެނާންޑޭޒްގެ ފަރާތުން އެހީތެރިކަން ލިބޭނެ ކަމަށް އޭނާ ކޯޗުކޮށްދޭ ޓީމު ކަމަށްވާ ގަތަރުގެ އަލް ސާދު އިން ބުނެފި އެވެ.\nގަތަރު ސްޓާސް ލީގު ޕްރޮޓޮކޯލްގެ ތެރެއިން ހުރިހާ ކުޅުންތެރިންނާއި ކޯޗުން ކޮވިޑް-19 އަށް ޓެސްޓްކުރިއިރު، ޒަވީ ވެސް ވަނީ ޓެސްޓްކޮށްފަ އެވެ. ޒަވީ ވައިރަހަށް ޕޮޒިޓިވްވުމާ އެކު އޭނާ ވަނީ ވަގުތުން އައިސޮލޭޝަނަށް ގެންގޮސްފަ އެވެ.\n"އަހަރެންގެ ހާލު ރަނގަޅު. ސިއްހީ ކަންތައްތަކާ ބެހޭ ފަރާތްތަކުގެ ހުއްދަ ލިބެންދެން އަހަރެން ހުންނާނީ އައިސޮލޭޝަނުގައި. ހުރިހާ ކަމެއް ރަނގަޅުވިހާ އަވަހަކަށް އަހަރެން ކުރިން އޮތްގޮތަށް މަސައްކަތްތަކުގައި ބައިވެރިވާނަން،" ޒަވީ ބުންޏެވެ.\nޒަވީގެ އަލް ސާދު އިއްޔެ ވަނީ ހަތަރު ސްޓާސް ލީގުގައި ކުޅުނު މެޗުން އަލް ހޯރް އަތުން 2-1 އިން މޮޅުވެފަ އެވެ. މި މެޗުގައި ޒަވީ ޓީމުގެ ބެންޗުގައި ނެތަސް އޭނާގެ ފަރާތުން އެހީތެރިކަން ލިބުނު ކަމަށް އެ ކްލަބްގެ އޮފިޝަލަކު ވަނީ ބުނެފަ އެވެ.\n"ތެދެއް އަހަރެމެންގެ ކޯޗު ހުރީ އައިސޮލޭޝަނުގައި. އެކަމަކު އޭނާ އަށް ވީޑިއޯ މެދުވެރިކޮށް ހުރިހާ ކަމެއް ފެންނާނެ. އަހަރެމެންނާ ބަރާބަރަށް އޭނަ ވާހަަކަ ދައްކާ. އައިސޮލޭޝަނުގައި ހުއްޓަސް އޭނާ އަންނަނީ ޓީމަށް އެހީވަމުން،" އޮފިޝަލް ބުންޏެވެ.\nއަލް ސާދު ދޫކޮށް ޒަވީ އޭނާގެ ކުރީގެ ކްލަބް ބާސެލޯނާ އަށް ކޯޗުކޮށްދޭން ދާން އުޅޭ ކަމަށް މީޑިއާގައި އަޑުފެތުރިފައިވަނިކޮށް ދާދި ފަހުން އޭނާ ވަނީ އަލް ސާދާ އެކު ހަދާފައިވާ ކޮންޓްރެކްޓް އިތުރު އެއް އަހަަރަށް އާ ކޮށްފަ އެވެ. ޒަވީގެ އެދުމުގެ މަތިން އޭނާއާ އެކު ކުރިން ސްޕެއިން ގައުމީ ޓީމަށް ކުޅުނު ވިޔަރެއާލްގެ މިޑްފީލްޑަރު ސަންޓި ކަޒޯލާ ވަނީ އަލް ސާދަށް ބަދަލުވާން އެއްބަސްވެފަ އެވެ.\nޗައިނާ އިން މިދިޔަ ޑިސެމްބަރު މަހު ފެނުނު ވައިރަހުގެ އަސަރު މިހާރު މުޅި ދުނިޔެ އަށް ކޮށްފައިވާއިރު، ގަތަރުގެ އާބާދީގެ ހަތަރު ޕަސެންޓަށް ވަނީ ކޮވިޑް-19 ޖެހިފަ އެވެ. ގަތަރުން ލައްކައަކަށް ވުރެ ގިނަ ޕޮޒިޓިވް ކޭސް ފެނިފައިވާއިރު ގަލްފް ސަރަަހައްދުން އާބާދީގެ ނިސްބަތަށް ބަލާއިރު އެންމެ ގިނައިން ކޭސް ފެނިފައިވަނީ ވެސް އެ ގައުމުންނެވެ.\nއިތުރު ލިޔުންތައް އަލް ސާދު


ޞިއްޙަތު | Page 16\nވިހާތަނުން ޖިންސީ ގުޅުން ހިންގުމަކީ ސިއްހީގޮތުން އެއްގޮތަކަށްވެސް ރައްކާތެރި ކަމެއް ނޫނެވެ. އެއީ ވިހެއީކަމުގައިވިޔަސް އަދި އޮޕަރޭޝަން ކޮށްގެން ދަރިފުޅު ނެގިކަމުގައި ވިޔަސް ރައްކާތެރި ކަމެއް ނޫނެވެ. ވިހެއުމަށްފަހު ނުވަތަ ދަރިފުޅު ނެގުމަށްފަހު ރަހިމަށާއި ރަހިމުގެ ކަރަށް ވަރަށް ބޮޑެތި އަވަސް ބަދަލުތަކެއް އަންނަމުންދެއެވެ.\nދުވާލަކު 300 މިލިގުރާމަށްވުރެ ގިނައިން ކެފެއިން ބޭނުން ކުރުމަކީ ދަރިފުޅަށް ގެއްލުންވާ ކަމެކެވެ. ނަމަވެސް މިއަށްވުރެ މަދުން ބޭނުން ކުރުމަކުން ދަރިފުޅަކަށް ގެއްލުމެއް ނުލިބޭނެއެވެ. ވުމާއެކު މަދުފަހަރަކު ކޮފީ ތައްޓެއް ބުއިމަކުން ދަރިފުޅަކަށް ގެއްލުމެއް ނުލިބޭނެއެވެ. އާއްމުގޮތެއްގައި 240 މިލިލީޓަރ ހުންނަ އާދައިގެ ކޮފީ ތައްޓެއްގައި 300 މިލިގުރާމްވަރު ކެފެއިން ހުންނާނެއެވެ.\nފޯލިކު އެސިޑު ނުވަތަ ވިޓަމިން ބީ9 އަކީ އުފެދުމުގައި ދަރިފުޅަށް ދިމާވާ ބައެއް އުނިކަންތައްތަކުން ދަރިފުޅު ހިމާޔަތް ކޮށްދޭ މާއްދާއެކެވެ. ސްޕައިނާ ބިފިޑާ ފަދަ ބަލިތަކަކީ ފޯލިކު އެސިޑު ބޭނުން ނުކުރާ މައިންގެ ދަރިން އުފަންވާއިރު ޖެހުން ވަރަށް ގާތް ބަލިތަކެކެވެ. ސްޕައިނާ ބިފިޑާ އަކީ މައިބަދަ ފުރިހަމަ އަށް ނުއުފެދުމުގެ ސަބަބުން ނުވަތަ މައިބަދަ އުފެދުމުގައި ދިމާވާ އުނިކަމެއްގެ ސަބަބުން މައިބަދައިގެ އެތެރޭގައި ހުންނަ\nލޭގައި ހިމެނޭ މާއްދާއެއް ކަމަށްވާ ހިމޮގުލޮބިން އުފެއްދުމަށް ދަނގަޑަކީ ކޮއްމެހެންވެސް ބޭނުންތެރި މާއްދާއެކެވެ. ހިމޮގުލޮބިން އަކީ ލޭގެ ރަތްހަތާގައި ހުންނަ ޕްރޮޓީންއެކެވެ. ހަށިގަނޑުގެ އެކިހިސާބުތަކަށް އޮކުސިޖަން ގެންގޮސްދެނީ ހިމޮގުލޮބިން މެދުވެރިކޮށެވެ. އަދި ހަށިގަނޑުގެ މަސްތަކުގައި ހުންނަ ހުންނަ ޕްރޮޓީނެއް ކަމުގައިވާ މަޔޯގުކލޮބިން އުފެއްދުމަށްވެސް ދަގަނޑަކީ ކޮންމެހެން ބޭނުން ތެރި މާއްދާއެކެވެ. މިއީ މަހުގެ ހަތާތަކަށް ހަކަތަ ހޯދުމަށްޓަކައި އޮކުސިޖަން ގެންގިސްދޭ އުޅަދެވެ.\nވިހެއުމަށްފަހު ވީހާވެސް އަވަހަކަށް ދަރިފުޅުގެ ތުންފަތް މައިމީހާގެ ވައްގަޑުގައި ޖެއްސޭތޯ ބަލާށެވެ. ދަރިފުޅު ދުނިޔެއަށް އަންނައިރު މައިމީހާގެ އުރަމަތީގައި އަދި ރަނގަޅަށް ކިރެއް ނުއުފެދޭނެއެވެ. ނަމަވެސް ފުރަތަމަ ދެތިން ދުވަހު އުރަމަތިން އަންނަ ރީދޫ ކުލައިގެ ކިރަކީ މަދު އެހެނަސް ދަރިފުޅަށް ވަރަށް ފައިދާ ހުރި ކިރެކެވެ. އަދި ކިތައްމެ މަދު ނަމަވެސް އެއިން ދަރިފުޅަށް ފުރަތަމަ ދެތިން ދުވަހު ފުދޭނެއެވެ.\nބަލިވެއިނުމުން ހަށިގަނޑުގެ ހޯމޯންތަކަށް އަންނަ ބަދަލާއިއެކު އުރަމަތީގެ ހަތާތަކާއި ލޭގެ ހިގުމަށް ވަރަށް ބޮޑެތި ބަދަލިތައް އާދެއެވެ. ވުމާއިއެކު އުރަމަތިބޮޑުވެ އިހުސާސް ގަދަވެއެވެ. މިއީ ވަރަށް ގިނަ އަންހެނުންނަށް މައްސަރުކަންތައް ދިމާވާއިރުވެސް ދިމާވާ ކަމެކެވެ. އާއްމުގޮތެއްގައި އުރަމަތި ބޮޑުވެ ރިއްސުމަކީ ބަލިވެއިނުމުން އެންމެ ފުރަތަމަ ދިމާވާ އަލާމާތް ތަކުގެ ތެރެއިން އަލާމާތެކެވެ.\nބަލިވެއިނުމުގެ ކުރިން ހުރިވަރަށް ވިހާތަނުން ލުޔެއް ނުވާނެއެވެ. މިކަމަށް ވަގުތު ނަގާނެއެވެ. ނަމަވެސް ވިހާތަނުން ވަރަށް ބޮޑުތަން ލުއިވެގެން ދާނެއެވެ. ދަރިފުޅުގެ 3- 3.5 ކިލޯއާއި މަހުގެ 0.5- 1 ކިލޯއާއި ބޭރުވެގެންދާ ފެނާއި ލެއިން ގާތްގަޑަކަށް ކިލޯއަކާއިއެކު ޖުމުލަ ވިހާތަނުން ގާތްގަޑަކަށް 5- 5.5 ކިލޯ ލުއިވެގެންދާނެއެވެ. ވިހާތަނުން ލުއިވެގެންދާ ގާތްގަނޑަކަށް5ކިލޯގެ އިތުރުން ކުރިއަށްއޮތް ދުވަސްތަކުގައިވެސް ހަށިގަނޑު ދާނީ ލުއިވަމުންނެވެ.\nޖުމްލަ ޞަފްޙާ 16 ގެ 28


Maruvithaa thin dhuvas fahun Yasir valhulaifi\nދިވެއްސަކާ އިނދެ ރާއްޖޭގައި ދިރިއުޅުމެއް ފަށައިގެން އުޅެނިކޮށް ޓެރަރިޒަމްގެ ބޮޑެތި ތުހުމަތަކެއް ކޮށް ހައްޔަރު ކޮށްފައި ހުއްޓާ މަރުވި ޔަމަންގެ ރައްޔިތެއް ކަމަށްވާ ޔާސިރު ޔަހުޔާ ވަޅުލައިފި އެވެ. ޔާސިރު ވަޅުލާފައި މިވަނީ މަރުވިތާ ތިން ދުވަސް ފަހުންނެވެ.\nޔާސިރު މަރުވީ މި މަހު ދެ ވަނަ ދުވަހު ހާލު ސީރިއަސް ވެގެން ފަރުވާ ދެމުން ދަނިކޮށެވެ. އުމުރުން 45 އަހަރުގެ ޔާސިރުގެ ހަށިގަނޑު އާއިލާއާ ހަވާލުކޮށްފައިވަނީ ރޭގެ ވަގުތެއްގައެވެ. އޭގެ ކުރިން އޭނާގެ ހަށިގަނޑު އޮތީ ކަމާބެހޭ އިދާރާތަކުގެ ބެލުމުގެ ދަށުގައެވެ.


Maldivaian Idol Season3: Gadha9Baiverinaa Eku Gala Round ge3Vana Show Mirey\nބާގީ2ޖުމްލަ 45 ގައުމެއްގައި ...\nމޯލްޑިވިއަން އައިޑަލް ސީޒަން ތިނެއްގެ ގަދަ9ބައިވެރިންގެ ވާދަވެރި ހުށައެޅުންތަކަކާއެކު ގާލާ ރައުންޑުގެ ތިންވަނަ ޝޯވ މިރޭ އޮންނާނެއެވެ.\nމިފަހަރުގެ ސީޒަންގެ ގާލާ ރައުންޑުގެ ތިންވަނަ ޝޯވ ޓީ.ވީ.އެމުން ދެއްކުމަށް ހަމަޖެހިފައިވަނީ މިރޭ ދިހަގަޑި ތިރީހުގައެވެ. މިރޭގެ ޝޯވއަށްވެސް ޙާއްސަ ތީމެއް ކަނޑައަޅާފައިވާއިރު، މިރޭގެ ޝޯވގައިވެސް ބައިވެރިންގެ ފަރާތުން ރީތި ހިތްގައިމު ހުށައެޅުންތަކެއް ފެނިގެންދާނެއެވެ. ހަމައެހެންމެ ކުރީގެ ޝޯވތަކެކޭ އެއްފަދައިން މި ހަފްތާގެ ޝޯވގައިވެސް ވާދަކުރާ ބައިވެރިންގެ ތެރެއިން ބެލުންތެރިންނަށް އެންމެ ކަމުދާ ބައިވެރިއަކަށް ވޯޓުލުމަށްޓަކާ އެސް.އެމް.އެސް ކުރުމުގެ ފުރުޞަތު ޝޯވ ދައްކާ ވަގުތުން ފެށިގެން މާދަމާގެ ހަވީރު4ޖެހުމާއި ހަމައަށް ހުޅުވާލާނެއެވެ.\nވޯޓުލުމަށްޓަކާ، MI ޖެހުމަށްފަހު ހުސްތަންކޮޅެއް ދޫކުރައްވާ، އެ ބައިވެރިއަކަށް ދީފައިވާ ކޯޑު ޖެހުމަށްފަހު 303 އަކަށް އެސް.އެމް.އެސް ކުރެވޭނެއެވެ. މިއިން ކޮންމެ އެސް.އެމް.އެސްއަކަށް3ރުފިޔާ ޗާޖުކުރާނެއެވެ. އަދި ކޮންމެ ނަންބަރަކުންވެސް އެންމެ ގިނަވެގެން ފޮނުވޭނީ 50 އެސް.އެމް.އެސްއެވެ.\nއައިޑަލްގެ ގާލާ ރައުންޑުގެ ޝޯވތައް ހަމަޖެހިފައިވާގޮތުން ކުރިއަށް އޮތް ރައުންޑަށް ދަތުރުކުރާނެ ބައިވެރިން ކަނޑައަޅާނީ ޖަޖުންގެ 50 އިންސައްތަ މާކްސްއާއި، ސަޕޯޓަރުންގެ 50 އިންސައްތަ ވޯޓު އެއްކޮށްލުމުން ޕޮއިންޓް ލިބޭ ތަރުތީބުންނެވެ. އަދި ބޮޓަމް3އަކަށް ދަތުރުކުރާ ބައިވެރިންގެ ތެރެއިން އެ ހަފްތާގެ ޝޯވއިން ވަކިވާނެ ބައިވެރިއަކު އިޢުލާންކުރުން އޮންނާނީ ކޮންމެ ހޮނިހިރު ދުވަހެއްގެ ރޭ ބާއްވާ އެލިމިނޭޝަން ނައިޓުގައެވެ.\nއައިޑަލް ސީޒަން ތިނެއްގެ ބައިވެރިންގެ އަދަދު މިހާރު9އަކަށް އިތުރުވެފައިވާއިރު، އައިޑަލްގެ ފޯރި ދުވަހެއް ދުވަހަކަށް އިތުރުވަމުންދާކަން ފާހަގަކޮށްލަންޖެހެއެވެ.


BREAKING: Gaumee Cricket Team Ge Coach Hayyarukohfi - Vaguthu\nކޮވިޑް-19: ގިނަ ގައުމުތައް ހުޅުވާލަނީ - 15 ގަޑިއިރު ކުރިން\nކުޑަކުދިންނާ ބެހޭ ކަމުގެ ތުހުމަތަށް ގައުމީ ކްރިކެޓް ޓީމްގެ ކޯޗު ހައްޔަރުކޮށްފި\nޤައުމީ ކްރިކެޓު ޓީމުގެ ކޯޗު\nއަށާރަ އަހަރުން ދަށުގެ ކުޑަކުދިން ހިމެނޭ ގޮތަށް ޖިންސީ ގޯނާ ކުރި ކަމުގެ ތުހުމަތަށް ރާއްޖޭގެ ގައުމީ ކްރިކެޓް ޓީމުގެ ކޯޗު ހައްޔަރުކޮށްފިއެވެ.\nފުލުހުން ވިދާޅުވީ މިއަދު ހެނދުނު 08:20 ހާއިރު 46 އަހަރުގެ ސައުތު އެފްރިކާގެ ފިރިހެނެއް ހައްޔަރު ކޮއްފައިވާ ކަމަށާއި، އޭނާ ހައްޔަރި ކޮއްފައިވަނީ ވެލާނާ އިންޓަރނޭޝަނަލް އެއާޕޯޓަށް ފުރަން ގޮސް އުޅެނިކޮށް ކަމަށެވެ. އަދި އޭނާ ހައްޔަރުކުރީ 18 އަހަރުން ދަށުގެ ކުދިންނާއި، އަދި 18 އަހަރުން މަތީގެ ބަޔަކާއި ޖިންސީ ފުރައްސާރަ ކުރިކަމުގެ ތުހުމަތުގައި ކަމަށްވެސް ފުލުހުން ވިދާޅުވިއެވެ.\nރާއްޖޭގެ ގައުމީ ކްރިކެޓް ޓީމުގެ ކޯޗް، އާސިފަކީ ޕާކިސްތާނާއި އެފްރިކާއަށް ނިސްބަތްވާ މީހެކެވެ.\nއޮކްޓޯބަރ 5, 2019 15:30\nތިޔަމައުޅޫމާތު އެންގިހުރެ މިސަރުކާރުން އިންޑިޔާއާއި ގުޅިގެން މުޅި ކްރިކްޓް ބޯޑު ވަނީ ހިޝޯރުކޮސްފައި، އަދި މިފަހުން މުޅިންވެސް ގައުމީ ޓީމް ބޭނުންކުރީ އިންޑިޔާގެ ގައުމީ ދިދަ ޖަހާފައިހުރި ޖާޒީ. ކޯޗުގެ މިކުޅިގަނޑު އެނގިތިބެ އޭނާ އަވަހަށް ފުރުވާލުމަށް ބޯޑުން ވަނީ ރާވާފައި. އަދި އެކަން ކުރަންއުޅެނުކޮށް މިފަޅާއެރީ.\nއޮކްޓޯބަރ 5, 2019 15:33\nހަހަހަ. އައި ޓޯލްޑްޔޫ ހީވޯސް ޑުއިން ދެޓް، ސީނައު\nއޮކްޓޯބަރ 5, 2019 15:34\nމައޭރުވެސް ބުނީން މީނާގޯހޭ އެކަމަކު ކުޑަ އަފޫއާއި ނިޔާގެ އެދުމުގެ މަތިން ބެހެއްތީ ތާހިރު ވެއްޖެއެންނުން.\nއޮކްޓޯބަރ 5, 2019 15:50\nބެލެނިވެރިން ދެންމާ ފުއްޕަނީ. ނުލާހިކު ވަރުން މިކަހަލަގެ ތަފާތު ކޯޗެއް މިހޯދުނީ. ގައިމުކޯޗު ސެޝަން ނަގާދޭ ހަވީރު ނައިބު ރައީސައްވެސް އެކަމަކު ތިޔަކަހަލަގެ ޝާޚޫޥައެއް އަދިނާދޭ.\nއޮކްޓޯބަރ 5, 2019 15:54\nދިވެހި ފުލުހުންނަށް ވާނީ ހަމަ މިވަރު. ކުށެއްނެތް މީހަކު އަތުލާގަނެގެން ތަޅުވަފާނެ ކިތަންމެ ވަރަކަށްވެސް. މުޅި އިސްލާމީ އުއްމަތަށާއި އިސްލާމް ދީނަށް ފުރަށްސާރަ ކޮށްހަދާ ބައިގަނޑު ގެނެސް ނިކަން ތަޅުވާލަބަލަ. ނުކެރޭނެ. މަވެސް އަޑުއެހިން ކޯޗުގެ ފީކަޅާ ވާހަކަ. އަދި އަންގަންޖެހޭ މީހާއަށް އެންގިން.\nކްރިކެޓް ބޯޑުން މިކަން ފޮރުވައި އެ ކޯޗަށް ޓިކެޓް ނަގައިދީފަ ފެއަރވެލް ބާއްވާފަ ބެލެނިވެރިންނަށް ބިރު ދައްކާފަ ކޯޗް ފުރުވާލަން އުޅުނީ. އެމީހުންނަށް ފިޔަވަޅު އެޅެން ވާނެ\nއޮކްޓޯބަރ 5, 2019 17:02\nތިވަނީ ޕާކިސްތާން ެއިންޑިއާ ހަނގުރާމަޔަށް..\nއޮކްޓޯބަރ 5, 2019 19:39\nމިއޮތީ އެންމެފަހުން ގޯސްވެފަ، ކޮބާތަ އަފޫ، އަދިވެސް މަހުލޫފު އެދޭހާކަމެއް ކުރަމުން އިންޑިޔާގެ އެހީހޯދަން ތެޅުނީމާ ވާނެ ހައެއްޗެއް މިފެންނަނީ. ޕޭރަންޓުން ޝަކުވާ ކުރަންފެށީމާ އަވަހަށް ކޯޗު ބޭރުކޮށްލެވޭތޯ ދޯ ތިބެލީ.\nއޮކްޓޯބަރ 5, 2019 21:30\nސައިތާނުސަހިންދާ ހިފާހައްޔަރުކުރުމައް ދިވެހިފުލުހުންނައް ގޮވާލަން!!!!!!!!! ނުވަންޏާ ސަލާމްބުނެފަ ގެއައްދޭ ހުވަޔާ ހިލާފުވެވުނީތީ!!!!!!\nއޮކްޓޯބަރ 6, 2019 00:06\nނުކުރެވޭނެ ގައްޔަރެއް. ހޯރަކަލޭފާނު ދޫކޮށްލުމުން އެބައެނގޭ ކުޑަކުދިންނާ.ބެހުމަކީ ކުށެއް ނޫންކަމަށްނިންމާފަ އޮތްކަން


Pompeo fethuree dhogu, eh ulhenee dheythere jassan: China | Jazeera\tޕޮމްޕޭ ފެތުރީ ދޮގު، އެ އުޅެނީ ދޭތެރެ ޖައްސަން: ޗައިނާ - Jazeera\nމޫސާ ރަޝީދު October 29, 2020 126 views0\nއެމެރިކާގެ ސެކެޓަރީ އޮފް ސްޓޭޓް މައިކް ޕޮމްޕޭ ރާއްޖެއަށް ކުރެއްވި ދަތުރުފުޅުގައި ޗައިނާއާ ބެހޭ ގޮތުން ދެއްކެވި ވާހަކަތަކާ ގުޅިގެން ޗައިނާ އިން ހޫނު ރައްދެއް ދީފި އެވެ.\nރާއްޖެ އާއި އެމެރިކާ ދެމެދު އިއްޔެ ކުރިޔަށް ދިޔަ މަޝްވަރާ ބައްދަލުވުންތަކަށް ފަހު ހަވީރު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޕޮމްޕޭ ވަނީ ޗައިނާއަށް ވަރަށް ބޮޑަށް ފާޑު ވިދާޅުވެފަ އެވެ. އެގޮތުން ޗައިނާގެ ކުންފުނިތަކުން ކަނޑަށް ކުނި އަޅައި ތިމާވެއްޓަށް ގެއްލުން ދެމުންދާ ކަމަށް ވެސް ޕޮމްޕޭ ވިދާޅުވި އެވެ.\nއެ މައްސަލާގައި ޕޮމްޕޭ ދެއްކެވި ވަކި ވަކި ވާހަކަތަކަށް އަމާޒުކޮށް ޗައިނާ އެމްބަސީ އިން ވަނީ ރައްދު ދެއްވައިފަ އެވެ. އެގޮތުން ޗައިނާ އިން ރާއްޖެއަށް ކަނޑައަޅުއްވާފައި ހުންނަވާ ސަފީރު ޖަންގް ލިޖޮންގް މިއަދު އާންމު ކުރެއްވި އެމްބަސީގެ ބަޔާނުގައި ބުނެފައި ވަނީ ޕޮމްޕޭގެ ދަތުރުފުޅުގައި ޗައިނާއާ ބެހޭ ގޮތުން ބޮޑެތި ދޮގުތައް ހެދި ކަމަށެވެ. އަދި ޕޮމްޕޭ މަސައްކަތް ކުރައްވަނީ ޗައިނާ އާއި ރާއްޖެ އަދި އެހެން ގައުމުތަކާ ވެސް ދޭތެރެ ޖެއްސުމަށް ކަމަށެވެ.\nޗައިނާ އެމްބަސީ އިން ބުނި ގޮތުގައި އެމެރިކާ އާއި އިންޑިޔާ ގުޅިގެން އުފައްދާފައިވާ އިންޑޯ ޕެސިފިކް އެލަޔަންސް އަކީ ގައުމުތަކުގެ ދެމެދުގައި ހަމަނުޖެހުން އުފައްދާ، ޖިއޯ ޕޮލިޓިކްސްގެ ވާދަވެރިކަން އިތުރު ކުރުމަށް މަސައްކަތް ކުރާ ބައެއް ކަމަށެވެ.\nމީގެ އިތުރުން މޫސުމަށް އަންނަ ބަދަލުތައް ހައްލު ކުރުމުގެ ގޮތުން 2060 ވަނަ އަހަރާ ހަމަޔަށް ދާއިރު ކާބަން ނިއުޓްރަލް ގައުމަކަށް ހެދުމަށް ޗައިނާ އިން މަސައްކަތް ކުރަމުން އަންނަ ކަމަށް އެމްބަސީ އިން ފާހަގަ ކުރެއްވި އެވެ. އެހެން ނަމަވެސް އެމެރިކާއަކީ ތިމާވެށީގެ ހިމާޔަތަށް ހަދާފައިވާ ޕެރިސް އެގްރިމެންޓުން ވެސް ވަކިވެފައިވާ ގައުމެއް ކަމަށް ބުނެ ޗައިނާ އެމްބަސީ އިން ވަނީ އެމެރިކާއަށް ފާޑު ކިޔުން އަމާޒުކޮށްފަ އެވެ.\nޕޮމްޕޭގެ ދަތުރާ ގުޅިގެން ސަރުކާރުން ވަނީ އެމެރިކާ އާއި ރާއްޖޭގެ ގުޅުން އިތުރަށް ބަދަހިވެގެންދާނެ ކަމަށް ބުނެފަ އެވެ. އަދި އެ ދަތުރުފުޅަށް ޗައިނާއާ ގާތް ގުޅުމެއް ބާއްވާ އިދިކޮޅު ފަރާތްތަކުން ވެސް ވަނީ މަރުހަބާ ކިޔާފަ އެވެ.


Europe ge jaaga nulibeynama De Bruyne city aa vaki vedhaane\nޔޫރަޕްގެ ކުލަބު މުބާރާތުގައި ކުރިއަށް އޮތް ދެ ސީޒަންގައި ވާދަ ނުކުރެވޭ ގޮތަށް، މެންޗެސްޓާ ސިޓީއާ ދެކޮޅަށް އަޅާފައިވާ ފިޔަވަޅަށް ލުއި ނުލިބޭ ނަމަ ޓީމު ދޫކޮށްލާނެ ކަމުގެ އިޝާރާތެއް ސިޓީގެ މިޑްފީލްޑާ ކެވިން ޑި ބްރައިނާ ދީފި އެވެ.\nޔޫއެފާގެ ފައިނޭންޝިއަލް ފެއާޕްލޭއާ ހިލާފު ވެފައި ވާތީ، ޔޫއެފާއިން ވަނީ ސިޓީއާ ދެކޮޅަށް ފިޔަވަޅު އަޅާފަ އެވެ. އެ ފިޔަވަޅަކީ ކުރިއަށް އޮތް ދެ ސީޒަނަށް ޔޫރަޕްގެ އެއްވެސް މުބާރާތެއްގައި ބައިވެރި ނުވެވޭ ގޮތަށް އަދަބު ދިނުމެވެ.\nއަމިއްލަ ގައުމު ބެލްޖިއަމްގެ "ހެޓްލާސްޓީ ނިއުންސް" އަށް ދިން އިންޓަވިއުގައި ޑި ބުރައިނާ ބުނީ، ޔޫއެފްއާގެ އުސޫލުތަކާއި ހިލާފު ވެފައި ނުވާނެ ކަމުގެ ޔަގީންކަން ކުލަބުން ދޭ ކަމަށެވެ. އަދި މައްސަލަ އިސްތިއުނާފަށް ހުށަހަޅާފައި ވުމުން ކާމިޔާބު ވާނެ ކަމުގެ ޔަގީންކަން ވެސް ކުލަބު ދޭ ކަމަށެވެ.\nއޭނާ ބުނީ ކުލަބުން ބުނަނީ ތެދު ކަމަށް ވާނަމަ އޭނާ އެކަން ގަބޫލު ކުރާ ކަމަށެވެ. އަދި ކުލަބަށް އިތުބާރު ވެސް އެބައޮތް ކަމަށާއި ނަމަވެސް ކަންކަން ބިނާ ވަނީ އިސްތިއުނާފް ނިމިގެން ދާނެ ގޮތަކަށް ކަމަށް، ބެލްޖިއަމްގެ މިޑްފީލްޑަރު ބުންޏެވެ.\n"ފައިނަލް ނިންމުން ނިމިގެން ދިޔައީމަ އަހަރެން ވެސް އެކަމަށް ބަލާނަން،" އިންޓަވިއުގައި ޑިބްރައިނާ ބުންޏެވެ. "ދެ އަހަރު ވަންދެން ޗެމްޕިއަންސް ލީގް ނުކުޅެވުމަކީ ވަރަށް ދިގު މުއްދަތެއް، އެއް އަހަރު ނަމަ އަހަންނަށް ވެސް އެކަމުގައި ހިފަހައްޓާ ލެވިދާނެ."\nސިޓީގެ ހިތްވަރު އެނބުރިއައީ ވަގުތު ފާއިތުވި ފަހުން\nސިޓީ މޮޅުވެ ލިވަޕޫލްގެ އިންތިޒާރު ދިގުވެއްޖެ


06 މެއި 2018 - 07:51 12 comments\n"ކީއްކުރަން މިތަނަށް ތިއައީ؟" އަޔާންގެ މޫނަށް ބަލަން ހުރެ ރުންކުރު އަޑަކުން އަހަރެން ސުވާލުކުރީމެވެ.\n"ސާޖީ...." އަޔާން ގޮވައިލީ އަސަރާއެކުގަ އެވެ.\nއެ ރާގު ވެސް އަހަންނަށް ސިފަވީ ދެއްކުންތެރި އެއްޗެއްގެ ގޮތުގަ އެވެ. ވީ ފޫއްސަކުން ދޮރުފަތުގައި ހިފައި ލައްޕާލަން މަސައްކަތް ކުރީމެވެ. އަޔާން ހުޝިޔާރުވެފައި ދާރަ އާއި ދޮރާއި ދޭތެރެއިން އަތް ނެރުނުތަން ފެނިގެން މަޑުޖެހިލެވުނެވެ. އަހަންނަށް އާ ހިތްވަރެއް ލިބުނީ އަޔާންގެ މޫނަށް ބަލާލައިފަ އެވެ. އޭނަ ދާން ގަސްތުކޮށްފައި ވަނީ ކިހާ ހިސާބަކަށްކަން އިމްތިހާންކޮށްލަން ބޭނުންވި އެވެ.\nއެއްވެސް އަސަރެއް ނެތް ބެލުމަކުން އަޔާން އަށް ބަލާލަމުން ދޮރުފަތުގައި ހިފައި ކުރިއަށްވުރެ ބޮޑަށް ކައިރިކޮށްލީމެވެ. އަތް ފިތެމުން ދިޔައިރު ވެސް އަޔާން އަޑެއް ވެސް ލައެއްވައެއް ނުލި އެވެ. މޫނުން ވެސް ތަފާތުކަމެއް ނުދެއްކި އެވެ. ކެތް ނުވެގެން ދޫކޮށްލަން ޖެހުނީ އަހަންނަށެވެ.\n"ސާޖީ ލިސެން ޓު މީ!" އަހަން ފުރަގަސްދިނުމާ އެކު އަޔާން ކުއްލިއަކަށް އަތުގައި ހިފެހެއްޓި އެވެ.\nއަހަރެން އެނބުރި ލޯ އަޅާލުމުން އަޔާން ނަސީބަކުން އަތުން ދޫކޮށްލި އެވެ.\n"ކިޔާބަލަ ތިކިޔާ އެއްޗެއް!" ފުރަގަސްދީފައި ގޮސް އަހަރެން ވަނީ ބަދިގެއަށެވެ.\nއަޔާން އަހަރެން ފަހަތުން ދިޔަ އެވެ. ސަބާގެ ވާހަކަ އަހާފައި އަހަރެން ނިންމީ އަޔާންގެ ސޫރަ ވެސް ނުދެކުމަށެވެ. އެކަމަކު ނިކަން ދެކިބަލާށެވެ. މިހާރު ވެސް އެ ދޮގުވެރިޔާ އިތުރު ދޮގުތަކެއް ހަދަން ފުރުސަތު ދީގެން އަހަރެން މިހުރީ އެވެ.\nހަގީގަތަކީ އިތުރަށް އަޔާން ކުރާ އެއްވެސް ކަމަކަށް އަހަރެންގެ ފަރުވާލެއް ނެތް ކަމެވެ. އޭނަ ކިޔާ އެއްޗެއް ކިޔާފައި ހިނގައިދާނެ ނޫން ހެއްޔެވެ؟ އޭރުން ދެން އޭނަ ގެ ވާހަކަ އަޑު ނާހައިގެން ކޮންމެ ތާކުން އަހަރެން ފަހަތުން އަންނާކަށް ނުޖެހޭނެ އެވެ.\n"ސާޖީގެ އަމަލުތައް ތި ހުރިގޮތުން އަހަރެން ނުވެސް އަހާނަން ސަބާ ވާހަކަތަކެއް ދެއްކިތޯއެއް. އަހަންނަށް އިނގޭ ސަބާ އެއްޗެކޭ ކިޔައިފިކަން." އަހަރެން ކޮފީ ގިރަން އުޅުނުއިރު އަޔާން މޭޒު ކައިރީ ހުރެގެން ފެށި އެވެ. އަހަރެން އެއްޗެކޭ ނުބުނުމުން އޭނަ ކުރިއަށް ގެންދިޔަ އެވެ.\n"ސަބާ ބުނި އެއްވާހަކަ ތެދު. އެއީ އަހަރުމެން ދެ މީހުން ކުރިން ރައްޓެހިވެގެން އުޅުނުއިރު އަހަރެންގެ ކޮޓަރިއަށް ވަދެގެން އުޅުނު ކުއްޖަކީ އޭނަ..." އަޔާން އެ ހިސާބަށް ގެންދިޔަ ތަނާ އަހަންނަށް ބަލައިލެވުނެވެ.\nމޫނަށް ވެރިވި ފޫހިކަން ސިއްރު ކުރާކަށް އަހަރެން މަސައްކަތެއް ނުވެސް ކުރަމެވެ. އެންމެފަހުން ސަބާގެ ވާހަކަ މިވީ ހަގީގަތަކަށެވެ. އަހަރެން ސަބާ އަށް އިތުބާރު ނުކުރަނީއެއް ނޫނެވެ. އޭނަ ބުނެފިއްޔާ އަހަރެން އަބަދުވެސް ގަބޫލުކުރާނެ އެވެ. އެކަމަކު އަޔާންގެ ދުލުން ވެސް މިފަހަރު އެކަމަށް ހެކިދިނީ އެވެ.\n"އެކަމަކު ސާޖީ އެއީ އަހަރެންގެ ރުހުމުގައެއް ނޫން. އަހަރެން ވައްދައިގެނެއް ނޫން. އޭނަ އަމިއްލައަށް." އަޔާން ދެން ބުނެލި އެއްޗަކުން އަހަރެންގެ އަތުގައި އޮތް ސަމުސާ ތިރިއަށް ވެއްޓުނެވެ.\nސަމުސާ ނަގައި ސިންކަށް ލައިފައި އެނބުރުނުއިރު އަޔާން އައިސް ހުރީ އަހަރެންގެ ކުރިމަތީގަ އެވެ. އޭނަ އަހަރެންގެ އަތުގައި ހިފާލަން އުޅުމުން ފަހަތަށް ޖެހިލީމެވެ. އަޔާން އަށް ވިސްނިގެން އަތެއްނުލަ އެވެ.\n"ސަބާއަކީ އަހަރެން ދުށް ގޮތުގައި އެކުވެރިއެއް. ސާޖީގެ ސަބަބުން އަހަރެމެންގެ ގާތްކަން އުފެދުނީ. އަހަރެން ކުޑަކޮށް ވެސް ހިއެއްނުކުރަން އޭނަ އަހަންނާ ދޭތެރޭ އެއަށްވުރެ އިތުރަށް ދެކެފާނެ ކަމަކަށް. އަހަރެން ކައިރީ ސަބާ އެ ވާހަކަ ބުނި ދުވަހު ޝޮކެއް ލިބުނީ. އަހަރެން އޭނަ އަށް ވިސްނަދޭން ވަރަށް މަސައްކަތް ކުރިން. އަހަރެން ހީކުރީ އޭނަ ގަބޫލުކުރީ ކަމަށް. ފަހުން އަނެއްކާ ވެސް ކުރީގެ ގޮތަށް އެކުވެރިކޮށް އުޅުނީ. ދެން އެ ދުވަހު ކުއްލިއަކަށް ރޮމުން އައިސް އަހަރެންގެ ކޮޓަރި އަށް ވަނީ. އާދޭސް ކުރަން ފެށީ އޭނައާ ގުޅޭށޭ ކިޔައިފައި. ސާޖީ އަށް ފެނިގެން ރުޅިވީމަ ސާޖީ ރުއްސުމުގެ ހިޔާލު އަހަރެން ނުކުރަނީކީ ނޫން. އެއީ ބޭކާރު ކަމެއްކަން ވިސްނުނީ. އަހަންނަށް އެނގޭ ސަބާގެ ވާހަކައިގެ ކުރިއަށް އަހަރެންގެ ވާހަކަ އޭރު ވެސް ސާޖީ އިސްނުކުރާނެކަން. އެއިރު އަހަރެން ހުރީ ކިޔަވަން ބޭރަށް ފުރަންވެފައި. ހިތަށްއެރީ ފަހުން ހުރިހާ ކަމެއް ހަނދާން ނެތިދާނެއޭ." އަހަރެން ގޮސް މޭޒު ދޮށުގައި އިށީނުމުން އަޔާން ވެސް ވާހަކަ ދައްކަމުން އައިސް އަނެއް ފަރާތުގައި އިނެވެ.\nދެން އޭނަ ހަނދާންކޮށްދިނީ އަހަރުމެން އަލުން ބައްދަލުވި ގޮތެވެ. އެ ހުރިހާ އަހަރެއް ފަހުން ވެސް ސަބާ އާއި އަހަރެންގެ އެކުވެރިކަން އެ ގޮތުގައި އޮތުމުން އޭނަ ހައިރާންވި އެވެ. އަޔާން ނިންމީ ފަހަރެއްގައި ސަބާ ވެސް ބަދަލުވެފައި ހުރެދާނެ ކަމަށެވެ. އެއީ ކުށްހީއެއްކަން އެނގުނީ އަހަންނާ ރައްޓެހިވާން ހުށައެޅި ހިސާބުންނެވެ.\nސަބާ ގުޅާފައި އަޔާން އަށް އިންޒާރު ކުރަން ފެށި އެވެ. އެކަމަކު އަޔާން ހުރީ ހުއްޓައިލާ ފަދަ ގޮތަކަށް ނޫނެވެ. ސަބާ އޭނަގެ ދޮގު ވާހަކަތަކުގައި އެއްފަހަރު ކުރި ހޯދިއަސް ދެވަނަ ފަހަރަށް އެ ފުރުސަތު ނުދޭން އަޒުމް ކަނޑައެޅި އެވެ.\n"އަހަރެން އެ ކޮޅުގައި ހުއްޓާ ސަބާ މެސެޖްކޮށްފައި އޮތީ އޭނަގެ ނަސޭހަތް ނޭހީމަ އޭގެ ހިތިރަހައޭ ދެން ފެންނާނީ. އަހަންނަށް ވަގުތުން އެނގިއްޖެ އޭނަ ސާޖީގެ ކަންފަތަށް ވާހަކަތަކެއް އިއްވައިފިކަން. އެކަމަކު އޭގެ ހަގީގަތް ދުރުގައި ހުރެގެން ފޯނަކުން ސާފުކޮށެއް ނުދެވޭނެ. އެހެންވެ އަހަރެން ނުގުޅީ. އަހަންނަކަށް ނޭނގެ ސަބާ ކިޔައިދިނީ ކޮން ގޮތަކަށް ކަމެއް. އަހަރެން މި ކިޔައިދިނީ އަހަރެންގެ ސައިޑުން. ގޮތެއް ނިންމުމުގެ ކުރީން ދެ ފަރާތުގެ ވާހަކައާ މެދު ވިސްނާނީ ސާޖީ. އެކުވެރިޔާ އަށް ތިކުރާ ކަނު އިތުބާރު އެއްފަހަރު ނަމަވެސް އެއްފަރާތް ކޮށްލައިފަ ތަންކޮޅެއް ރަނގަޅަށް ވިސްނައިލާތި! އެއީ އަހަރެން ސާޖީ ކައިރީ ބުނަން މިތަނަށް އައި ވާހަކައަކީ. ގޮތެއް ނިންމާނީ ސާޖީ." އަޔާން ވާހަކަ ނިންމައިލި ގޮތުން އަހަރެންނަށް އިނދެވުނީ ހައިރާންވެފަ އެވެ.\nއަޔާންގެ ލޮލާއި މޫނުން ތެދުވެރިކަން ނޫން އެއްޗެއް ހާމައެއްނުވެ އެވެ. އެކަމަކު އެ ލޮލާއި މޫނަކީ ކުރިން ވެސް އަހަންނަށް ކެހިދިން އެއްޗެއްކަން ސިކުނޑި ހަނދާންކޮށްދިނެވެ.\nއަހަރެން އެއްޗެއް ނުބުނެ އިންނަން ފެށުމުން އަޔާން ތެދުވެގެން ނިކުންނަން ދިޔަ އެވެ. އަހަރެންގެ ސިކުނޑީގައި ވި އޮޅުންބޮޅުން އިތުރުވި އެވެ.\nއެންމެ އެތިފޮދެއް ވެސް ނުބޮއި ބަހައްޓާފައި ހުރި ކޮފީ ޖޯޑު ސިންކަށް އަޅާލައިފައި އަހަރެން ގޮސް ވަނީ ކޮޓަރިއަށެވެ. ބޭނުންވީ ހިނދުކޮޅަކަށް ވިއަސް އެ ހާލަތުން ފިލާށެވެ. އެންމެ ފަސޭހައިން އެކަން ވާން އޮތީ ނިދާލައިގެންނެވެ. ކޮޓަރި ފިނިކޮށްލައިގެން އަރައި އެނދުގައި އޮވެ ލޯމަރައިލީމެވެ. ސިކުނޑި އަށް ވެރިވާން އުޅޭ އެތައް ހާސް ސުވާލުތައް އުދުއްސާލައި ސިކުނޑި ހުސްކޮށްލަން ލައްކަ މަސައްކަތް ކުރަން ޖެހުނެވެ. ނަސީބަކުން ކާމިޔާބުވި އެވެ. ނިދިން ހޭލެވިގެން ފޯނު ނެގިއިރު ސަބާގެ މިސްކޯލުތައް އިނެވެ. އަހަރެން ގުޅާލިހާއިރުން ސަބާ ނެގި އެވެ. އޭނަ ނިކަން ހާސްވެފައި އެހީ އަޔާން އަހަންނާއި ބައްދަލުކުރަން އައިތޯ އެވެ. އަހަރެންގެ ހަނދާނަށް އެވަގުތު އައީ އަޔާން ބުނި ޖުމްލަ އެވެ. އަހަރެން އެސުވާލަށް ޖަވާބުދިންއިރު ސިކުނޑި އަހަންނަށް މަލާމާތްކޮށްފައި ހުނެވެ. ދޮގުވެރިއެއްގެ މަޅީގައި ބެދެމުންދާ ކަމަށް ބުންޏެވެ.\nއަހަރެން ނޫނެކޭ ބުނުމުން ސަބާ ފުން ނޭވައެއް ދޫކޮށްލިހެން ހީވި އެވެ. އޭނަ ދެން ބުނީ އަޔާން ކުއްލިއަކަށް މާލެ އައި ވާހަކަ އެވެ. އޭނައަށް އެނގުނީ މަގުމަތިން ފެނިގެންނެވެ. އެކަމަކު ލީނާއަކަށް އަދި ޒައިދު އަކަށް ވެސް ނޭނގޭކަން ހާމަކުރި އެވެ. ސަބާ އެވަރަކުން އެ މީހުންނަށް ގުޅިގެން އޮޅުންފިލުވި ސަބަބާ މެދު ވިސްނައިލެވުނެވެ.\n"ވެދާނެއެއްނު ސަބާއަށް ހީވިގޮތެއް ކަމަށް." އަހަރެން ހިޔާލެއް ދިނީމެވެ.


އޭދަފުށި – މައުމޫންގެ 30 އަހަރުގެ ތަރައްގީގެ މިސާލެއް\n28 އޮގަސްޓު 2013\nބ. އޭދަފުއްޓަކީ ފެށުނީއްސުރެ ތަރައްގީ އާއި ތަހުޒީބުގެ ގޮތުން އެންމެ ކުރީގައި އޮތް އެއް ރަށް ކަމަށް އަބަދުވެސް ބުނެ އެވެ. ހާއްސަކޮށް މައުމޫންގެ ވެރިކަމުގެ 30 އަހަރު މި ރަށަށް އައިސްފައިވާ ތަރައްގީ އާއި ތަހުޒީބަކީ ރާއްޖޭގެ އެހެން ރަށްރަށުގެ ރައްޔިތުން ވެސް ގަބޫލު ކުރި އަދި އެ ރަށްރަށުން ވެސް ފާހަގަކޮށްފައިވާ ތަރައްގީ އެކެވެ.\nމި ދެންނެވި ތަރައްގީގެ ހެކި މިއަދު އޭދަފުއްޓަށް ޒިޔާރަތް ކުރާ ހަމަ ކޮންމެ މީހަކަށް ވެސް ފެންނާނެ އެވެ. މި ކަންކަމަކީ ޒަމާން ބަދަލުވުމަކުން ނުވަތަ ސަރުކާރު ބަދަލުވުމަކުން ފަސްލާ ފޮރުވާލެވޭނެ ކަމެއް ނޫނެވެ. ކޮންމެ ކަމެއް ހާމަ ކުރާއިރު ކަމުގެ ދެކޮޅު ހޯދާ ހަގީގަތާ އެއްގޮތަށް އެ ކަމެއް ހާމަ ކުރުމަކީ ފަހުން އަންނަން އޮތް ޖީލަށް ކަމުގެ ހަގީގަތް އެނގޭނެ ހަމައެކަނި ގޮތެވެ. މިއާ ހިލާފަށް ކަން އޮތް ގޮތާ ހިލާފަށް ކަމެއްގެ ވާހަކަ ދައްކާ ލިޔެ ހާމަ ކުރުމަކީ ކުރިމަގުގެ ޖީލުތަކަށް ކުރެވޭ ވަރަށް ބޮޑު ހިޔާނާތެކެވެ.\nއޭދަފުށީގެ ތަރައްގީގެ ހަގީީގީ ބާނީ އަކީ އަލުމަރުހޫމް ޔޫސުފް ކަލޭފާނު ކަމަށް އަޅުގަނޑު ވެސް ގަބޫލު ކުރަމެވެ. އޭނަގެ ވެރިކަމުގައި މި ރަށް ވަނީ އެ ޒަމާނުގެ އެހެން ރަށްރަށަށް ގޮން ޖައްސަވާލައްވައިފަ އެވެ. ތަރައްގީ އާއި ތަހުޒީބުގެ ގޮތުން މުޅި ރާއްޖެއިން ނުފެންނަ ކިތަންމެ ކަމެއް އޭރު އަލްމަރުހޫމް ޔޫސުފް ކަލޭފާނު ކުރައްވާފައި އެބަހުއްޓެވެ. އޭނަގެ ޒައާމަތުގައި ރައްޔިތުންގެ ބުރަ މަސައްކަތުން ހޯދި ތަރައްގީގެ ބިންގަލުގެ މަތީގައި ކުރީގެ ރައީސް މައުމޫންގެ ވެރިކަމުގެ ޒައާމަތުގައި ސަރުކާރުން ވަނީ އޭދަފުއްޓަށް ހާއްސަ ސަމާލުކަމެއް ދެއްވައިފަ އެވެ.\nމި ރަށުގެެ ތައުލީމީ ހާލަތަށް ބަލާއިރު އޭދަފުށި ވީ ރާއްޖޭގެ އެންމެ މަތީ ފަންތީގެ ތެރޭގައި ހިމެނިފަ އެވެ. ހަމައެކަނި ގްރޭޑް 1 އަށް އޭރު ކިޔަވައިދޭން ފެށި ތައުލީމީ މަރުކަޒު ހޯދި ތަރައްގީ އާއި ކާމިޔާބީ ވަނީ މުޅި ރާއްޖޭގެ އެހެން ސްކޫލުތަކަށް ނަމޫނާއެއް ކަމަށް ވެފަ އެވެ.\nރާއްޖޭގައި ހުރި ސަރަހައްދީ ސެކަންޑްރީ ދެ ސްކޫލު ފިޔަވައި ރާއްޖެތެރޭގައި އެންމެ ފުރަތަމަ ސާނަވީ އާއި މަތީ ސާނަވީ އަށް އަދި އެންމެ ފުރަތަމަ މުޅި ރާއްޖެއިން ވެސް އޯލެވެލުއިން އެއްވަނަ ޝަރަފު ވެސް އެ ސްކޫލު ވަނީ ހޯދައިފަ އެވެ. އަދި އެންމެ ފުރަތަމަ ތިން ސްޓްރީމަށް ކިޔަވައިދޭން ފެށުނު އަދި އެންމެ ފުރަތަމަ ވަކި ބަޖެޓެއް ދެއްވައިގެން ހިންގަން ފެށި މި ސްކޫލު މިއަދު މި ވަނީ ރާއްޖޭގައި ހުރި އެންމެ ވަސީލަތްތައް ގިނަ ފެންވަރު ރަނގަޅު މުދައްރިސުން ތިބި، އިމާރާތުގެ ގޮތުން ތަނަވަސް، ގިނަ މުވައްޒަފުންތަކަކަށް ވަޒީފާގެ ފުރުސަތު ތަނަވަސް ވެފައިވާ ސްކޫލަށް ވެފަ އެވެ.\nސިއްހީ ގޮތުން ބަލާއިރު ރައީސް މައުމޫންގެ ވެރިކަމުގައި މި ހިދުމަތުގެ ތަރައްގީ ވެފައި ވަނީ ސަރަހައްދީ ހޮސްޕިޓަލުތަކުގެ ފެންވަރާ ގާތްކޮށްފަ އެވެެ. އޮޕަރޭޝަން ކުރުމާއި، ސްކޭން ކުރުމާއި އެކްސް-ރޭ ފަދަ އަތޮޅު ހޮސްޕިޓަލަކުން ލިބެންހުންނަ ހުރިހާ ހިދުމަތްތައް ރަށުގައި ތިބެގެން މިއަދު ހޯދެ އެވެ. ޑޮކްޓަރުންނާއި ނަރުހުންނާއި އެފަދަ އެހެނިހެން ޓެކްނިކަލު މުވައްޒަފުން ލެވި ހިދުމަތް ފުޅާކުރެވިފައި ވެ އެވެ. އަތޮޅު ހޮސްޕިޓަލުގެ ހިދުމަތް ފުޅާވުމުގެ ސަބަބުން ރަށުގެ ގިނަ ބަޔަކަށް ވަޒީފާގެ ފުރުސަތުތައް ތަނަވަސް ވެގެން ގޮސްފައި ވެ އެވެ.\nމުވާސަލާތީ ހިދުމަތަކީ އޭދަފުއްޓަށް ވަރަށް ބޮޑަށް އިސްކަމެއް ދެއްވައިގެން ލިބުނު ހިދުމަތެއް ކަމަށް ފާހަގަކޮށްލަން ޖެހެ އެވެ. އޭދަފުއްޓަށް ވުރެ އާބާދީ މާ ބޮޑެތި ރަށްރަށުގައި ވެސް ގޭގެ އަށް ފޯނު އަދި އިންޓަނެޓްގެ ހިދުމަތް ނުދެވި އޭދަފުއްޓަށް މި ހިދުމަތް ލިބުނު ކަމީ އެހެން ރަށްރަށުގެ މީހުން އެ ކަމުގެ ޝަކުވާ ސަރުކާރަށް އުފުލިގެން ދިޔަ ކަމެކެވެ.\nމީގެ އިތުރުން ރާއްޖެތެރޭގައި ހިދުމަތް ދޭން ފެށި ސްޓެލްކޯގެ ކަރަންޓްގެ ހިދުމަތް ވަރަށް ރަނގަޅު ފެންވަރެއްގައި މި ރަށަށް ދޭން ފެށީ ވެސް މި ރަށަށް ވުރެ ބޮޑެތި ރަށްރަށް ފަހަތަށް ޖައްސާލައިފަ އެވެ.\nޒަމާނީ ފެންވަރުގެ ބަނދަރެއްގެ ހިދުމަތް ލިބި، އެ ބަނދަރު ސުނާމީ ކާރިސާގައި ހަލާކުވުމުން އެ އަށް ވުރެ މާ ފުރިހަމަ ބަނދަރެއް އަވަސް މުއްދަތެއްގެ ތެރޭގައި ހަދައި ނިންމަވާފައި ވަނީ މި ފަދަ މާ ހާލު ބޮޑު ރަށްރަށަށް މި ހިދުމަތް ފޯރުކޮށްދިނުން ފަސްކޮށްފަ އެވެ.\nގިނަ އަތޮޅުތަކަށްވުރެ ކުރިން ޕޮލިސް ސްޓޭޝަން، މީޑިޔާ ސެންޓަރު، ޒުވާނުންގެ މަރުކަޒު، މަލްޓީޕާޕަސް ބިލްޑިން، ދަނާލު، ޕޯސްޓް އޮފީސް، ފެމިލީ އެންޑް ޗިލްޑްރަންސް ސާވިސް ސެންޓަރު، ދިރާގު އޮޕަރޭޝަންސް ސެންޓަރ، އެސްޓީއޯ ފިހާރަ ފަދަ ތަންތަނުގެ ހިދުމަތް އެހެން އަތޮޅުތަކަށް ވުރެ ބޮޑަށް ސަރުކާރުން އޭދަފުއްޓަށް އިސްކަން ދެއްވައިގެން މި ހިދުމަތްތައް މި ރަށަށް ފޯރުކޮށްދެއްވާފައި ވާތީ މި ކަން އެހެން އަތޮޅުތަކުން ފާހަގަކޮށް އެ ވާހަކަ ދައްކާ އަޑު އަޅުގަނޑު ވެސް އަހަމެވެ.\nމައުމޫން ވެރިކަމުގެ 30 އަހަރު އޭރުގެ ސަރުކާރުގެ އިއްޒަތްތެރިންނާއި އަދި ރާއްޖޭގެ އެންމެ މަތީވެރިޔާ ގިނަ ފަހަރުތަކެއްގައި މި ރަށަށް ޒިޔާރަތް ކުރައްވާ އެ ވަގުތަކު މި ރަށަށް ބޭނުންވާ މުހިއްމު ކަންކަން ކޮށްދެއްވުމުގައި އިސްކަން ދެއްވާ ކަމީ މިއަދު އޭދަފުށި މި ދެކޭ ތަރައްގީގެ ވަރަށް ބޮޑު ހެއްކެކެވެ.\nއޭދަފުށީ ރައްޔިތުން އިސްނަގައިގެން އޭދަފުށީގައި ކުރައްވާފައިވާ ބޮޑެތި މަސައްކަތްތަކަށް ސަރުކާރުން ވަރަށް ބޮޑެތި އެހީތަކެއް ވެދެއްވާފައިވާ ކަން ވެސް ފާހަގަ ކޮށްލަން ޖެހެ އެވެ. އެ ގޮތުން މި ރަށު ރައްޔިތުންގެ ވަރަށް އަގުހުރި މަސައްކަތެއް ކަމަށް ވާ އޭދަފުށީ ހުކުރު މިސްކިތް އިމާރާތް ކުރުމަށާއި، 1998 ވަނަ އަހަރު މި ރަށުގެ މަގުފާރުތައް ”ހުދު” ކުރުމަށް ސަރުކާރުން ދެއްވި ބޮޑު އެހީ އާއި، ފޭލި ޖަމިއްޔާއިން އިމާރާތް ކުރި ބަހިއްޔާ ޕްރީސްކޫލަށް ވޭތުވެދިޔަ ސަރުކާރުން ވެދެއްވި އެހީ އާއި ފާލަމަށާއި ބަހިއްޔާ ޕްރީސްކޫލު ހިންގުމަށް ސަރުކާރުން ދެއްވި އެހީ އަކީ ވެސް މިއަދު ފާހަގަ ކޮށްލަން ޖެހޭނެ ކަމެކެވެ.\nމީގެ އިތުރުން ވޯލްޑް ބޭންކުގެ އެހީގެ ދަށުން ހިންގި ހިއުމަން ޑިވެލޮމްމަންޓް ޕްރޮޖެކްޓްގެ ދަށުން އޭދަފުށީގެ ތަރައްގީއަށް ކޮށްދެއްވާފައިވާ މަސައްކަތްތަކަކީ މައުމޫން ސަރުކާރުގެ ހިއްސާ އޭގެ ތެރޭގައި ވަރަށް ބޮޑަށް އޮވެގެން ދެވިފައިވާ އެހީތަކެކެވެ\nމަތީގައި ބަޔާންކޮށްލެވިފައި އެ ވަނީ އަޅުގަޑުމެންނަށް ސީދާ ފެންނަން ހުރި ތަރައްގީގެ ހެކިތަކެކެވެ. މީގެ އިތުރުން ނުސީދާކޮށް އޭދަފުށީގެ ތަރައްގީ އަށް ލިބިފައިވާ ހިދުމަތުގެ އަގު ކިހާ ހިސާބަކަށް އަގުކޮށްލެވިދާނެތޯ ސުވާލު ކޮށްލެވިދާނެ އެވެ.\nނިކަން ބުނެލަބަލާށެވެ؟ މިހާރު އޭދަފުށީގެ ހާލަތަށް ވިސްނާ ލިޔާނީ ކޮން އެއްޗެއްތޯ؟ ރަށުގެ ތަރައްގީ އަށް ރައްޔިތުން ކުރާ ކަންތައްތަކަކީ ކޮބައިތޯ؟ ރައީސް މައުމޫންގެ ވެރިކަން ބަދަލުވިފަހުން މި ރަށުގައި ގާއިމުކުރެވުނު ނަރުދަމާގެ ހިދުމަތާއި ދަނާލުގެ ހިދުމަތް ފަދަ ކަންކަމަކީ ކޮން ސަރުކާރެއްގެ ދީލަތިފުޅުން އޭދަފުއްޓަށް ލިބިގެންދިޔަ ހިދުމަތްތަކެއްތޯ؟\nއޮގަސްޓު 30, 2013 at 8:02 pm\nރިޕޯރޓް، ވަރަށް ފަށުވި، ކިޔާލަން ވަރަށް ފަސޭހަ. ހައްތާވެސް އޭދަފުށިން މިހާރު ލިބެން ހުރި ޚިދުމަތް. ވަރަށްވެސް އުފާވެރި.\n01. އޭދަފުށީގެ މޭސްތިރިޔަކީ، އަލްމަރްޙޫމް ޔޫސުފް ކަލޭފާނު. އެ ބިންގަލުގެ މަތީގަ ރައްޔިތުންގެ ބުރަ މަސައްކަތުގެ ނަތީޖާ މި ފެންނަނީ.\n02 ދިވެހި ރާއްޖޭގައި އެންމެފުރަތަމަ ތަޢުލީމީ މަރުކަޒެއް ބިނާކުރެއްވީ، މަރްޙުމް އިބްރާހީމް ނާޞިރުގެ ވެރިކަމުގަ، އޭދަފުށީގަ.\nއޮގަސްޓު 29, 2013 at 11:48 am\nފާސިރުއަށް ހަޖަމް ވާނެބާ؟ ފުރާވަރަށް އަރައިގެން އައި އިރު ބޯޅަހިފައިގެން މެންދުރު މަގުމަތީގައި އުޅުނު ކުދިންނަކަށް ނޭގޭނެ ރަށަށް އަންނަ ކުރިއެރުންތަކެއް.\nއޮގަސްޓު 29, 2013 at 8:13 am\nހަސްމަތަށް ދަންނަވާލަން އޮތީ. މީމައުމޫނާ ބެހޭ ރިޕޯޓެކޭ. މިރިޕޯޓުގައި ނުޖެހޭ ދޯ އަންނި ވާހަކަ އަކާ މަރުހޫމް ނާސިރުވާހަކަ ލިޔާކަށް. ޖަހަމް ކޮށްބަލަ ބްރޯ\nއޮގަސްޓު 28, 2013 at 5:06 pm\nވަރަށް މުހިންމު ސުވާލަކަށް ޖަވާބު ނުދެވި ވާކަން ފާހަގަކުރަން، ވެދާނެ ސިޔާސީ ބޭނުމަކަށް ޖަވާބު ނުދިނީ ކަމަށްވެސް.. އެއީ ތައުލީމީ މަރުކަޒު އެއީ ކޮން ސަރުކާރެއްގައި ހުޅުވުނު ތަނެއްކަން.. ހަމަގައިމުވެސް އެއީ މަރުހޫމް ނާސިރުގެ ވެރިކަމުގައި ހުޅުވުނު ތަނެއް..!! ދެން އޮތީ ނަރުދަމާއާ ދަނާލު ގެ ވާހަކަ، ނަޝީދުގެ ސަރުކާރެއްގައި ތަރައްޤީގެ އެއްވެސް ޕްރޮޖެކްޓް އެއް ހުޓައެއްނުލާ.. އެކަމަކު މި ސަރުކާރުގައި ނަޝީދު ފެށި ހުރިހާ ޕްރޮޖެކްޓް އެއް ހުރީ ހުއްޓާލާފަ.. ތިބުނާ 30 އަހަރުގެ ވެރިން މި ސަރުކާރު ހިންގަނީވެސް… ތި ދެ ޕްރޮޖެކްޓް ހުއްޓާނުލައި ކުރިޔަށް ގެންދިޔުމުން އެގެނީ އެމް.ޑީ.ޕީ އަކީ ޤައުމު ތަރަށްޤީ ކުރާނެ ޕާރޓީ އެއް ކަން..\nއޮގަސްޓު 28, 2013 at 12:51 pm\nއީޓީ ޕީޕީއެމު އިން ގަނެލީ ދޯ!\nއޮގަސްޓު 28, 2013 at 12:35 pm\nމިއީ ވަރަށް ހަޤީގަތާ އެއްގޮތަށް ލިޔެފައިވާ ލިއުމެއް. ދެން ނިންމާލަމުން ލިއުންތެރިޔާ ކުރައްވާފައިވާ2ސުވާލުގެ ޖަވާބުގައި ބުނެލަން އޮތީ، މި2ކަންތަކަކީވެސް ރައީސް މައުމޫނުގެ ސަރުކާރުން ފައްޓަވާދެއްވާފައިވާ2މަސްރޫއު އެވެ. އެހެންކަމުން ޒުވާން ޖީލުތަކުގެ މައުލޫމާތަށްޓަކައި މިވާހަކަ ބުނެލަމެވެ.\nއޮގަސްޓު 28, 2013 at 12:01 pm\nއޭދަފުށްޓަކީ މައުމޫނު ވެރިކަމުގެ ކޮރަޕްޝަންގެ ލާމަސީލު މިސާލެއް، މުއުމޫނު ވެރިކަމެއްގައި ނިކަމެތިން އުޅެންޖެހޭނީ ނިކަމެތިކަމުގައިކަން ދޭހަށްކޮށްދޭ ތަނެއް.. ނިކަމެތިން އުޅެންޖެހޭނީ ވެރިންގެ މުށްތެރޭގައިކަންއަންގައިދޭ ހެއްކެން.. މިހާރު ދިވެހިން ތިބީ ތިކަހަލަ ލިޔުންތައް ކިޔާފައި ހެއްލޭވަރަށްވުރެ ހަމަބުއްދި ފިލާފަ…. މިހާރު މުޅި އޭދަފުށްޓަށް ބަލާލިޔަސް އެކަން އެންމެ ރަގަޅަށް އެގޭނެ….\nއޮގަސްޓު 28, 2013 at 12:00 pm\nނަރުދަމާއާއި ދަނާލަކީވެސް ރަން ތިރީސް އަހަރު ކުރަން ނިންމާފައިވާކަންތައްތަކެކެވެ.


ރާއްޖެއިން އިތުރު 338 މީހަކު ކޯވިޑް ވެކްސިން ފުރިހަމަކޮށްފި ރާއްޖެއިން އިތުރު 338 މީހަކު ކޯވިޑް ވެކްސިން ފުރިހަމަކޮށްފި\nރާއްޖެއިން އިތުރު 338 މީހަކު ކޯވިޑް ވެކްސިން ފުރިހަމަކޮށްފި\nމެދުކެނޑިފައި އޮތުމަށްފަހު ކޮވިޝީލްޑްގެ ދެވަނަ ޑޯޒް ޖަހަން ފެށުން - ފޮޓޯ: މުޙައްމަދު ވަޙީދު / ޕީ.އެސް.އެމް ނިއުސް\nރާއްޖޭގައި ކޯވިޑް ވެކްސިންގެ2ވަނަ ޑޯޒް، އިތުރު 338 މީހުން ފުރިހަމަކޮށްފިއެވެ.\nމިއާއެކު ރާއްޖޭގައި ކޯވިޑް ވެކްސިންގެ2ޑޯޒް ފުރިހަމަކުރި މީހުންގެ ޢަދަދު މިހާރު ވަނީ ދެލައްކަ ފަސްދޮޅަސް ހާހަށްވުރެ މައްޗަށް އަރާފައެވެ.\nހެލްތު ޕްރޮޓެކްޝަން އެޖެންސީ(އެޗް.ޕީ.އޭ)އިން އެންމެފަހުން އާންމުކޮށްފައިވާ ތަފާސް ހިސާބުތައް ދައްކާގޮތުން މިމަހުގެ 22 ވަނަ ދުވަހު މާލޭ ސަރަޙައްދުގައި ކޯވިޑް ވެކްސިންގެ ފުރަތަމަ ޑޯޒްއާއި ދެވަނަ ޑޯޒް އެއްވެސް މީހަކު ޖަހާފައެއްނުވެއެވެ.\nކޯވިޑުން ދިފާޢުވުމަށް ދޭ ވެކްސިންގެ ދެވަނަ އަތޮޅުތެރެއިން ޖެހި 338 މީހުންނާއެކު ކޯވިޑް ވެކްސިންގެ ދެ ޑޯޒް ފުރިހަމަ ކުރި މީހުންގެ ޖުމްލަ ޢަދަދުވަނީ 260،619 އަށް އަރާފައެވެ.\nވޭތުވެދިޔަ 24 ގަޑިއިރު ތެރޭގައި ރާއްޖެއިން ކޯވިޑް ވެކްސިންގެ ފުރަތަމަ ޑޯޒް އަތޮޅުތަކުން 116 މީހަކު ވަނީ ޖަހާފައެވެ. މިއާއެކު ރާއްޖެއިން ވެކްސިންގެ ފުރަތަމަ ޑޯޒް ޖެހި މީހުންގެ ޖުމްލަ ޢަދަދު މިހާރު ވަނީ 321،107 އަށް އަރާފައެވެ.\nމާލެ ސަރަހައްދުގައި ޢުމުރުން 18 އަހަރާއި 60 އަހަރާ ދެމެދުގެ މީހުންނަށް ސިނޯފާމް ވެކްސިންގެ ފުރަތަމަ ޑޯޒާއި ދެވަނަ ޑޯޒް ޖަހަމުން އަންނައިރު، މާލެއާއި ވިލިމާލެ އަދި ހުޅުމާލެ ހިމެނޭހެން6ސެންޓަރެއްގައި ވެކްސިން ދިނުން ކުރިއަށްދެއެވެ. އަދި ގޭގެއަށް ގޮސްގެން ވެކްސިން ދިނުމަށް3މޮބައިލް ޓީމް ޙަރަކާތްތެރިވަމުން އަންނައިރު، އަތޮޅުތަކުގައި 176 ވެކްސިން ސެންޓަރުން އަންނަނީ ވެކްސިން ދެމުންނެވެ.\nސިނޯފާމް ވެކްސިންގެ އިތުރުން، ކޯވިޝީލްޑް ވެކްސިންގެ ދެވަނަ ޑޯޒް ޖެހުމުގެ މަސައްކަތްވެސް އެޗް.ޕީ.އޭއިން އަލުން ވަނީ ފަށާފައެވެ. އަދި ވެކްސިން ޖެހުމުގެ އިންތިޒާމު ފަސޭހަ ކޮށްދިނުމަށް އޮންލައިންކޮށް އެޕޮއިންޓްމަންޓު ހެދޭގޮތް ވަނީ ހަމަޖައްސާފައެވެ. އެގޮތުން ކޮވިޝީލްޑް ފުރަތަމަ ޑޯޒު ޖެހި މީހުން ދެވަނަ ޑޯޒު ޖެހުމަށް http://book.hpa.gov.mv މެދުވެރިކޮށް ބޭނުން ވަގުތަކަށް އެޕޮއިންޓުމަންޓު ހެދޭނެކަމަށް އެޗް.ޕީ.އޭއިން ވިދާޅުވެއެވެ.\n22000 އަށްވުރެ ގިނަ ދަރިވަރުން ވެކްސިން ފުރިހަމަކޮށްފި\nހޮނިހިރު ދުވަހު 1000އަށްވުރެ ގިނަ މީހުން ވެކްސިން ފުރިހަމަކޮށްފި\nކޯވިޑް ކޭސްތަކުގެ އަދަދު 100އިން ދަށަށް


Hajju mahuge furathama 10 dhuvahuge mathiverikamuge beynun rangalhah kurey: Khuthuba\nހައްޖު މަހުގެ ފުރަތަމަ ދިހަ ދުވަހުގެ މަތިވެރި ކަމުގެ ބޭނުން ރަނގަޅަށް ކުރޭ: ހުތުބާ\n24 ޖުލައި 2020 - 12:57:48\nހައްޖު މަހުގެ ފުރަތަމަ ދިހަ ދުވަހުގެ މަތިވެރި ކަމުގެ ބޭނުން ރަނގަޅަށް ކުރުމަށް ހުކުރު ހުތުބާގައި ގޮވާލައިފި އެވެ.\nހުކުރު ހުތުބާގައި ބުނެފައިވަނީ މާތްﷲ ގެ ހަޒުރަތުގައި ހުރުމަތްތެރިވެގެންވާ މައްސަރުތަކުގެ ތެރެއިން އެންމެ ލޮބުވެތިކަން ބޮޑު މައްސަރަކީ ހައްޖު މަސްކަމުގައެވެ. އަދި ހައްޖު މަހުގެ އެންމެ މާތް ދުވަސްތަކަކީ އެ މަހުގެ ފުރަތަމަ ދިހަ ދުވަސްކަމުގައި ވެސް ހުތުބާގައި ވެއެވެ.\nމީގެ އިތުރުން ހުތުބާގައި ބުނެފައިވަނީ ދުނިޔެއަށް މިވަގުތު ކުރިމަތިވެފައިވާ ބަލިމަޑުކަމުގެ ސަބަބުން މި އަހަރު ހައްޖުގެ އަޅުކަން އަދާކުރުމަށް ނިޔަތްގަނެފައިވާ އެތައް ބަޔަކަށް ހައްޖަށް ދެވޭގޮތް ނުވި ކަމުގައި ވިޔަސް ފަރުޟު ހައްޖުވުމަށް ނިޔަތްގަނެ އެކަމަށް ވާންޖެހޭ ތައްޔާރީތައް ވެފަިއވާ ފަރާތްތަކަށް މާތް ﷲގެ ހަޒްރަތުން ދަރުމައާއި ސަވާބުލިބޭނޭ ކަމަށެވެ. އަދި ﷲގެ ހަޟްރަތުން އުންމީދު ކަނޑާނުލުމަށްވެސް ހުތުބާގައި ހަނދާންކޮށްދިފައިވެ އެވެ.\nހައްޖުމަހުގެ ފުރަތަމަ ދިހަ ދުވަހުގެ ދަރުމައާއި ސަވާބު ލިބިގަތުމަށް މަސައްކަތް ކުރަން ޖެހޭނެކަން ފާހަގަކޮށް ހުތުބާގައި ވަނީ ރޯދަ ހިފުމާއި އެކު ދުއާކޮށް މިހާރު މިއޮތް ބަލިމަޑުކަމުން ސަލާމަތް ކޮށްދެއްވުން އެދި ﷲގެ ހަޒުރަތުގައި ދެންނެވުމަށް ގޮވާލާފައެވެ.\nހުތުބާގައި ބުނެފައިވަނީ ހައްޖުމަހުގެ ފުރަތަމަ ދިހަ ދުވަހުގެ މާތްކަމާއި މަތިވެރިކަން ގިނަގުނަ ވެގެންވާކަމަށެވެ. އަދި ހެޔޮކަން ބޮޑު މިފަދަ ދުވަސްތަކުގައި ސާލިހު އަމަލުތައް ގިނަކުރުމަށްވެސް ހުތުބާގައި ބުނެފައިވެ އެވެ.


Neymar Nethives Real Balikureveyne - Alves - Vaguthu\nނޭމާ ނެތި ވެސް ރެއާލް ބަލިކުރެވޭ - އަލްވޭސް\nއެންޖަރީގައި ހުރުމުން މެޗް ނުކުޅުވުނަސް، ޗެމްޕިއަންސް ލީގުގެ ދެ ވަނަ ބުރުގެ ދެ ވަނަ ލެގުގައި މިރޭ އަމިއްލަ ދަނޑުގައި ނޭމާ ނުލައި ވެސް ރެއާލް މެޑްރިޑް ބަލިކުރެވޭ ފެންވަރު ޕީއެސްޖީގެ އެބަހުރި ކަމަށް އެ ޓީމުގެ ފުލްބެކް ޑެނީ އަލްވޭސް ބުނެފި އެވެ.\nޕީއެސްޖީ އަށް ކުއާޓާގެ ޖާގައެއް ކަޝަވަރުވާނީ މިރޭ ގެ މެޗުން ސީދާ ދެ ލަނޑުގެ ތަފާތުން މޮޅުވެގެން އެވެ. އެ ޓީމުގެ ކުރިން ބާސެލޯނާ އާއި ޔުވެންޓަސް އަށް ކުޅުނު އަލްވިސް ބުނީ ނޭމާ ނެތަސް އެ ޓީމު ގޮތް ހުސްނުވާ ކަމަށެވެ.\n"އަަހަރެމެން ގޮތް ހުހެއް ނުވޭ. ނޭމާ ނެތްތަން ދައްކާނެ. އެކަމަކު އެއީ އަހަރެމެންނަށް ދުނިޔެ ނިމުމެއް ނޫން. މިއީ ކޮޅަށް ތެދުވެ ޕީއެސްޖީގެ ފެންވަރު ސާބިތުކޮށްދޭންވީ ވަގުތު. މުޅި ޓީމު އޮތީ އެ ރޫހުގައި،" އަލްވެސް ބުންޏެެވެ.\nއޭނާ ބުނީ އަމިއްލަ ދަނޑުގައި ކުޅޭއިރު މި މެޗުން ޕީއެސްޖީ ބޭނުންވާ ނަތީޖާ ނެރުމަށް ސަޕޯޓަރުންގެ އެހީ ވަރަށް މުހިއްމު ކަމަށެވެ.\n"މެޑްރިޑް ދަނޑުގައި އެ ޓީމަށް ވެސް ބޮޑަށް ލިބުނު އެޑްވާންޓޭޖަކީ ސަޕޯޓަރުން. އަހަރެމެން ވެސް ބޭނުން އަމިއްލަ ދަނޑުގައި އެ އެޑްވާންޓޭޖް ނަގަން. މި ކަހަލަ ޕްރެޝަރު މެޗެއްގައި އެއީ ވަރަށް މުހިއްމު ކަމެއް،" އަލްވެސް ބުންޏެވެ.\nޕީއެސްޖީން ވަނީ މީގެ ކުރިން ފުރަތަމަ ލެގުގައި ރެއާލް އަތުން 3-1 އިން ބަލިވެފައި އޮއްވައި ދެ ވަނަ ލެގުގައި ނަތީޖާ އަނބުރާލައިފަ އެވެ. އެއީ 1993 ވަނަ އަހަރުގެ ޔުއެފާ ސުޕަ ކަޕްގެ ކުއާޓާ ފައިނަލުގަ އެވެ. އެ ފަހަރު ދެ ވަނަ ލެގުން ޕީއެސްޖީ މޮޅުވީ 4-1 އިންނެވެ. އެ މެޗުގައި ޕީއެސްޖީ އަށް އެންމެ މޮޅު ކުޅުމެއް ދެއްކި ކުޅުންތެރިޔަކީ މިހާރު ލައިބީރިޔާގެ ރައީސް ޖޯޖް ވެއާ އެވެ.\nމިރޭ ޕީއެސްޖީ އާއި ރެއާލް ކުޅޭ މެޗު ފަށާނީ ރާއްޖެ ގަޑިން 00:45 ގަ އެވެ.\nހުވަފެނުގެ ރާނީއާއި ކައިވެނި ކުރުމަށް އޮސްޓްރޭލިއާ ފިރިހެނަކު އިސްލާމްވި ގޮތުގެ ވާހަކަ\nމާޗް 8, 2018 20:19\nތި ކަމެށް ނުވި އެއްނުން


ގިނިކަންޏާ ހޭދަ ކުރައްވާ ފުރަތަމަ އުފަންދުވަސް : ރައީސް ޔާމީން ގެ ދޮށީ ދަރިކަލުންގެ އިހުސާސް ބަންޑުން ކޮށްލައިފި – Dhen.mv\nގިނިކަންޏާ ހޭދަ ކުރައްވާ ފުރަތަމަ އުފަންދުވަސް : ރައީސް ޔާމީން ގެ ދޮށީ ދަރިކަލުންގެ އިހުސާސް ބަންޑުން ކޮށްލައިފި\nMay 21, 2020 - 4:04 am\nމިއަދަކީ ދިވެހިރާއްޖޭގެ ކުރީގެ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމުގެ 61 ވަނަ އުފަންދުވަހެވެ. 2013ވަނަ އަހަރުގެ ނޮވެމްބަރު މަހުގެ 17 ވަނަ ދުވަހުން ފެށިގެން 2018 ވަނަ އަހަރުގެ ނޮވެމްބަރު މަހުގެ 17 ވަނަ ދުވަހާއި ހަމައަށް ރާއްޖޭގައި ވެރިކަން ކުރެއްވި ރައީސަކީ ޔާމީނެވެ. ފެހި ޤާނޫނު އަސާސީގެ ދަށުން ދައުރެއް ފުރިހަމަ ކުރެއްވި ހަމަ އެކަނި ރައީސަކީވެސް ރައީސް ޔާމީނެވެ.\nރައީސް ޔާމީންގެ ސަޕޯޓަރުން ސިފަކުރައްވާ ގޮތުގައި ރާއްޖޭގެ ތަރައްޤީގެ ބާނީއަކީ އެމަނިކުފާނެވެ. ޒަމާނީ ތަރައްޤިއަށް ދިވެހިން ލޯ ހުުޅުވަދީ، ތަރައްޤިގެ ބިޔަ ބޮޑެތި މަޝްރޫޢުތައް ފައްޓަވާ ނިންމަވާދެއްވީވެސް އެމަނިކުފާނެވެ. ބޭރު ދުނިޔޭގެ ކުރިމަތީގައި އިސް އުފުލާފަ ކުރިޔަށް ދިޔުމުގެ ހިއްވަރު ހުރި ހަމަ އެކަނި ރައީސަކީވެސް ރައީސް ޔާމީންކަމަށް އެމަނިކުފާނުގެ ސަޕޯޓަރުން ފާހަގަކުރެއެވެ. އަދި އިގުތިސާދީ ނާރެހުން ރާއްޖެ ކުރިއަރައި އިގުތިސާދު ކޮޅަށް ޖެހި މާލިމަކީވެސް އެމަނިކުފާނުކަމަށް އެ ބޭފުުޅުން ހަރުއަޑުން ބުނެއެވެ.\nނަމަވެސް ވެރިކަން ބަދަލުވެ، ދައުލަތުގެ ފަރާތުން އެމަނިކުފާނަށް ކުރި މަނީ ލޯންޑަރިންގެ ދައުވާ ސާބިތުވާކަމަށް ކްރިމިނަލް ކޯޓުން ނިންމައި އިއްވި ހުކުމް ތަންފީޒުކުރައްވަން އެމަނިކުފާނު މިވަގުތު އޮންނެވީ މާފުށީ ޖަލުގައެވެ. މިއީ އާއިލާއާއި ދުރުގައި ގިނިކަންޏާ އޮންނަވައިގެން ފާހަގަކުރައްވާ ފުރަތަމަ އުފަންދުވަހެވެ.\nއެމަނިކުފާނުގެ ސަޕޯޓަރުންނާއި ހެޔޮ އެދޭ ފަރާތްތަކުން ދަނީ އުފަން ދުވަހުގެ ތަހުނިޔާ އަރިސްކުރަމުންނެވެ. އަދި އެމަނިކުފާނުގެ އާއިލާ ކައިރިޔަށް ގެޔަށް ބަދަލުކޮށްދެއްވުމަށް ގޮވާލަމުންނެވެ. ނުވަތަ އެމަނިކުފާނު މިނިވަން ކުރުމަށް ގޮވާލަމުންނެވެ.\nބައްޕާފުޅުގެ 61 ވަނަ އުފަން ދުވަސް ފާހަގަކުރުމުގެ ގޮތުން، ދޮށި ދަރިކަލުން ޒެއިން ޢަބްދުﷲ ޔާމީން ވަނީ ފޭސްބުކްގައި އަސަރުގަދަ މެސެޖެއް ލިޔުއްވާފައެވެ. ތިރީގައި އެވަނީ ޒެއިން ލިޔެފައިވާ މެެސެޖްގެ ދިވެހި ތަރުޖަމާއެވެ.\n"އުފާވެރި އުފަންދުވަހަކަށް އެދެމެވެ. އަހަރެންގެ ދުޢާގައި އަބަދުވެސް މަންމައާއި ބައްޕަގެ ނަން ޝާމިލުވެއެވެ. ދުޢާއަކީ ބައްޕައަށް ﷲ ސުބްޙާނަހޫވަތަޢާލާގެ ފާފަފުއްސެވުމާއި ރުއްސެވުން މިންވަރުކުރެއްވުމެެވެ. އަދި ރަނގަޅު ސިއްޙަތުގައި މަންމައާއި ބައްޕަ ލެހެއްޓެވުމެވެ. ބައްޕަ މަތިން ވަރަށް ހަނދާންވެއެވެ. މުޅި ރާއްޖެ ބައްޕަގެ ފަންވަރާއި ކެރުމުގެ މަތިން ވަރަށް ހަނދާންވެއެވެ. ބައްޕަގެ ސުލްހަވެރިކަމާއި، އުސޫލުތަކާއި، ކަންކަމަށް ބަހައްޓަވާ ކެތްތެރިކަމާއި ހިތްނުތަނަސްވާ ވަގުތުގައިވެސް ހިލްމު އިސްކުރައްވާތީވެ، އަހަރެންގެ ކޮންމެ ކަމެއްގައިވެސް އިރުޝާދަށް އެދެނީ ބައްޕަގެ ކިބައިންނެވެ. އަވަސް މުސްތަޤްބަލެއްގައި ބައްޕަ ގެޔަށް އަންނާނެ ދުވަހެއްގެ އިންތިޒާރު ކުރަމެވެ."


Covid-19: Frontline Gai Massaikkai Kuraa 239 Meehaku Fassi Vejje - Vaguthu\nކޮވިޑް-19: ފްރަންޓުލައިންގައި މަސައްކަތް ކުރާ 239 މީހަކު ފައްސިވެއްޖެ\nރާއްޖެއިން ކޮވިޑް-19 އާއި ދެކޮޅަށް ކުރާ މަސައްކަތުގައި ފްރަންޓުލައިންގައި ހަރަކާތްތެރިވާ މީހުންގެ ތެރެއިން 239 މީހަކު މިހާތަނަށް ފައްސިވެފައިވާ ކަމަށް އައިޖީއެމްއެޗުގެ ޑޮކްޓަރު އިބްރާހީމް އަފްޒަލް ވިދާޅުވެއްޖެއެވެ.\nފްރަންޓުލައިންގައި މަސައްކަތް ކުރާ މީހުންގެ ތެރެއިން މިހާތަނަށް އެންމެ ގިނަ މީހުން ފައްސިވެފައިވާ ދުވަހަކީ މިމަހުގެ 8ވަނަ ދުވަހުއެވެ. އެދުވަހު 51 މީހަކު ވަނީ ފައްސިވެފައެވެ. ދެވަނަ އަށް އެންމެ ގިނަ މީހުން ފައްސިވެފައިވާ ދުވަހަކީ މިދިޔަ މަހުގެ 29ވަނަ ދުވަހުއެވެ. އެދުވަހު 22 މީހަކު ފައްސިވިއެވެ.\nމި މަހުގެ އިތުރު ތަފާސް ހިސާބުތަކަށް ބަލާއިރު މި މަހުގެ 9ވަނަ ދުވަހު 19 މީހަކު ވަނީ ފައްސިވެފައެވެ. މިދިޔަ ބުދަ ދުވަހު 16 މީހަކު ފައްސިވިއިރު މިދިޔަ ބުރާސްފަތި ދުވަހާއި މިއަދާއި އެކު ކޮންމެ ދުވަހަކު 12 މީހަކު ކޮވިޑް-19 އަށް ވަނީ ފައްސިވެފައެވެ. ފްރަންޓުލައިންގައި މަސައްކަތް ކުރާ މީހުންގެ ގޮތުގައި ފައްސިވި މީހުންނަކީ ހަމައެކަނި ސަލާމާތީ ހިދުމަތްތަކާއި ނުވަތަ ސިއްހީ ހިދުމަތްތެރިން އެކަނި ނޫން ކަމަށާއި ގޭސްފުޅި ފަދަ ތަކެތި ޑެލިވަރީ ކުރާ މީހުންވެސް ފްރަންޓުލައިންގެ ބައިގައި ހިމަނާފައިވާނެ ކަމަށް ޑރ. އަފްޒަލް ވިދާޅުވިއެވެ.\nފްރަންޓުލައިންގައި މަސައްކަތް ކުރާ މީހުންގެ ތެރެއިން އެންމެ ގިނައިން ފައްސިވެފައި ވަނީ ސިފައިންނެވެ. އެގޮތުން މިހާތަނަށް ލިބިފައިވާ މައުލޫމާތުތަކަށް އެނގޭ ގޮތުގައި ކޮވިޑް-19 އަށް ފައްސިވި ސިފައިންގެ އަދަދު 40 އަށްވުރެ މައްޗަށް އަރާނެ ކަމަށް އެމްއެންޑީއެފް އިން ވަނީ ބުނެފައެވެ. މިހާތަނަށް ފުލުހުންގެ ތެރެއިން 23 ފުލުހަކު މި ބައްޔަށް ފައްސިވެފައިވާ ކަމަށް ކޮމިޝަނަރު އޮފް ޕޮލިސް މުހައްމަދު ހަމީދު ވަނީ ވިދާޅުވެފައެވެ.\nމިއަދުވެސް ރާއްޖެއިން އިތުރު 58 މީހަކު ކޮވިޑް-19 އަށް ފައްސިވެފައެވެ. ފައްސިވީ 58 މީހުންގެ ތެރޭގައި ހިމެނެނީ 18 ދިވެއްސަކާއި ބަންގްލަދޭޝް އަށް ނިސްބަތްވާ 39 މީހަކާއި އިންޑިއާ މީހެއް ކަމަށެވެ.\nމިރޭ އިތުރު ގިނަ އަދަދެއްގެ ބަޔަކު ރާއްޖެއިން ކޮވިޑް-19 އަށް ފައްސިވުމާއެކު، ރާއްޖެއިން މި ބަލި ޖެހުނު މީހުންގެ ޖުމްލަ އަދަދު ވަނީ 1274 އަށް އަރާފައެވެ.\nރާއްޖެ އިން ކޮވިޑް-19 އަށް ފައްސިވެފައިވާ ގިނަ މީހުންނަކީ ބިދޭސީންނެވެ. މިހާތަނަށް ރާއްޖެ އިން ކޮވިޑް-19 އަށް ފައްސިވީ މީހުންގެ ތެރޭގައި 452 ދިވެއްސަކު ހިމެނެއެވެ. އަދި މި ބަލި ރާއްޖެއިން ޖެހުނު މީހުންގެ ތެރެއިން 822 މީހުންނަކީ ބިދޭސީންނެވެ.\nރާއްޖެއިން މި ބައްޔަށް ފައްސިވި މީހުންގެ ތެރެއިން 109 މީހަކު ވަނީ ރަނގަޅުވެފައެވެ. އަދި މިހާތަނަށް މި ބަލީގައި ހަތަރު މީހަކު ނިޔާވެފައި ވެއެވެ.\n58މީހުނަށް ޖެހުނޭ ބުނުން ފިޔަވައި އެހެން ކަމެއް ސާފެއްނުވޭ... އެމީހުންގެ ތެރެއިން ބަލިޖެހުނު މީހުންނަކީ ކަރަންޓީންގައި ތިބި މީހުންތޯ ނުނީ ރެންޑަމް ސާމްޕަލްތޯ ސާފުވާންޖެހޭ...\nމެއި 23, 2020 02:21\nލާދީނި ސަރުކާރު، ދިވެހިންނަށް ކޮވިޑް - 19 ޖެއްސި ސަރުކާރު، ރައްޔިތުންގެ މާލިއްޔާ ދިރުވާލި ސަރުކާރު ބޮޑުތަނުން ފެއިލް ވެއްޖެ. ބޮޑު ދެގެރި ތަޅަނީ. އަވަހަށް އިސްތިއުފާ ދޭންވީ ވަގުތު މިއީ.\nމެއި 23, 2020 02:23\nނިކަމެތި ދިވެހި ރައްޔިތުން މަރުވާން ދޫކޮށްލެވިފައި. ރައްޔިތުން ބިކަވެ މަގުމަތިވަނީ. ބަނޑުފުރާނަ މުއްތި ނުކުރެވޭ. ކުރިއަށް އޮތީ ރައްޔިތުން އިތުރަށް ނިކަމެތިވާނެ ދުވަސްތަކެއް މިސަރުކާރުގެ ނާޤާބިލްކަމާއި ފޭރުމާއި ވައްކަމުގެ ސަބަބުން.


ޕްރީސްކޫލް ޓީޗަރުގެ މަޤާމަށް މީހަކު ހޯދުން\nމަޤާމު: ޕްރީ ސްކޫލް ޓީޗަރ\nވ. ތިނަދޫ ސްކޫލް / ވ. ތިނަދޫ\n1- ޙަވާލުކުރެވިފައިވާ ކްލާސް ނުވަތަ މާއްދާތައް މުޤައްރަރުގައިވާ މިންވަރަށް ދަރިވަރުންނަށް އުގަންނައިދިނުމުގައި އެހީތެރިވެ، ހަބް ސްކޫލުންދޭ އިރުޝާދުތަކާ އެއްގޮތަށް އެ މަސައްކަތްތައް ކުރުން.\n3- ދަރިވަރުންނަށް ކްލާސް ރޫމްގައި އެހީތެރިވުމާއި ދަރިވަރުންގެ ގުޅުންހުރި ކަންކަން ރިކޯޑްކުރުމާއި، އެމައޫލޫމާތުތައް ހިއްސާކުރަންޖެހޭ ފަރާތްތަކާއި ހިއްސާކުރުން (މީމިސް އިން ކުރަންޖެހޭ ކަންކަން ހިމެނޭ).\n4- ކިޔަވައިދިނުމާއި ގުޅޭގޮތުން ބެލެނިވެރި ސްކޫލަށް އަދި ހަބް ސްކޫލަށް ޙަވާލުކުރަންޖެހޭ އެންމެހައިތަކެތި ހަމަޖެހިފައިވާ އުސޫލާއި އެއްގޮތަށް ޙަވާލުކުރުން.\n6- ޓައިމްޓޭބަލްގައިވާ ގަޑިއަށް ހާޒިރުވެ ދަރިވަރުންނަށް ފައިދާހުރިގޮތަކަށް ކިޔެވެމުގެ ކަންކަން ކުރިއަށް ގެންދިއުން.\n7- ސްކޫލްގެ އެންމެހާ ކަންކަން ބެލެނިވެރި ސްކޫލާއި ހަބް ސްކޫލާ ކޯޑިނޭޓްކޮށް ބެލެހެއްޓުން.\n8- ދަރިވަރުންގެ ފެންވަރު ރަނގަޅުކުރުމަށް ކުރަންޖެހޭ ހުރިހާ މަސައްކަތެއް ބެލެނިވެރި ސްކޫލާއި ހަބް ސްކޫލާއި ގުޅިގެން ކުރިއަށް ގެންދިއުން.\n9- ޚާއްސަ އެހީއަށް ބޭނުންވާ ދަރިވަރުންގެ ބޭނުންތަށް ދެނެގަނެ އެކުދިންނަށް އެހީތެރިކަން ފޯރުކޮށްދިނުން.\n10- ދަރިވަރުންގެ ތަޢުލީމާއި ތަރުބިއްޔަތާއިގުޅޭގޮތުން ބެލެނިވެރިންނާއި (ރެގިއުލަރކޮށް) މަޢުލޫމާތު ޙިއްސާކުރުން.\n11- ފިލާވަޅުތަކާއިގުޅޭގޮތުން ކްލާސްރޫމުގައި ޑިސްޕްލޭކުރުން.\n12- ސްކޫލުން އިންތިޒާމުކުރާ ހުރިހާ ބައްދަލުވުންތަކަށް ގަޑިއަށް ޙާޒިރުވުން.\n13- ސްކޫލުން ކުރިއަށްގެންދާ ޚާއްސަ މަސައްކަތްތަކުގައި ބައިވެރިވުމާއި ސްކޫލުގެ މަސައްކަތުގެ ދާއިރާގެތެރެއިން ޙަވާލުކުރެވޭ އެހެނިހެން ކަންތައްތައް ކުރުން.\n-14 ސްކޫލުގެ އެންމެހާ ވަސީލަތްތައް ދަރިވަރުންނަ އެންމެ ފައިއިދާހުރިގޮތަކަށް ބޭނުންކުރުމާއި އެ ތަކެތީގެ ރައްކާތެރިކަން ކަށަވަރުކުރުން.\n15- ދަރިވަރުންގެ އިތުރު ހަރަކާތްތައް ރޭވިފައިވާ ގޮތަށް ކުރިއަށް ގެންދިޔުމާއި އެކަމަށް ބޭނުންވާ އެހީތެރިކަން ފޯރުކޮށްދިނުން.\n17- ސްކޫލަކީ ސާފުތާހިރު ތަނެއްގެގޮތުގައި ދެމެހެއްޓުމަށް ދަރިވަރުން ލައްވާ މަސައްކަތްކުރުވުން.\n18- ދަރިވަރުންނަށް ހިންގޭ ޔުނިފޯމް ޙަރަކާތްތަކާއި ދަރިވަރުންނަށް ހިންގޭ އެހެނިހެން ހުރިހާ ޙަރަކާތެއްގައި ފުރިހަމަޔަށް ބައިވެރިވެ އެއްބާރުލުންދީ އެހީތެރިވުން.\n19- ދަރިވަރުންނާއި، ބެލެނިވެރިންނާއި، ސްޓާފުން އަދި ސްކޫލުގެ ސިއްރުތައް ހިފެހެއްޓުން.\n20- ޓީޗަރުންނަށް ހިންގާ ޕްރޮފެޝަނަލް ޑިވަލޮޕްމަންޓް ޕްރޮގްރާމްތަކުގައި ފުރިހަމައަށް ބައިވެރިވުން.\nމަޤާމާ ގުޅޭ ތަޢުލީމީ ރޮނގުތައް:\nމަޤާމަށް ކަނޑައަޅާފައިވާ ޕްރިފަރޑް ޑިސިޕްލިން:\nމަޤާމަށް ކަނޑައަޅާފައިވާ ކޯރ ޑިސިޕްލިން\nފުރިހަމަ ކޮށްފައިވާ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ކައުންޓަރުން އަދި ތިރީގައިވާ ލިންކުން ލިބެންހުންނާނެއެވެ.) http://www.csc.gov.mv/dv/downloads/15151\nޤާބިލުކަން ކަށަވަރުކުރުމަށް އިންޓަރވިއު ކޮށްގެން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 04 ނޮވެމްބަރ 2021 ގެ 13:00 ގެ ކުރިން، ވ. އަތޮޅު ތަޢުލީމީ މަރުކަޒަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected] މެދުވެރިކޮށްވެސް ބަލައިގަނެވޭނެއެވެ.\nއިންޓަރވިއު(އިމްތިޙާނާއި ޕްރެޒެންޓޭޝަން އޮންނަ ނަމަ، އެބައިވެސް ހިމެނުން) އޮންނާނެ ތަނާއި، މުއްދަތު:\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 08 ނޮވެމްބަރ 2021 އާއި 10 ނޮވެމްބަރ 2021 އާއި ދެމެދު، ވ. އަތޮޅު ތަޢުލީމީ މަރުކަޒުއަށެވެ.\n"ވަޒީފާއަށް ކުރިމަތިލީ ފަރާތްތަކަށް ޕޮއިންޓު ލިބުނު ގޮތުގެ ޝީޓް (A2ޝީޓު)" އާންމުކުރުން\nމިއިޢުލާނުގެ ދަށުން މަތީގައިވާ ޝަރުތު ހަމަވާ ފަރާތެއް ދާއިމީ މަޤާމަށްނުލިބިއްޖެނަމަ، ތިރީގައިވާ ޝަރުތު ހަމަވާ ފަރާތެއް ރިލީފް މަޤާމަކަށްއެކަޑަމިކް އަހަރު ނިމެންދެން ނެގުމަށް ހަމަޖެހިފައިވެއެވެ.\nޑިޕޮލަމާ ފުރިހަމަކުރުން ކަމަށްވާނަމަ\nޑިގްރީ ފުރިހަމަކުރުން ކަމަށްވާނަމަ\nމާސްޓާރސް ޑިގްރީ ފުރިހަމަކުރުން ކަމަށްވާނަމަ\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6700026 އަށެވެ. އީ-މެއިލް ކުރާނީ [email protected] އަށެވެ.\n27 އޮކްޓޫބަރު 2021\nޕަބްލިޝްކުރި ތާރީޚު: 27 އޮކްޓޫބަރު 2021\nޕަބްލިޝްކުރި ގަޑި: 13:36\nސުންގަޑި: 04 ނޮވެންބަރު 2021 13:00


2013 ވަނަ އަހަރުގެ ރިޔާސީ އިންތިޚާބުގައި މައުމޫނު ވާދަކުރައްވާނެބާ...؟ — Ihavandhoo.com\nރައީސް މައުމޫނު އަލުން ވެރިކަމަށް ކުރިމަތިލައްވަފާނެތޯ އެވެ. ދިވެހި ވަރަށް ގިނަރައްޔިތުންގެ ސުވާލެކެވެ. އަދި އެމަނިކުފާނުންގެ ސީދާކޮށް ޖަވާބުނުދެއްވާ ސުވާލެކެވެ. ފައިބެ އަހަރު ޑިސެމްބަރު މަހުގެ ތެރޭގައި އިންޑިޔާގެ ދަ ހިންދޫ ނޫހަށް ދެއްވި އިންޓަވިޔުއެއްގައި އެމަނިކުފާނުން ވިދާޅުވެފައިވަނީ ވެރިކަމަށް ކުރިމަތިލެއްވުމާއި މެދު އަދި ވަކިގޮތެއް ނުނިންމަވާކަމަށެވެ.\nއެހެންނަމަވެސް، ނިމިދިޔަ ޕީޕީއެމްގެ ކޮންގްރެސްގައި، އެޕާޓީގެ ރައީސްކަމަށް ހޮވިވަޑައިގެންފައިވާ ކުރީގެ ރައީސުލްޖުމުހޫރިއްޔާ އަލްއުސްތާޛު މައުމޫން އަބުދުލް ގައްޔޫމު ކުރިއަށްއޮތް ރިޔާސީ އިންތިޚާބުގައި ވާދަނުކުރައްވާނެކަމުގެ އިޝާރާތެއް އެމަނިކުފާނުންގެ ދޮށީ ފިރިހެން ދަރިކަލުން ފާރީޝް މައުމޫނުވަނީ ދެއްވާފައެވެ.\nއެއީ، ސިޔާސީ މަޝްރަހު ރޭވިގެންދާ ގޮތުންނާއި ޕީޕީއެމްގެ ކަންތައްތައް ބައްޓަންވެ ތައްގަނޑަށްފެތި ހަމަޖެހެމުންދާ ގޮތުން ލަފާކުރެވޭ ގޮތެކެވެ.\nއެހެނީ، ޕީޕީއެމްގެ މައި ގުނަން، ކައުންސިލްގެ 14 ގޮނޑީގެ ތެރެއިން 12 ގޮނޑި އެޕާޓީގެ ފުރަތަމަ ކައުންސިލް އިންތިޚާބުގައި ކާމިޔާބުކުރެއްވީ، އެމަނިކުފާނުންގެ ކޮއްކޯފުޅު އަބުދުﷲ ޔާމީން އަބުދުލްގައްޔޫމުގެ "ޔަގީން ޓީމުން" ނެވެ. ޔަމީންގެ ޓީމާ ވާދަކުރެއްވި އުމަރު ނަސީރުގެ ޓީމަށް ލިބިލެއްވީ އެންމެ2ގޮނޑި އެވެ. ނަމަވެސް ނައިބުރައީސްގެ ދެޖާގައިގެ ތެރެއިން އެއްޖާގަ ކާމިޔަކުރީ އުމަރު ޓީމުގެ އިލްހާމް އެވެ.\nކުރިއަށްއޮތީ އެޕާޓީގެ ރިޔާސީ ޕްރައިމަރީގައި ވާދަކުރައްވާނެކަމަށް އިޢުލާންކޮށްފައިވަނީ ޔާމީނާއި އުމަރެވެ. ޔާމީން ވިދާޅުވަނީ ކޮންގްރެސްގެ ނަތީޖާއަކީ، ރިޔާސީ ޕްރައިމަރީގެ ހިޔަނި ކަމަށެވެ. ނަމަވެސް އުމަރުގެ ވިސްނުން މުޅިން ތަފާތެވެ. އުމަރު ދެކެވަޑައިގަންނަވަނީ ނިމުނު އެއިންތިޙާބަކުން(ކޮންގްރެސް ) ރިޔާސީ ރޭހަށް ހިސާބެއް ނެހެދޭނެކަމަށެވެ.\nމައުމޫނު ވިދާޅުވަނީ ރިޔާސީ ޕްރައިމަރީ ކާމިޔާބުކުރާ ބޭފުޅެއްގެ ފަހަތުގައި ހުރިހާ މެންބަރުންވެސް ނުގުޑާފަދަ އަޒުމެއްގައި ތިބެން ޖެހޭނެ ކަމަށެވެ.\nއަދިވެސް، ރައީސް މައުމޫނު ވެރިކަމަށް ކުރިމަތިލައްވެމާއި މެދު ގޮތެއް، ވަރަށް ސާފުކޮށް އަދި އެހާ ސާފެއް ނުވެއެވެ.\nއުމަރު އަބަދުވެސް ބުނަމުން އަންނަނީ އެންމެ ފަހުވަގުތު، އޭނަ ޖަހާނީ ކާލާ މަންނަ ކަމަށެވެ.\nކޮންގްރެސް އިންތިޚާބުތަކުގެ ނަތީޖާއަކީ ރިޔާސީ ޕްރައިމަރީގެ ހިޔަންޏެއް: ޔާމީންމިސުރުޚީގެ ދަށުން ހަވީރު ނޫޙުގައި (ޖަނަވަރީ 19، 2013 ) ލިޔެފައިވާ ޚަބަރަށް، ޑެލްޓާ18 ގެ ނަމުގައި ކިޔުންތެރިޔަކު ކޮށްފައިވާ ކޮމެންޓެއްގައި ވެއެވެ.\n"ޔާމީނަށް އަދި ތިއަ ފެނިވަޑައިގަންނަވާ ހިޔަންޔަކީ އަވާ މެންދުރެއް. ފަހުވަގުތު ޕީޕީއެމުން ކުރިމަތިލާނީ އައްޑިހަ އަހަރުންމަތީ ގެ މުސްކުޅި ތަޖުރިބާކާރު ލީޑަރު."\nއެހެންނަމަވެސް، ސިޔާސީ މަޝްރަހު ޝަރަޙަކުރައްވާ ގިނަބަޔަކު މިހާރު ލަފާކުރައްވަނީ ޕީޕީއެމްގެ ރިޔާސީ ޕްރައިމަރީގައި މައުމޫނުގެ އާއިލާގެ ގިނަ ބޭފުޅުން ނުގުޑާފަދަ އަޒުމެއްގައި ޔަމީންގެ ޔަގީން ޓީމާއެކު ތިއްބަވާނެކަމަށެވެ.\nޕްރައިމަރީގެ ފަހުން ވާނެގޮތެއް ނޭނގެއެވެ.